text:
行路
知唔知呀?由樂富行去石硤尾其實好近.或者你從來都唔會咁行,咁樣好似好冇意義,只係嗰兩個站,無啦啦行黎做乜?係囉,我都唔知做乜,但係我就係無啦啦走去行.到底為左啲咩呢?真係為左想行而行㗎咋,行路散步可以有咩原因?不過如果要俾個原因都可以嘅,意義嘅野通常都係後加嘅姐,有幾多野係有意義,有意義咁做,喺做之前就有好明確嘅原因?真係冇乜.
所以我會話,行路係為左思考人生.咁樣成件事係咪變得有意義好多呢!不過我都係鍾意做埋晒啲冇乜意義嘅野.例如呢?咪就係咩都唔做囉!放假嗰陣就一條友攤喺屋企張梳化,最好熄埋燈,然後望住個天花板發吽哣,唔係瞓覺,淨係發吽哣,咁就一日.係咪超級冇意義呢!好喇,已經離晒題喇.我想講嘅只不過係由樂富行番去石硤尾.咁要點行呢?好簡單,喺樂富出去沿聯合道行,跟住緊係要過馬路啦,然後行去又一城,唔識行嘅中途會有指示去九龍塘MTR,咪姐係又一城囉,行天橋走入去又一城,喺另一邊個側門出番出,直上啦,咁就歡迎黎到石硤尾喇!喺咪好簡單呢,一個鍾左右咋.如果想行遠啲都得,相反方向咁行,兜九龍城,經過九龍仔運動場,跟住喺界限街一條直路行,咁就大概個半鍾頭到啦.睇唔明就自己上Google maps查啦,不過好似冇界限街嗰條路線.
算啦,應該都冇咩人會行㗎喇,多人行就冇意義啦,係囉,意義,本身都已經冇意義.夜晚嗰陣時,成條路都冇咩人,一個人慢慢散步真係好好feel.你會覺得世界好似淨番你一個,又冇咁誇張嘅,其實都有人有車,不過你會有嗰種空山無人嘅孤獨感,空山無人係咪咁解?是旦啦,總之就係咁嘅意境,係啩.搵唔到比孤寂更友善嘅友伴啊!係囉,你會咁覺得,真係想死,唔係,係可以好好咁思考人生.真係會諗到好多野,好多無謂無聊野,你會諗吓世界,諗吓人生.然後?然後咪番屋企好好咁瞓番覺囉.
葉子
香港人.
Related Articles
到底是 5+5+5 還是 3+3+3+3+3?
這問題提起的爭拗是 5×3 到底是 5+
只有呢幾個男人,先真正carry得起長頭髮
細細個開始學校話我知,女仔留長髮係正常,
No commentsWrite a comment
Only registered users can comment.


c: text/html

text:
Crazy Shopping @
Dresser
係Ikea訂既櫃
其實打風前已經送嚟~
不過因為無時間…所以上進到噚日先砌^^
個櫃砌完出嚟真係幾靚!!
呢個櫃本來係放客廳既雜物櫃
不過小嘉度個size
櫃身高度深度都夠放換片墊
好過買一個換片櫃又細又無咁靚
呢家BB房仲差BB床未送嚟
應該9月尾會有貨!!
到時砌好就七七八八喇!
10月再去買布…希望搵到合心水既窗簾布啦!!! D相影既顏色偏黃咗好多 真身顏色有深褐得嚟有少少偏紫色咁~ 呢個櫃都應該暫時夠放小B用品啩??? 小B房既傢俬真係要做D砌好 因為都真係有幾大陣木味酸未咁 都要一D時間散走!! 小嘉已經買咗好多包竹炭 希望可以吸走D甲醛啦!!! 到放產假時,再用D梳打粉開水 抹吓所有櫃同傢俬…咁就可以乾乾淨淨 萬無一失喇!!
D相影既顏色偏黃咗好多
真身顏色有深褐得嚟有少少偏紫色咁~ 呢個櫃都應該暫時夠放小B用品啩???
呢個櫃都應該暫時夠放小B用品啩???
小B房既傢俬真係要做D砌好
因為都真係有幾大陣木味酸未咁
都要一D時間散走!!
小嘉已經買咗好多包竹炭
希望可以吸走D甲醛啦!!!
到放產假時,再用D梳打粉開水
抹吓所有櫃同傢俬…咁就可以乾乾淨淨
萬無一失喇!!

robotstxt: allowed

filter: keep


text:
鹿港老街比我感覺好似淡水 成條街都係食嘢 我最鍾意呢 不過今次真係要忍手 媽咪同家姐講明話唔好買嘢比佢地食 話泰國買番黎 d 嘢仲未食哂喎 咁我買比自己啦 再同佢地 share 咁大家都可以試下 ~
芋丸 - 有素同埋肉嘅 我要有豬肉嘅 加咗 d 辣汁 勁好味
Line 無處不在
我忍 影咗相當擁有 幾高層次呢
超大牛角包 同真正嘅牛角一樣 size 咁呀 不過我唔會買黎食 因為個樣唔吸引
真係試食都試飽 唔知做咩 我無啦啦肚痛 可能突然間食得太雜 ~
威廉知我地個個都早起身去機場 今晚唔會太夜番酒店 所以直接出發去逢甲夜市 ~
沿途
玉荷包 - 威廉請全團人食架 不過佢話未係當造 所以會好酸 但我果 2 粒又好甜好多汁喎 感恩
去到逢甲夜市都係差唔多 6 點 頭先又食得飽 無咩戰鬥力 試得好小嘢咋 ~
好多條布 唔知用黎做咩呢 !?
濕濕濕
官芝霖大腸包小腸 - 威廉超好人 佢幫我地團友排隊買呀 15 分鐘之後先去拎 慳番唔小時間 可以周圍睇下
如果多 d 酸菜就更加好
上次去台北食完炸菇之後就愛上咗喇
綜合菇即係有杏鮑菇 / 鮮香菇 / 秀珍菇 / 金針菇 ( 細 NT$50 ) - 真係好多 最後食唔哂 d 金菇
蚵仔煎 ( NT$50 ) - d 醬汁係辣辣地 同埋都有唔小芽菜 無咁漏架
蚵仔大腸麵線 ( NT$45 ) - 上次無食 今次一定要食 好味呀
食完去光南大批發連鎖店買 2 本膠皮單行薄 (NT$75/本) 我好鍾意行光南 地方又大又多嘢睇 睇睇下嘢 我無啦啦又搞肚痛 好在隔離係麥當勞咋 woo 最緊要係無遲到 唔係要成車人等真係唔好意思啦 ~
8 點到酒店喇 今晚住台中一中時尚商旅 如果唔落雨都會行下一中夜市 不過落雨就唔行喇 休息好過 ~
酒店比我想像中好好好好多呀


text:
書與電影好似Angie話,大家對睇書似乎沒有太大的興趣﹐  既留言不多 .唔知轉個角度講又點呢?
其實係美國好多電影都係由小說改編.好似依家做緊既 "I, Robot" 係 loosely based on Isaac Asimov 既書.重有今個禮拜上既Bourne Supremacy 都係原著小說(Robert Ludlum)改編.甘Spider-Man 大家都知係based on comic 啦.好多其他好戲﹐好似 A Beautiful Mind 係 based on Sylvia Nasar 寫既同名傳記.Black Hawk Down 係Mark Bowden 寫既﹐聽我細佬講寫得好精彩.甘當然唔少得靚靚既至愛Harry Potter啦﹐同埋LOTR.之前既The Hours (Nicole Kidman, Meryl Streep) 都係小說改編 (Michael Cunningham).我好努力o甘睇完書﹐先去睇戲.
我覺得一般而言﹐書都係比戲好睇﹐一來書無時空﹐無時間既限制﹐但係電影就唔同﹐ 無論special effect 幾好﹐有D野係做唔到就做唔到﹐而且做兩個幾鐘都好盡﹐無可能好似書甘detail.有好多講內心感受既﹐好難係電影裡面做出黎.不過﹐我諗最緊要係﹐書俾讀者有想像空間.好似小龍女究竟有幾 "秀美絕俗" "清麗秀雅,莫可逼視"(我引返金庸所形容), 如果大家睇過TVB既神鵰俠侶,大家一諗起小龍女﹐可能腦裡面就會出現陳玉蓮﹐李若彤既樣貌.但係我諗小龍女既脫俗係呢兩位美女都扮不來的.有時候﹐選角錯誤﹐亦好影響觀眾對故事既了解.好似係劉德華同梁朝偉做既鹿鼎記﹐由商天娥做天下第一美人陳圓圓既女兒阿柯﹐就真係講唔通啦.
唔知大家又會唔會受電影既影響去睇一本書呢? or vice versa?
不過甘﹐戲比書好既例子都有.大家知唔知Forrest Gump 係 書改編架? 我係瘋狂既FG 迷﹐好多FG 既products 到有﹐不過本書我就覺得好悶啦.
一講書同電影﹐好興奮﹐連JEOPARDY! 都無睇﹐唔知今晚亞Ken Jennings 係唔係又贏呢?


text:
有成三個月期,點都抽到時間去食既,而且佢話係常餐,即係全日都食得.
早上八點至晚上十一點,點會食唔到吖?
就係咁,搵咗個星期日早上去試.
入到去都未夠九點,冇乜人,得幾個客.
連攞餐具都係自助既,好似太興咁,本身張檯就係放餐具地方,個侍應只係話有咩就自己拎,講完就閃.
每檯都有自助落單機,揀好食物就自己拍卡,各自俾錢,如果八通達唔夠錢呢..... 咁就梳哩啦,佢唔提供增值服務既,你自己去七仔搞掂先入過黎啦.
我地食團購餐,所以唔駛咁落單,有侍應姐姐同你收紙.我早聞呢間字號既服務態度麻麻,但今日所見呢位,又OK喎.
奶茶好快就到,味道都唔差喎!
我朋友既厚切餐肉煎蛋一丁麵
我既五香肉丁煎蛋一丁麵,老實講,大家都睇到碗麵既狀態啦,D麵仲係鬈髮既,即係灼得啱啱好,我都好少去茶記食一丁麵既,就係怕佢同我淥到個麵淋晒麻,呢度師父既淥麵功夫就真係有一百分喎.
憑心果句,隻蛋既黃唔夠挺,即係隻蛋唔算好新鮮.我反轉隻太陽蛋係湯度浸咗一陣,翻個過黎見到個黃既外層有變白少少既,好明顯即係D湯夠熱啦.抵讚!
更令我意想不到既係呢D五香肉丁粒,竟然唔係罐頭貨,好感動呀~~~
我基本上係冇檢查過碗野就食架啦,所以唔知佢俾咗幾多肉丁我.但我食到尾撩下,仲有好多肉丁粒喎.唔知自己係咪俾大集團刻薄得太耐呢? 認知入面,從來都冇咁多肉丁係一碗粉入面出現過架.
至於塊多士,碗麵到咗冇耐佢就上埋檯啦,雖然凍咗,但一樣係外脆內軟既.證明佢係剛烘好先上檯,而唔係烘咗好耐先奉客既.
呢間野賣點係潮,搵咗阿Bob做代言人,應該可以吸納到年青人市場既.而且價錢又唔算太高,比太興,翠華等平少少.可惜網上食評認真麻麻,如果唔係見佢咁平有個早餐,我都唔會無啦啦黎試.


text:
星期三, 7月 31
禮義廉
見到其他金三都脫唒脚, 再收水係咪想硬食先. 但入面買礦偷食有之, 上市即做數又有之, 被你扼一次都話, 係咪可以成世做傻仔先. 咁唯有畀個折完再大減價, 做番高個風險溢價, 咁就係低價磨, 話知你保七定保三嘞.
呢幾年係大陸仲揾到食既唔係炒波幅, 就係自己做庄個尐先可以有得賺, 唔係就唔會個個變哂僵屍戶. 大個尐係有佢既霸權, 但係民粹同無驅動力下, 錢係賺多咗, 但債亦多咗, 估價亦愈趨向下. 民企十九都係騙, 唔買好過, 歐洲股神有板睇嘞. 創業板香江無得抽, 如做接火棒, 你話嘞. 其他理財產品又話要爆, 怪唔得只剩買樓一途矣. 諗番自己都咁心淡, 都係一個信号嚟既, 咁唯有就睇位做嘢, 橫掂每次升都係外資做嘢先, 其他都係跟風啫. 睇位買 2823 可能已經夠, 但呢幾年都係分嘢有效尐, 咁分尐都新興同邊沿高息, 再跌都有得圍數.
商人眼光狹隘, 只見少利, 不見公利. 古代寒瑩十年, 心無旁騖, 先可以論道. 現代花旗大都是律師出身, 終身從政先可探得高位, 就算有把柄亦早有防火牆, 技術含量頗高. 如視權位為槓桿套嘢工具, 或每以良心自許, 厚皮賴死奮進骨水, 咁就要拿把槍對住路人係咁掃, 先有機矣.
發佈者: Philip 0 留言
訂閱: 文章 (Atom)


text:
仲係Suzuka Circuit 個樂園
Adventure Boat
呢個只係玩咗一次, 比較多幼稚圉生排隊
呢度有3種車可以玩,最前的橙色代表身高夠110cm就可以自己玩,紅色和綠色的代表身高夠120cm就可以自己玩
大家都去咗紅色link 玩Dream R, 可惜細佬唔夠高, 我就同佢玩ene-1 先, 之後我自己先去玩Dream R
對大人黎講, 呢個應該比較好玩
呢個都有計時, 達標就有張card, 阿仔話超正, 有turbo 制可以揸快d
呢款就係ene-1 (エネワン)
行行吓細佬問點解架車唔郁架, 原來有d位凹凸不平令架車行唔到, 過咗一陣其實架車會自己行番
玩完一輪又係時候食雪糕喇, 今次記得用洒店coupon
當佢地食緊時我就去咗F1 那边的賽車場, 好大, 冇人架
Circuit Kart, 好似Yen1,200 一次, 可在International Racing Course 上玩10分鐘, 好似一日得個幾鐘可以玩, 同埋唔係日日有, 通常係1:30pm前, 可惜當日己經過晒時間
冇賽事可以免費入去睇, 緊係啦, 因為其實冇野睇
企咗一陣終於聽到賽車聲, 應該係試車, 但只見到工作人員, 見唔到架車
紅色那边應該係食物檔, 有賽事先開, 而白色個d係枱和凳
向前就行返去樂園
Racing Theater 新開的, 裏面唔影得相, 好似仲有揸賽車体驗
to be continued......


text:
參觀完國際賽車場又繼續玩, 下面係水上樂園入口
射水, 要入錢先有得玩
パラ・セイラー
呢個空中旋轉遊戲坐得好舒服, 會慢慢升高, 開頭細佬冇玩, 掛住去玩射水遊戲, 之後聽到話正, 佢又話要玩
又有樂園的characters 出現
原來已經有50週年
呢個細佬就啱玩, 阿哥好似大咗d....
揸小型電單車, 不過要識揸2個轆單車先可以玩, 最後只得比較大的小團友有玩
冇得玩咪去同公仔影相囉, 都好開心喎
離開時經過食lunch 的餐廳, 原來班幼稚園學生開始食飯, 食完飯佢地原來仲有活動...
終於要走了, 發覺原來有d遊戲都未玩, 可能好多遊戲玩咗幾次, 嘥咗好多時間, 其實第一日到步都可以入園, check-in 時酒店話7:00pm 先收, 可能假期所以遲d先close, 但當時都差唔多6pm, 所以都冇打算入園, 驚唔夠時間...
行返去酒店時見到幼稚園的van, 香港如果有d咁cute 的van 就唔驚小朋友唔返學啦
沖好晒涼而其他團友又未ready, 我地又出去影吓相
行去S-Plaza 時經過的噴水池
S-Plaza 前面有個好大的花園, 我估應該係比人影結婚相
當我地去停車埸準備攞車去Suzuka Aeon Mall 就見到係樂園個班幼稚園生跳舞, 唔怪之得咁早食飯
又去番Aeon Mall搵野食
好快又搵到車車坐
幾唔好意思, 攪完一大輪之後唔係呢間食...
最終揀咗呢間天ひげ イオンモール鈴鹿店
食完又去行超市
今晚好趕, 11:00 先去到浸温泉, 始終影唔到露天風呂
浸完就去食雪糕, 咁夜先食好似唔係幾好... 不過唔理得咁多...
仲有其他hot food 架


text:
(2013.10) 幾個月前訂咗十月份去日本関東自駕遊,溫泉加紅葉加大自然及農莊之旅,興奮莫名.點知九月初忽然有一連串關於泄漏輻射嘅負面新聞(而且唔係年初嘅舊聞),最後喺蝕錢之下忍痛取消咗日本之行,喺輕井澤酒店網頁上click "cancel"前嘅一刻我對住個靚到「揼」一聲嘅湖景心情無奈......到底幾時先可以再去日本?
為咗彌補對舒適自駕與醉人美景嘅欲望,我哋居然揀咗去北京?令大部份朋友一聽就一地眼鏡.冇錯,因為老公好歷史武俠小說;小妹好歷史言情小說,而一年內北京就只有短短嘅9至10月天氣最好.「不到長城非好漢」,今次如果唔的起心肝上一次長城,過兩年仲帶住細仔就更難成行!
喺依度分享下如果有機會改期,最好同酒店直接訂房,又或者透過hotels.com.後者係我網上訂酒店嘅至愛,試過寫明non-refundable嘅booking都refund比我,而且態度超好!另外,我哋透過本地agent 訂嘅機票同兩晚酒店房就只退到三成左右.完成改行程及機票後先發現,原來回鄉証過晒期,可見真係好耐冇「回鄉」!結果我同Jobee喺出發前一日先以快証手續換好咗新嘅回鄉卡!
Day 1 - 故宮/建一公館晚飯
落機我哋已經約好咗朋友介紹嘅司機叔叔陳先生接機.佢比我哋嘅感覺好可靠,而且幾有heart!第一日係星期日,本來我怕人多打算今日去奧林匹克公園,但陳先生話可能會落雨,提議我哋先去故宮,因為離酒店近而且落起雨嚟可以避吓.
Check point #1: 北京万豪行政公寓 (Beijing Marriott Executive Apartments)
今次住王府井,喺北京市嘅一二三四環城市規劃內可謂中心嘅中心地區,離機場約45分鐘車程. 到酒店check-in後,我哋好心急睇下間房.
Check point #2: 王府井小吃街 (Bad experience!!)
因為有少少餓,我哋打算去故宮前先醫醫肚.為咗食個快嘅,我哋走咗去旁邊嘅王府井小吃街,其中有一間鋪頭兩個後生仔店員極度熱情,但坐落我哋好快發現被騙,已經叫咗兩個麵,一客鍋貼,仲係咁介紹叫爆肚絲,加點後又再叫我哋試烤牛肉,我哋唔要佢仲係喋喋不休,但啲食物嚟到實在好難食,而且落咗單後就唔想再理我哋,激到爸爸好火!
Check point #3: 北京故宮
故宮就喺王府井旁邊唔係好遠,本來陳先生話我哋可以行路,不過為免再耽誤時間我哋決定搭一個站地鐵,到月台時問咗一位叔叔,佢態度好好,有北方大漢嘅熱情,叫我哋喺「天安門東站」落車.
落車後都幾多人,忽然諗起今日係星期日,去故宮唔知weekday 會唔會好啲? 到天安門前,遠望一片廣闊嘅天安門廣場,實在百感交雜,心情沉重.過咗天安門,要再過端門,先到入紫禁城嘅第一道正門:午門.已經三點有多啦,五點就關門,要快啦!
為咗令今次嘅故宮行程比較有趣,我事前對每一個宮殿都有略作硏究,再造咗啲圖卡比仔仔影相,希望令小朋友冇咁悶.
宮殿與宫殿之間嘅距離都算冇我想像中咁遠,但行吓停吓影吓相,時間過得好快.喺中和殿前我聽到有一個遊客話以前內殿係開放嘅,但依家只有少少地方喺大門外供影相,大概係因為好多人手多多直接觸碰文物.
喺御花園我哋就見到一班內地團友經過石山時每個人都逐一用手「卒」一陣,我不禁好心痛,當年康熙行過嘅一磚一瓦,少女慈禧倚過嘅大石,所有珍貴嘅文化遺跡,今日可能日日都比啲大叔大嬸卒卒下......
四點半,我哋趕到皇極殿前想睇九龍壁,但原來已經冇得入!好失望呀!皇極殿同九龍壁都係建於乾隆年間,前者為作其退休居所(雖然之後都冇住),後者據說係紀念九王奪嫡事件.但明明仲有半個鐘頭先收館點解唔入得?我諗可能係好多遊客欠缺discipline,而且員工都趕收工,所以故宮基本上係到四點半唔係official 嘅五點,值得注意.又或者,應該喺每一層門向左右都先睇完再深入行,例如養心殿同皇極殿喺兩則,好似我哋咁一路直入到御花園反而要走回想路.
喺故宮北門離開時,向上望會見到景山公園,據說當年崇禎皇帝就喺山坡上遙望紫禁城自縊,今日諗起都感覺淒然.
後門好多司機會拉生意叫人去后海,但我哋一方面諗住時間唔夠;另一方面頭先根本食唔飽,所以一心想搵部的士去朝陽區嘅建一公館早啲食晩飯.嘩!原來好難!北京市一到五,六點好塞車,好多司機一見地址喺三環外立即拒載,後來幾經辛苦終於有部冇牌車答案載我哋,盛惠人民幣100大元.
Check point #4: 北京建一公館
到咗「建一公館」,已經差唔多天黑,依度同頭先嘅大街簡直兩個世界,好似入咗一個中式resort一樣,lobby有人彈古箏,而我哋就被安排入咗一間好大嘅房間用膳.
建一公館: 中國北京市朝阳区红领巾公园西园 (+86 10 5139 8739)
晩飯後返到酒店,到咗Jobee最鍾意嘅活動:浸浴!
Day 2 - 意大利農場/頤和園
Check point #5: 意大利農莊 (http://www.agrilandia.cn)
今日嘅行程又大改動了!本來諗住去長城,但陳先生話天色唔好太浪費,所以我哋將原來第四日嘅農莊採摘之旅放咗第二日.北京有好多果園,但我硏究過網址,依個意大利農莊算係比較靚仔嘅.今日同陳先生包車,從王府井開車到順義區要一個鐘頭左右.
一星期前我打電話嚟佢哋話仲有蘋果摘,點知今日居然已經全部摘完!又失望了!順帶一提我見過Trip Advisor有人話農莊職員態度唔好.我個人感覺係,喺中國大陸旅行冇乜邊度有服務性行業嘅人態度特別好,所以農莊職員其實都唔太差.只係佢哋唔會太細心,指咗個方向叫我哋可以去大棚攞啲菜餵動物,但點攞法又講唔清楚.到個棚度只有兩個村姑,好彩又有一個好鐘意Jobee所以幫我哋搵菜.
Check point #7: 北京頤和園
入頤和園發現原來大明鼎鼎嘅Rubber Duck嚟咗北京,好興奮呀!點知,今日鴨鴨倒下來了,又冇得睇!依兩日好似運勢認真麻麻!頤和園真係好大,我哋沿住昆明湖行,好多人.無論喺故宮定係頣和園,我都覺得政府冇花心思去保育同修葺.好多宮殿或木刻本來好精緻,但已經好陳舊,咁珍貴嘅古蹟如果喺外國一定修飾保護得好好,但中國人嘅文明保養意識可謂叫歷史學家咋舌!
閒遊昆明湖邊,突然Jobee一語驚人:「我作咗首五言詩!」
咁勁!哈哈原來湖光山色可以令小朋友都有神來之筆,我哋當然叫佢即席揮毫.

上望去天空
陰山過河了
小草長大了
小雀飛過河
雖然好好笑,但六歲人仔都算諗到有啲意景,我同爸爸當然收貨! 行到五點幾,好攰啦,陳先生送咗我哋返酒店休息.到酒店後,Jobee又有另一首七言詩新作:

一隻一隻小鳥飛
飛過一個大樹林
再飛再去大西洋
再去再去太平洋
到晚飯時間,今晚我諗住王府井附近應該好多店鋪,所以冇特別book.但一到七點幾,本來想入東來順已經完全爆滿.最慘就係個胃又有啲準備好食火鍋,最後只好喺「新東方天地」一間火鍋小店坐底咗,但依度出奇地價性比極高,羊肉唔羶連我都鍾意食!
試咗一啖冰糖葫蘆,Jobee即刻話好酸唔鍾意,不過我反而好享受依種酸酸甜甜嘅味道.其實可能係心理作用,我記得以前一本我好鍾意嘅書「城南舊事」入面有提過冰糖葫蘆,所以一路想試下新鮮山楂加冰糖嘅感覺,今日總算還咗心願.
Day 3 - Temple Restaurant/科學技術館/奧林匹克公園
由於行程改動關系,第三日諗落朝早太hea令下晏太急,下次有待改進.今日陳先生部車不能行走(因為北京市太塞車所以同一車牌一週有一日不能入市區),所以佢建議我哋搭地鐵去奧林匹克公園及博物館.但我一早book咗間由古廟改建成餐廳嘅法國菜 - Temple Restaurant Beijing (TRB),所以決定留喺酒店至午飯時間.
午飯後問一問職員,原來去奧林匹克附近要30-40分鐘,本來想去嘅動物博物館賣飛只係賣到三點半,所以我哋轉咗去「科學技術館」.
Check point #10: 北京奧林匹克公園 (親子好去處!)
玩咗一個鐘頭左右,我哋諗住去奧林匹克公園.一出街口又有「黑摩的」10蚊送我哋去.今次剛剛趕得切係小賣部收工前買到3蚊包魚糧餵魚.湖內嘅魚食得好踴躍,Jobee同爸爸都餵得好開心.眼見橙色嘅魚,深藍嘅湖水,黃綠色嘅樹林,淺藍色嘅天空,個畫面真係靚到不得了,我忽然又覺得冇咗日本之旅都唔係咁可惜.
奧林匹克公園橫跨兩個地鐵站,大得好利害.我本來想去睇花田,但由於四點後遊覽車已停(其實就算四點前因為員工趕收工,都會話已經冇車),而花田喺北園太遠,所以我哋只好留係南園.
入站後見到個站又新又少人,以為搭地鐡都好好,點知一轉線後就出事了!可能正係收工時間,人越嚟越多,個個爭先恐後.尋日陳先生寫咗張紙比我,由森林公園我哋要先到北土城;轉車搭至惠新西街南口;再轉至東單,搭至王府井.中途到東單中轉站時,可能有一段路裝修,令到人群被迫喺一個好窄嘅樽頸位前進,段樓梯足足行咗成五分鐘,迫到幾乎透唔到氣!
到月台時,爸爸剛剛講緊點解啲人唔等人落咗車先上,唔通怕自己上唔到車咩?點知話口未完,車門已經要關啦,原來真係得好短時間開門!當時爸爸已經入咗車,Jobee入咗一半,我仲喺車外,爸爸二話不說「啪」一聲勁力拍開度門等我入咗後即刻攬住我同Jobee,嘩!爸爸真係好 "Man",如果生於古代佢可能係武林高手!
事後我覺得爸爸分析得好啱,北京地鐵普遍設計失誤.港鐵每個站都有四,五條電梯由月台上地面,但依度只有兩條,唔足夠應付人流,所以個個一落車就好緊張.而停站時開門時間亦太短,所以冇人可以等所有人落車再上車.其實,邊個會想日日連搭地鐡都好似打仗咁,不過設計機構可能根本唔關心人民嘅基本需要,所以市民只好日復日同公共交通搏鬥.
Check point #11: 大董烤鴨
帶住一份百感交雜嘅心情,我哋返到舒適嘅酒店房.因為好攰,我將本來七點喺「大董烤鴨」嘅Booking改為八點,個接線員工答得好爽,到步後我明白原來話就話比人訂枱,其實根本要等.我追問嘅頭幾次個姐姐支支唔唔正眼都冇望過我,後來我態度強硬再問到底訂咗枱同冇訂有咩分別,佢又馬上比咗張枱我,唔通真係要靠惡?唉~~
大董嘅菜式其實設計幾靚,味道ok而且唔貴,所以好生意係有原因嘅.亦可能因此佢哋唔需要sell服務.如果有機會,我唔介意再嚟,但就會訂早啲,例如六點開始食可能就唔使激氣.
Day 4 - 長城/採摘/大宅門晚飯表演
Check point #12: 慕田峪長城
最後一個full day,亦係天氣最好嘅一日,終於等到最祈待嘅壓軸好戲:上長城了!好彩之前朋友提我哋千祈唔好去八達嶺睇「人肉長城」,今次我哋嘅目的地改為喺懷柔區嘅「慕田峪長城」.
到步前惡補歷史,慕田峪長城段建於明朝,西接居庸關,為開國大元帥徐達指揮所建.之後名將戚繼光率軍進行整修,遺存至今.
行完長城後,我哋食咗個Subway再上路.陳先生提議既然星期一摘唔到萍果,依家可以去搵下沿途嘅果園.果然有一間果園不但有萍果,仲有桃同梨可以摘!
果園玩咗一陣後要回程啦!不過因為仲有時間,而今晚食飯嘅餐廳又喺奧林匹克森林公園附近,我好想再去一次搵下之前見唔到嘅花田!今次停嘅門口較北,我哋行15分鐘左右就到花田,好可惜好多菊花已經謝晒,我始終見唔到心目中念念不忘嘅「波斯菊」!
Check point #13: 北京大宅門餐廳 (www.bjdzm.com)
到差唔多天黑,陳先生送我哋到晚飯嘅地方,仲買埋兩支青島比爸爸啤一啤!今次北京之旅就劃上句號了.
Day 5 - 回程
今次嘅「尋根之旅」我見到壯觀而美麗嘅北京景色,終於明白中國人的的確確擁有錦繡山河.可惜,人民同時又長期背負住沈重嘅歷史以及極權下嘅生活壓力,以至行為及個性不經意地被扭曲.同陳先生嘅相處令我回憶起北方人嘅豪爽,包括以前曾經認識或共事嘅北京前輩.所以我仍然願意相信,大部份北京人都係熱血嘅,只係人性之所致,要「衣食足然後知禮儀」.
可能短期內都唔會再踏足中國大陸啦,但心底我又真係希望以後帶細仔再嚟.長城仲有好多段,例如水關長城同「長城下的公社」;故宮仲有好幾個宮我想睇;仲有附近嘅王府,後海嘅胡同,圓明園遺址等.
身處香港依個冇乜歷史建設嘅城市,我從未試過感受到歷史離自己咁近.感覺就好似昨日塞車嘅內街,今日行過嘅柳樹旁都有過動人心魄嘅故事,處處都係從前王爺貝勒嘅府第,雍正爺可能就曾經喺身邊.依種感覺好特別,亦係一種只有歷史悠久嘅首都城市獨有嘅氣質同驕傲.
所以,「北京,我們會再來的!」


text:
2015年7月9日 星期四
before sunset@鯉魚門
難得燒腩仔燒咗三日之後,到星期五終於退燒,所以上星期六見米高下午得閒又好天,就決定帶佢出去郁動吓呼吸吓新鮮空氣,不過艾菲唔想一下子畀佢去公園玩得太癲,於是揀咗去鯉魚門望海睇日落.
我哋hea吓hea吓搞到六點左右先到,好彩太陽仲未落山,本來都有諗過叫米高帶我哋行去後山石屋(我哋當日影結婚相個位),不過見咁多雲應該睇唔到D咩,所以求其喺燈塔位同佢望吓海就算,起初都只係得D情侶同釣魚嘅叔叔喺到,之後就陸續有好多龍友來霸位影日落.
小朋友嘅開心來得特別簡單,睇叔叔玩飛航拍攝,將部直昇機飛來飛去都可以笑到咔咔聲.
之後同咗燒腩仔去後面公園仔玩,拎咗新買枝電動泡泡槍來試玩(唔多OK所以唔介紹啦),點知呢個小朋友對拍泡竟然零興趣,自己直衝咗上去玩滑梯.
無興趣拍泡但有興趣玩槍,研究咗一輪終於成功吹到泡泡出來﹗
YEAH!我得咗啦﹗
行返出去有跳飛機玩,即刻叫熱咗身嘅燒腩仔埋去跳吓,佢又真係識跟住D數字順次序跳喎﹗
離地港孩???
次次跳完右邊都要跳埋左邊個圈先肯返去由頭再跳.
一場來到,點都叫佢影返張睇海鮮相啦,但呢個小朋友個樣不屑到呢...
臨走去咗體育館借洗手間,米高見playroom唔使排隊,所以放佢入去玩咗陣,不過有班大哥哥同大姐姐喺到追逐,燒腩仔一見到就勁開心咁跟住佢哋走,人哋完全唔睬佢無同佢玩,但佢見人做乜就跟住做,大哥哥大姐姐拎起D cushion一齊掟向暱喺船入面個人佢又照跟,搞到我哋要捉返佢出來冷靜,宜家成日去公園都係咁,仲試過跟人走咗去添,真係睇少眼都唔得呀﹗
訂閱: 張貼留言 (Atom)


text:
2015年3月7日 星期六
王家沙 @ APM ( 官塘 ) ( 7-MAR-2015 )
酸辣湯麵 - 好味
鮮肉窩貼
香蔥咸薄餅
蘇式鮮肉小籠包
上海話梅骨 - 好好味呀
回鍋肉
清炒豆苗 - 好油 @@
上海粗炒
高力豆沙球
桂花酒釀珍珠丸子 今晚仲叫咗 1 支青島啤同埋 3 杯清潤柑桔蜜 好小會叫咁多嘢飲 哈
( 7-MAR-2015 SAT )
攰呀 所以差唔多 8 點先起身 之後即沖涼洗頭出門口 ~
8 點 50 分先到餐廳 估唔到咁多人 要等咗一陣先有位 ~
好在老闆大粒唔喺菇場 遲小小番都無問題 哈 ~
勁多嘢做呀 好在有 mood 做 但放工都未做完囉 不過唔理啦 菇場要鎖門嘛 想做耐 d 都唔得 ~
約咗里奧大人同姑奶去飲茶 之後再去舖頭就打的番屋企喇 原來都已經 4 點 ~
姑奶叫咗 2 籠 我話人地設計呢籠點心 係等妳樣樣食小小 唔駛食哂本身一籠 3 件 依家妳叫 2 籠呢 d 咪等如食多過平時 同埋最後又係拎走 即係等如會掉 嘥氣
抖到 5 點半就出門口喇 家姐車埋我地去 APM 今日媽咪生日 所以同媽咪去王家沙食飯慶祝呢 ~
今晚好開心 因為姐夫放假 好難得齊哂人嘛 哈哈 ~
食到 7 點半左右 家姐又車埋我地番屋企 佢地順便去淘大買鞋 ~
番到屋企沖涼休息 唉 天氣仍然勁勁勁潮濕 瞓夠都係好攰咁 今晚仲12 點先瞓 對我黎講真係好夜架喇 好多人都唔信我 11 點瞓 覺得勁早 同埋點解咁早瞓都咁勁黑眼圈囉 呵 ~
鮮肉窩貼
香蔥咸薄餅
蘇式鮮肉小籠包
上海話梅骨 - 好好味呀
回鍋肉
清炒豆苗 - 好油 @@
上海粗炒
高力豆沙球
桂花酒釀珍珠丸子 今晚仲叫咗 1 支青島啤同埋 3 杯清潤柑桔蜜 好小會叫咁多嘢飲 哈
( 7-MAR-2015 SAT )
攰呀 所以差唔多 8 點先起身 之後即沖涼洗頭出門口 ~
8 點 50 分先到餐廳 估唔到咁多人 要等咗一陣先有位 ~
好在老闆大粒唔喺菇場 遲小小番都無問題 哈 ~
勁多嘢做呀 好在有 mood 做 但放工都未做完囉 不過唔理啦 菇場要鎖門嘛 想做耐 d 都唔得 ~
約咗里奧大人同姑奶去飲茶 之後再去舖頭就打的番屋企喇 原來都已經 4 點 ~
姑奶叫咗 2 籠 我話人地設計呢籠點心 係等妳樣樣食小小 唔駛食哂本身一籠 3 件 依家妳叫 2 籠呢 d 咪等如食多過平時 同埋最後又係拎走 即係等如會掉 嘥氣
抖到 5 點半就出門口喇 家姐車埋我地去 APM 今日媽咪生日 所以同媽咪去王家沙食飯慶祝呢 ~
今晚好開心 因為姐夫放假 好難得齊哂人嘛 哈哈 ~
食到 7 點半左右 家姐又車埋我地番屋企 佢地順便去淘大買鞋 ~
番到屋企沖涼休息 唉 天氣仍然勁勁勁潮濕 瞓夠都係好攰咁 今晚仲12 點先瞓 對我黎講真係好夜架喇 好多人都唔信我 11 點瞓 覺得勁早 同埋點解咁早瞓都咁勁黑眼圈囉 呵 ~
2015年3月6日 星期五
煎鷹鯧魚 + 蕃茄薯仔瘦肉湯 ( 6-MAR-2015 )
( 6-MAR-2015 FRI )
嘩 超攰呀 哈哈 依家真係唔捱得夜 lu ~
但今朝反而早咗出門口 坐 van 仔就收到 8 卦 whatsapp 話一齊食早餐 原來佢特登今朝請我食早餐 因為佢仲咗大獎嘛 本來約聽朝食嘅 不是佢聽朝要上大陸 所以今朝請 話了咗心事喎 呵 ~
菇場唔太忙 又係 load 相啦 ~
Lunch 行咗陣就去食粥 天陰陰又落毛毛雨 都無 mood 行 所以番菇場算 lu ~
諗住全日 load 相 點知 2 點半無啦啦又好忙 ~
好在 5 點可以抖抖 因為 8 卦請食 tea 最搞笑係我頭先聽到 reception 話無雞肶 佢話問同事改 d 咩 之後佢叫人報個價黎同埋大約幾錢 我笑咗出黎 同埋即刻同 8 卦講 叫 tea 要報個咩價呢 ?!?! 佢做 d 嘢真係離奇 999 呀 ~
丫 放工都做唔哂 好在唔係 urgent 咋 咁留番聽朝做啦 預咗星期六實會忙 哈哈 ~
去牛頭角藥房買嘢 之後去街市買餸就即番屋企喇 ~
抖陣就滾湯喇 里奧大人 7 點半先放工 咁我開始煮飯喇 ~
是日晚餐 - 煎鷹鯧魚 + 蕃茄薯仔瘦肉湯
煎鷹鯧魚 - 媽咪尋晚買比我架 所以我今晚都煮黎食 唉 煎極 d 皮都唔脆皮咁 所以再用光波爐焗 之得一早就用光波爐啦 哈哈 ~
蕃茄薯仔瘦肉湯 - 媽咪比咗 2 條超甜粟比我嘛 我又唔想留 所以就滾呢個湯喇 ~
搞掂哂都 9 點 即沖涼 食埋生果之後休息喇 ~
打下機 睇下雜誌都 11 點幾 即瞓喇 勁攰呀 ~
2015年3月5日 星期四
客家好棧 @ 九龍灣 ( 5-MAR-2015 )
魚香茄子煲
胡椒豬肚雞煲
寮步豆醬豬寸骨
雪梨海底椰燉雞
蓮蓉桃包 - 媽咪星期六生日 所以話今餐要食壽包
( 5-MAR-2015 THU )
今朝明明諗住開抽濕機 點知去到商場先發覺係無開到 唉 d 衫有排先乾咯 ~
勁眼瞓 所以今朝飲咖啡 其實依家真係覺得好攰先飲 唔係就多數飲奶茶 ~
菇場唔太忙 可以 load 相 真係 load 到眼都花 但又想一次過 load 哂喎 ~
今日有 lunch box 好耐無喺菇場食飯 所以食完勁滯 要飲茶消滯呀 ~
仍然 load 相 load 到 5 點要停喇 有 d 想嘔 哈哈 ~
今晚約咗媽咪 家姐食飯 媽咪又買咗魚同生果比我 咁我拎咗番屋企先 順便比埋 2 pack 奶比媽咪 咁我可以了咗心事 ~
家姐 6 點 45 分到喇 可以早 d 食 差唔多 8 點幾就走喇 今晚同家姐有 d 嘢搞 所以送埋媽咪打的就走人 lu ~
里奧大人 7 點 45 分先放工 咁叫佢自己食嘢 我今晚有嘢搞 陪唔到佢 lu ~
同家姐搞到 11 點幾先番到屋企呀 勁攰 沖埋涼 抖多陣 12 點幾先瞓呀 ~
2015年3月4日 星期三
咖哩薯仔魚蛋 + 陳皮紅豆沙 ( 4-MAR-2015 )
( 4-MAR-2015 WED )
仍然係勁勁勁潮濕 今朝仲好似凍咗咁添呀 太陽呀太陽 你幾時出黎呀 ~~~~
早餐食芝腿治烘底 估唔到 d 麵包煙煙韌韌咁 勁好味呀 第一次有咁嘅口感呢 ~
菇場唔太忙 所以即 load 相 load 到眼都花 ~
Lunch time 出去入票 本來喺埋出面食架 不過落毛毛雨 又無帶遮 所以都喺買車仔麵番菇
場食囉 ~
忙下停下 load 下相 時間過得好快 放工即走 番到屋企都即預備晚餐 lu ~
里奧大人 7 點放工 所以我都等埋佢一齊食喇 反正今晚又落雨 唔駛徑步 唔需要咁趕呢 ~
是日懶餐 - 咖哩薯仔魚蛋
咖哩薯仔魚蛋 - 用一盒盒果 d 現成咖哩 寫明中辣 不過里奧大人尋晚話有小小唔舒服 咁我咪加水囉 最後變咗唔辣 嘩哈哈哈 ~
陳皮紅豆沙 - 里奧大人話好似飲緊紅豆水咁 唉 太耐無煮嘢 今次煮咩都唔掂添 ~
洗埋豌就沖涼 之後休息喇 11 點唔夠就瞓 lu 旅行嘅時候唔夠瞓 所以依家要瞓番夠本 最慘係塊瞼敏感啦 爛臉咁呀 真係唔想見人囉 慘 ~
2015年3月3日 星期二
梅菜炒豬肉 + 菜心苗 ( 3-MAR-2015 )
( 3-MAR-2015 TUE )
成晚諗緊個 report 做唔做得哂 所以有 d 壓力 好在瞓得都 ok 咋 ~
丫 落到商場先知無拎電話 不過都唔番屋企拎喇 因為已經遲咗出門口呢 反正有咩事打去菇場搵我都得嘛 ~
今朝食完早餐都唔 hea 喇 即番菇場做 report ~
做呀做 做到 lunch time 真係要比自己對眼抖一抖 ~
今日食麥皮 + 芝麻餐包 我發覺就咁食麥皮 一到 3 點左右就餓 係咁食零食 咁樣仲衰 所以情願食餐包好過 lu ~
嘩 3 點終於做哂個 report 喇 但就要繼續清埋其他嘢囉 好攰呀 ~
放工即走 今晚唔駛買餸 不過抖到 7 點就預備煮飯 因為里奧大人放工呢 今晚煮丁麵 所以 d 時間要掌握得好好 因為得一邊爐煮嘢 哈哈 ~
是日晚餐 - 梅菜炒豬肉 + 菜心苗
梅菜炒豬肉 - 勁想食梅菜 我覺得今次炒得好乾身 咁先好味道呢 ~
菜心苗 - 攰呀 就咁淥就算喇 ~
搞掂哂就抖陣 8 點 45 分就出去徑步 今次徑步 2 個圈 + 晨運徑行 2 個圈 啱啱好半個鐘 之後即番屋企喇 因為好熱呀 想沖涼呀 ~
我依家好小食凍嘢 所以間唔中都叫里奧大人快 d 食哂 d 雪糕 因為驚過期呀 ~
勁呀 10 點半瞓喇 天氣潮濕真係特別攰咁呢 ~
2015年3月2日 星期一
金姆指米線 @ 九龍灣 ( 2-MAR-2015 )
今次我食麻辣嘅 BB 辣 真係一 d 都唔麻又唔辣 里奧大人喺度笑呀 因為佢好難相信我食 BB 辣 哈哈
里奧大人嘅黃咖哩雞扒飯 最鍾意食炸過嘅雞扒 估唔到咖哩都幾辣 辣過我個碗 BB 辣呀
( 2-MAR-2015 MON )
嘩 好感恩呀 尋晚瞓得都好好 咁即係黑茶真係無咖啡因噃 實在太好喇 可以晚晚飲呢 ~
今朝唔餓 但想食飽 d 因為預咗一陣會多嘢做 哈哈 ~
勁呀 諗住做哂抖陣啦 點知要做 report 仲要忙到想抖下都唔得 ~
想出去行下呀 但又唔太餓 所以食粥算喇 ~
番到菇場仍然做做做 對眼就黎盲 ~
今日里奧大人去上環見客 所以 5 點幾番到屋企 咁我放工都即走 lu ~
放咗工就開始勁餓喇 番到屋企放低袋 諗住即出去食 點知里奧大人要聽個客電話 差唔多 6 點半先食 不過咁都好 正常時間嘛 6 點食其實又真係好早 哈哈 ~
食完行陣就番屋企喇 沖埋涼就熨衫 熨咗 1 機就休息睇電視 lu ~
今日全日對住 d 數字 所以個人勁攰 11 點唔夠就瞓喇 ~
2015年3月1日 星期日
西洋菜餃 + 韭菜餃 ( 外賣 ) @ 屋企 ( 1-MAR-2015 )
( 1-MAR-2015 SUN )
今朝我 7 點起身去廁所 順便開機洗衫 之後點都瞓唔到 所以 8 點都起咗身 lu 因為我一次過瞓足 7 個鐘呢 就會好精神 但里奧大人未起身 所以我出廳做家務 唔係我郁黎郁去 里奧大人仲瞓得唔好 ~
8 點半鬧鐘響喇 落去食早餐 番到屋企沖埋涼 抖陣就番主日學喇 ~
今日約咗家姐去 fat fat 屋企拜年 但 12 點 50 分仲未食得主餐 所以都唔食喇 因為約咗家姐 1 點喺的士站等 其實本來係約咗 12 點 45 分架 所以唔想再約到 1 點 15 分囉 ~
打的好快到 fat fat 屋企 坐下傾下 又食湯丸 講明淥 1 包好喇 因為上年淥咗 2 包 食到我地勁飽 哈哈 同埋家姐話要食傷心酸辣粉嘛 所以要留肚 ~
坐到 2 點 45 分就走喇 去食傷心酸辣粉 今次家姐真係好傷心囉 大辣都唔辣 哈哈 ~
皇牌口水雞
夫妻肺片
滷水拼盤
傷心酸辣粉 ( 小辣 ) - 我同里奧大人嘅
傷心酸辣粉 ( 大辣 ) - 家姐嘅 我試咗一啖 只係鹹字 個侍應話大辣係咁架喎 食到鹹先係正宗 但我話無麻嘅感覺喎 ?! 鹹到苦就試過 但辣到鹹真係第一次試囉 最後都要咗碗清湯 太鹹根本入唔到口
成片紅海 恐怖
食完就各自走喇 里奧大人去幫姐夫買紅米 Note 咁我就送家姐搭巴士 好感恩去到即有巴士呢 ~
叫里奧大人買電話係最好 佢會提供一條龍服務 即係買完電話再買保護貼 再去鴨記買埋電話套就大功告成喇 yeah ~~~~
我話想買圓方餃子 所以又去番福華街 咁買完就搭 van 仔番屋企喇 ~
里奧大人自己落車先 我要去街市買菜呀 ~
嘩 今日有 d 熱 所以番到屋企都要抖陣 同埋無啦啦好攰 勁唔想煮喇 但因為冰格爆哂 唔煮唔得 哈哈 ~
7 點半食得 8 點 45 分去徑步 又見到 Ivy 兩公婆 係咪咁啱呀 傾咗 10 分鐘就走喇 ~
今晚仍然有 d 攰 徑到 9 點半就番屋企 lu 沖埋涼 睇下報紙 11 點幾瞓 lu 好在都眼瞓 因為飲咗黑茶 買嘅時候講明無咖啡因 所以先買 同埋先敢夜晚飲茶呢 哈哈 ~
訂閱: 文章 (Atom)


text:
肉醬焗意粉 - 又係幾多料 我覺得好味過 Pizza Hut 囉 不過就鹹咗 d
( 15-may-2010 sat )
星期六啦 要番半日工 半日啫 都好快過嘅 咁樣諗會開心好多架 ~
老闆又 off 個個同事嘅 mon 唔係 Yahoo 就 Facebook 真係 free 到爆 我 Partner 仲勁啦 早兩分鐘鬼鬼祟祟咁走 好心佢啦 都唔差果兩分鐘啦 Admin 坐喺門口架 人地高層早走都話丫 妳係 Small Potato 都咁夠膽 真係好佩服佢呢 做人做到咁 下下計到咁盡 做人最緊要唔好蝕底應該係佢用人嘅左右銘 唔蝕底係對自己無好處嘅嘢喎 唉 都唔明佢點教仔 ~
放工準時走啦 等巴士無無聊聊影下相 都幾大霧咁喎 不過我覺得好有仙境 feel 好靚 但我都係鍾意有陽光多 d ~
趕得切睇中醫 今次會打粉 兩個人飲 每日 1 次 or 2 次 材料有石斛 + 田七 + 花旗參 + 丹參 + 陳皮 醫師話要打兩個月 我話一個月夠喇 食得好就再打過囉 唔好咪浪費 之後執藥位仁兄問醫師得唔得 醫師話一個月就一個月啦 痴線嘅 唔得 我咪唔打囉 去另一度睇 到時你 $4000 都無得賺呀 兩個計價嘅仁兄無啦啦講鄉下話添 比我感覺好有呃人 feel 囉 ~
拎完藥就去食 tea 喇 再去街市買生果就番屋企 lu 諗住番教會 但里奧大人要整電腦 所以聽日先番喇 ~
今日超無煮意 所以就睇報紙等食飯 今次去 Cheese Pizza 估唔到好味喎 我覺得好味過 Shakey's Pizza 同 Pizza Hut 不過唔知係咪今次新鮮感呢 下次再食多次先得 ~
同里奧大人去跑步 都跑咗差唔多 3 個星期 加埋飲中藥 我覺得臉色同身體都好咗咁呀 感恩 ~


text:
回鍋豬肉 ($55) - 我覺得 ok 里奧大人話唔好食 但我話點都好過上海婆婆 次次食幾啖就要飲啖茶 同埋食完之後個口係苦呢
( 15-OCT-2016 SAT )
難得今日我 off 但里奧大人要去灣仔見客 佢 7 點 15 分要起身添喇 本來我話同佢食早餐架 不過我起身嘅時候 個頭同喉嚨有 d 痛呀 所以我話要瞓覺 唔想病呀 哈哈 ~
諗住瞓到起碼 10 點 不過我 9 點都起身 食埋早餐就去 Taste 買生果就番屋企 lu ~
呢排無咩飲湯 所以煲雪梨蘋果無花果茶喇 番到屋企即浸浸切切 煲埋就拖地 本來都唔駛開冷氣 但拖完地就覺得好鬼熱呢 ~
沖埋涼就睇下行程 里奧大人 1 點左右已到九龍灣 咁又一齊去食嘢 lu ~
我同里奧大人講話遲 d 同呀 mi 飲茶 又講開成日都係得我地 4 個飯聚 如果呀表一齊飲就好啦 之後佢問我咩嘢飯聚 我話咩呀 我地成日都有飯聚家嘛 之後佢笑 咁我知咩事啦 佢以為我講緊 "犯罪"呀 笑鬼死我呀 佢就係覺得奇怪 點知我地 4 個人食飯會有犯罪感喎 哈哈哈哈 ~
食完番屋企擺低 d 手辦就出發去大姑奶屋企 約咗師傅睇裝修 搞掂哂都 4 點半 又去 APM 行下 ~
6 點左右食嘢 行多陣就坐地鐵番屋企喇 ~
里奧大人要做公司嘢 我就沖涼喇 再食埋碗苦豆湯 哈哈 ~
睇下電視又打下機 差唔多 12 點先瞓 ~


text:
2013年10月5日 星期六
飲宴 @ 皇朝會 ( 灣仔) ( 5-OCT-2013 )
我最想食嘅乳豬 食完之後無再影啦 因為我用手機影好暗呀 其實我懶得教曝光 哈
開番燈就影下咁啦
鴛鴦炒飯 - 真係 N 年無食過 因為細細過成日食 食到好驚好驚
紅棗桂圓茶湯丸 - 好香紅棗味 正
美點雙輝 - 等咗好耐啦 哈哈 啡色果件好香紅棗味 同埋好煙韌架 咁晴晴 Daddy 坐我同里奧大人中間 所以里奧大人細細聲同佢講 一陣幫手夾比我食 因為佢話見到我兩眼發光望住件紅棗糕呀 但 1 個人只可以夾 1 件咋 所以佢地一見我食完 又夾比我食 哈哈
( 5-OCT-2013 SAT )
尋晚差唔多 12 點先瞓 所以都係教 8 點鐘先起身 最多食早餐趕 d 同埋遲小小先番菇場 哈 ~
菇場忙下停下 所以好快就放工咁 lu ~
今日又忍唔住去買 2 條廁紙 不過我打咗比里奧大人先 因為如果屋企太多就唔買 佢話仲有 5 條 咁我話我買 2 條算喇 因為我想要汽水 好吸引嘛 之後佢知我好想買 叫我買多 2 條 一陣落黎幫我拎 呵呵 又會咁好嘅 ~
我成日同里奧大人講過無廁紙好無安全感 佢話無錢先無安全感喎 呵呵 所以我次次都會買 10 條 8 條 好多朋友同會再問一次係 10 條定 10 卷 之後我話 10 卷 佢地以為我住得好偏僻 哈哈
原來買買埋埋都有唔小飲品 仲有 2 pack 忌廉都唔夠位擺 @@
番到屋企抖陣先 今晚去飲 所以約埋里奧大人姐夫同大姑奶 5 點一齊去打牌 其實今日有嘢搞架 不過里奧大人姐夫下星期就飛去澳洲 一去就去 5 年 所以陪下佢打啦 ~
同里奧大人去 Mega Box 嘅譽宴飲茶 其實之前去過喜百合 不過唔好飲 稻香就唔去啦 淘大德福都有 潮館又無人飲 所以最後都去譽宴呢 ~
鮮蝦翠苗餃 - 我好鍾意食架
蜆芥鯪魚球 - 呢度嘅蜆芥唔好味
松茸鮮蝦腐皮卷 - 唔錯架 因為自己唔會整
甜酸炸雲吞 - 一般啦 個甜酸醬唔夠醒胃 哈
蜜餞叉燒腸粉 - 里奧大人最鍾意叉燒腸 我真係麻麻地叉燒呢
龍脷菜海底椰 - 里奧大人話喉嚨唔舒服 所以我叫佢飲 不過佢話無味道 oh
餓起上黎 真係花生都覺得超級勁好味呢
飲到 3 點幾就去大眾睇書 之後買埋書就走喇 坐 shuttle bus 去德福拎旅行資料 拎完就即去搭地鐵 5 點準時到油塘 之後 join 埋一齊去皇朝會 由會展去皇朝會差唔多用咗半個鐘 因為佢地個牌實在太細喇 d 字同顏色又唔顯眼 唉 ~
去到就入房打牌啦 真係新人都未見就去打牌 都幾搞笑 ~
幾勁呀 我第 1 舖係海底撈月呀 之後摸 d 牌幾咁靚呀 有 1 舖一開已經係東南西北中發白 咁當然做十三么啦 不過食唔到 哈哈 之後有舖花么 d 牌靚到呢 樣樣都一對對 不過最後又係食唔到 但覺得摸到已經好開心架喇 哈哈
打到 7 點半就打完 不過計埋籌碼 去下廁所 出到去 d 人已經埋哂位 咁唔駛影相 lu ~
差唔多 9 點先食 個場又 romantic 眼瞓到呢 ~
11 點散席 搭地鐵番屋企 差唔多 12 點先番到屋企 沖埋涼抖陣就瞓喇 因為已經 1 點呢 ~
4 則留言:
三乾之之~~ 今日真係幾乾呀 搽完cream好似冇搽咁 要勤力少少敷mask先得喇 好佩服啲人連cream都唔駛搽 得天獨厚幾咁好呢~回覆刪除
今日食乜lunch box呀 我食肉燥菜飯 覺得自己煮得好味呀 wakaka
去五年咁耐之前梗係要打番場牌喇 haha 咁你嗰日咪嬴好多囉 發達之喇
我嗰日都係去飲呀 表哥結婚 第一次見全部姊妹都冇化妝仲要着平底膠鞋...真係好特別 紅棗糕好味呀 我都好想食呀 又重紅棗味又煙韌真係幾好味回覆
三乾之個名都好爆呀 嘩哈哈 ~刪除
三木木午安好呀 oh 我又唔覺得今日乾燥喎 ~
我都好耐無做 mask 喇 係時侯要密 d 敷喇 因為冬天太凍唔會敷架 ~
我家姐唔搽 cream 架 我都覺得佢超級勁 但佢又無話好乾爭爭咁架喎 真係慳番唔小錢 哈 ~
肉燥菜飯正啦 我以為妳出街食 原來妳自家煮 我覺得妳煮 d 嘢好味喎 真架 ~
佢咁鍾意打 叫佢 online 打先 哈 ~ 我贏百幾蚊咋 仲要收唔足添 所以唔鍾意打籌碼 又要計黎計去好煩 ~
我以為妳話全部 d 表妹唔化妝呀 ~~
姊妹唔化妝都好奇喎 仲要平底膠鞋 ?! 驚落雨 ?!
紅棗糕好味呀 諗起都想食呢 ~~
五笠笠..happy friday今日終於可以hea啦!! 哈哈回覆刪除
嘩~! 咁多廁紙仲買..你睇中醫順便睇埋咩病啦! 哈..好嚴重呀
依日手氣好好呀~係呀..我都覺食唔出但越摸越靚都好開心架回覆
六指琴笠 早啦 有飲有茶呀 開埋我位 快 ~刪除
嘩哈哈 其實都唔係好多廁紙啫 未雨綢繆妳不懂嗎 ?!?!
呢日手氣真係好好呀 所以好鬼緊張 哈哈 ~


text:
2016年5月26日 星期四
節瓜鹹蛋淡菜瑤柱肉粒湯飯 ( 26-MAY-2016 )
( 26-MAY-2016 THU )
感恩一覺瞓天光 但其實半夜都醒咗一醒 不過好快可以瞓得番呢 感恩 ~
早餐食米粉餐 真係好想食濕嘢呀 哈 ~
菇場唔忙 可以抖下 ~
Lunch time 未餓 出去行咗 40 分鐘 再買埋菠蘿包番菇場慢慢食 ~
里奧大人 4 點去官塘見客 見完都係 5 點幾 但今晚我話一定要煮飯囉 所以我放工即走 去 Taste 買埋梅頭就番屋企喇 ~
浸埋淡菜同瑤柱 煲埋飯 再開機洗;衫 等到 6 點 15 分就滾湯 7 點有得食 算快架喇 ~
是日懶餐 - 節瓜鹹蛋淡菜瑤柱肉粒湯飯
節瓜鹹蛋淡菜瑤柱肉粒湯飯 - 里奧大人今日 lunch 話想食湯飯 好在無食 同埋我都朝早同佢講咗今晚食湯飯架啦 又唔記住 仲同我講話 : 原來今晚真係湯飯架 @@ 個湯加咗淡菜瑤柱真係好味好多 真係無買錯淡菜喇 同埋最緊要我記得自己買咗 唔係又嘥嘢架喇 ~
搞掂哂就沖涼 諗住休息 點知李小姐打黎 話今日約咗馬小姐飲茶 叫馬小姐幫手買 d 祭品 佢地真係好有心 樣樣盡力去做 之前我地聯絡唔到 我地個個都好心急 所以依家一聯絡到就快快手做嘢 感恩 fat fat 有咁好嘅朋友呢 ~
睇多陣電視 11 點都瞓喇 ~
2 則留言:


text:
( 醬燒三文骨腩 )
( 三文魚壽司 / 帆立貝壽司 )
( 三文魚醬油漬壽司 )
( 蝦天婦羅壽司 )
( 黃旗吞拿魚 )
( 稻燒宮城海鰻 )
( 芥末鮑魚軍艦 / 貝柱軍艦 )
( 11-nov-2011 fri )
今朝好餓呀 所以想食米粉 咁碗米粉一黎到 就收到電話 原來係平安鐘打黎話媽咪氣速入咗院 搞到我無哂心情食嘢 ~
番到菇場又忙 又擔心媽咪 真係差 d 喊出黎呀 ~
差唔多 11 點 老闆突然叫全部同事去 Show Room 以為有咩事添 一入到 Show Room 就見到生日蛋糕 原來今日係細老闆生日 所以喺 11 點 11 分 11 秒切蛋糕呢 咁都好丫 可以抖半個鐘 ~
做做下嘢媽咪打黎 話依家喺醫院好好多 我個心就當堂定哂喇 ~
Lunch Time 未餓 所以出萬寧買嘢 佢地 d 出位價貨品真係好抵 同埋依家好多時都有嘢送 我又要幫家姐儲印花 一舉兩得 ~
差唔多 3 點半先食 lunch 食家姐買比我嘅芝麻糕 好煙韌架 同埋唔甜 不過無咩芝麻味咁囉 ~
放工去探媽咪 見佢都 ok 精神 我都安心 d 之後家姐黎埋 傾下講下都好快夠鐘 我地 7 點 50 分就走喇 因為 8 點會好多人走 要等好耐 lift 呢 ~
我地 join 埋里奧大人一齊食嘢 本來我話去鐵匠 估唔到里奧大人話去板長 家姐係咁點頭 梗係啦 佢最鍾意食壽司 ~
家姐聽日又 off 所以我叫佢黎食雪糕同埋睇埋法證先走 我就唔沖涼住陪佢睇啦 一齊睇一齊講下 廣告時間又傾下 所以 d 時間好快過呢 ~


text:
作為拜仁的FANS, 歐聯遇上巴塞是很難受的事. 我都鍾意巴塞, 但係唔好咁早遇到好唔好. 結果俾人大炒出局.
今年的巴塞係除左90年西德, 我一世人睇過最好的一隊波, 贏歐聯係實至名歸. 我甚至認為呢隊波係代表左現代足球: 機動, 整體戰, 全場不停奔跑, 純熟流暢的小組戰術. 成隊波冇乜花巧野, 冇人狂插花, 冇人一日到黑一扭四, 幾乎所有入球都係由傳球製造. 我最鍾意呢一種足球.
講返尋晚對曼聯呢場波, 其實巴塞只係發揮一貫水準, 有睇開佢地踢波既都應該知道, 高控球率, 不斷互傳同埋壓迫搶截都係巴塞既招牌貨. 唔單止今年, 烈卡特時代既巴塞已經係咁, 哥迪奧拿某程度上只係繼承呢種踢法, 只不過佢做得更加細緻. 巴塞既防務做得非常好, 雖然左右閘一齊停賽, 但係熟巴塞既都知, 其實佢地冇左右閘只係少左兩翼進攻既路數, 兩閘做既防守只係捕位捉人. 巴塞真正既防守線係中場, 尋日場沙維同恩尼斯達基本上搶贏哂大部份LOOSE BALL. 佢地又唔大隻, 又矮, 靠既係不斷走動壓迫同埋反應快. 巴塞既中場防守做法係, 搵一個人迫BALL HOLDER, 唔係要搶波, 只係要迫佢交波, 而其他人就要不斷走動截斷傳球路線. 咁做既好處就係HOLDER扭唔到, 而且要好短時間內決定要傳俾邊個, 交多幾腳就好容易出錯, 出現五五波. 而踢過波既都知, 五五波永遠都係靈活反應快既人容易搶到.
沙維同恩尼斯達係得天獨厚既組合. 最恐怖係兩個一樣能攻擅守, 而兩個唔會爭波踢. 呢個係佢地長期係巴塞同門既結果, 一齊由青訓打上黎, 夾慣夾熟. 呢對中場係當今最恐怖既中場組合, 最奇既係兩個人既踢法咁相近, 但係又冇謝拉特同林柏特o係英格蘭既重疊問題. 兩個都能攻擅守, 傳球準 (八成以上), 有一定射術, 體力充沛, 閱讀能力強, 護球能力係歐洲頂級. 佢地之所以搶到咁多五五波, 係因為佢地護球能力實在太勁, 一搶到波就迫唔甩. 防守中場最難學既就係搶第二點, 即係估LOOSE BALL會去邊, 但係佢地兩個呢一項能力係滿分. 所以其實巴塞左右閘同時停賽, 只係影響進攻路數, 後防其實影響不大. 因為中場已經掃左好多波. 後防有PUYOL同PIQUE其實大致做到穩定, 尋日場波即使係高波都唔係太輸蝕.
尋晚哥迪奧拿既針對性部署都係一絕. 費格遜既如意算盤係擺朗尼同朴智星做兩翼, 一來想EXPLOIT巴塞左右閘缺席, 二來係希望兩邊都有人拑制美斯. 但係冇朴智星冇費查既中路, 等於放生左美斯. 結果係呢場波美斯成日O係中間推進, 沙維恩尼斯達同美斯一齊o係中間出現係咁搓波, 曼聯中間既carrick同anderson都唔知睇得邊個. 巴塞中場既傳球能力之強, 即使係車仔出哂艾辛波歷克, 都只能夠逼佢地中場搓, 根本冇辦法搶到波. 呢一場曼聯直頭好似放棄唔迫, 由得佢地玩, 結果出事. 前場五個人連兩閘不斷走, 曼聯暴露太多空位俾佢地. 所以中場球員人人都可以傳, 可以帶波走幾十碼. 費格遜既戰術係完全失敗.
今屆既曼聯, 計整體實力係不及巴塞. 但係我賽前都期望佢地今場會上身, 同巴塞踢得好好睇睇. 但係實在太令我失望. 首先戰術錯哂, 我一直都係咁認為, 巴塞最危險既人, 唔係美斯亨利伊度奧, 而係沙維恩尼斯達. 但係費格遜竟然走漏佢地, 佢第一要怪自己唔睇巴塞, 第二要怪球探冇做功課. 結果就係, 兩球都係贏中場輸送, 1.70m既美斯用頭入波 (仲要係跳錯位用腰力就返, 即係唔係最高點頂), 而曼聯既後衛係神高神大既rio同vidic. 巴塞冇左右閘, 側擊威脅已經唔大, 所以哥迪奧拿安排三個矮仔去中間做波. 冇左費查, 費格遜就必須要用朴智星同佢地鬥搶, 但係竟然擺佢打翼. 下半場費格遜知死, 出泰維斯同朴智星一齊搶, 反而搶到幾球. 但係無以為繼.
第二係曼聯似乎有阿仙奴化既跡象, 冇真正領軍既老將. 我以前欣賞曼聯, 十之八九係因為堅尼. 我敢講冇堅尼冇99年既三冠. 年青球員最難踢逆境波, 因為成日沉唔住氣, 亂走亂踢, 浪費氣力之餘又破壞戰術. 呢個時候老將既經驗好重要, 如何重組隊型, 調整節奏, 要求隊友保持耐性, 呢幾樣野傑斯作為一代名將, 完全唔合格. 呢個絕對係費格遜既責任, 因為佢自堅尼作反之後, 就從來冇賦予隊長應有既責任同權威. 強隊必定要有精神領袖, 車仔有泰利林柏特, 巴塞有佩奧爾沙維, 利物浦有謝四, 甚至AC明知馬甸尼已經唔踢得, 都出佢做正選, 只踢三十分鐘, 穩住局勢就換走. 但係曼聯o係費格遜既高壓管理之下, 出唔到呢一種領袖 (其實老費治下出到既精神領袖, 數黎數去都係簡東拿堅尼笠臣). 踢波既都知, 球員一落到場, 就只有隊長可以控制球員, 將在外君命有所不受. 呢場波就完全暴露呢個問題. 第一球輸得太核突, 而且唔係人地好波, 係部署失誤. 成隊波即時覺得部署唔work, 自亂陣腳. 身為隊長既傑斯, 有責任要督促隊友維持原來部署, 慢慢穩定軍心. 但係好明顯佢冇, 或有但失敗. 上半場既曼聯, 踢左十分鐘輸左一粒就完全洩氣, 直至下半場換入通場飛既tevez至有改善. 我夠膽講, 只要冇人接堅尼班, 曼聯o係英超唔威得幾耐.
第三失望係安達臣出正選, 我一返到屋企, 打開電視, 見到anderson呢隻字, 就知曼聯輸梗. 結果正確, 我成篇分析完全唔講佢, 係因為佢根本冇出現過, 點講? 一隊波隱形左一個, 點會唔輸? 呢條友踢熱刺都俾多佢, 都唔知點解會踢曼聯出歐聯決賽.
第四失望係完全冇走動, 打天才波. 其實呢個都係曼聯一直既問題. 曼聯前線火力其實拍得住巴塞, 但係費格遜自從賣左雲佬買左c朗之後, 一直冇重建一套熟練既進攻模式. 佢地入波多, 係打天才波, 靠c朗柒扭, 靠朗尼捕機會, 靠泰維斯爛打爛搶, 成隊波冇playmaker, 冇細緻既小組進攻. 係今年berbatov黎左之後就有返d小組睇, berbatov係唯一一個曼聯中前場能夠hold住個波超過五秒搵隊友既人. 尋晚場波一輸之後, 曼聯既中場進攻報廢, 次次都係後防斬上去, 轉wing, 越位. 正中巴塞下懷, 巴塞就係明知你會攻佢兩翼, 所以兩閘棄攻. 下半場c朗去邊線, 哥迪奧拿即時要puyol跟住佢, 成功凍結, 最後一張王牌都報廢.
但係最最最失望, 係曼聯太冇品. 我直頭覺得佢地係賽前以為贏硬, 落到場輸左第一球就如夢初醒. c朗繼續插花, 繼續浪射, 繼續一跌低就望住球證唔追波. 去到後來成隊波沉唔住氣, 好多冇品既犯規, 史高斯一腳掃落去人地既新人度, 根本係收山腳, 要腳唔要波. 如果係輸唔起既, 拉隊走人囉, 打咩茅波? C朗呢d幼稚到自以為世界球王都算, 史高斯咁多年老波骨都沉唔住氣, 班細既咪有樣學樣囉.
我既總結係, 巴塞既勝利, 係團體足球既勝利, 係紀律, 合作, 無私奉獻既勝利. 我開心, 老實講, 唔係因為巴塞贏波, 而係因為曼聯輸. 一隊自視過高又冇球品既球隊, 需要懲罰, 最後唔止輸波, 仲輸埋尊嚴. 巴塞最後贏波, 證明左足球依然美好.
Read Full Post »


text:
早前 Ernest 媽咪同我講,有次問 Ernest 想食乜,諗住買俾佢食,點知佢居然話想食自家製麵包!食自家製麵包本來係一個理所當然嘅指定動作,基本上日日都新鮮出爐,但自從工人姐姐走咗之後,Ernest 媽咪就做到一腳踢,根本無多餘時間拎出嚟整麵包,頂上嗰個工人又乜鬼都唔識做,仲越幫越忙,難怪 Ernest 咁掛住以往嘅 “美好時光”!所以我呢幾個禮拜如果有整麵包的話都一定分一半俾佢哋.之前整嘅無花果合桃鄉村包同 foccacia 都有俾佢哋,但原來Ernest 淨係食白麵包!所以我今次要特登整個 toast 俾佢哦!
唔知點解,我成世人做好多嘢都係事與願違:要搭嗰架巴士就永遠都送車尾,到唔使搭佢時就梗係第一架到,要搭嗰架就反而等好耐先嚟;平時去街市買餸時成日見到嘅嘢,到想買嚟食時就居然全個街市都無得賣;平時整嚫方包都唔多成功,而且最少都要用成兩個鐘以上先發酵到八成滿,今次諗住整個靚靚山形多士俾 Ernest 啦,點鬼知一粒鐘都唔使就已經發到黐實咗個模蓋,仲黐到實一實,開都開唔到,咁就唔想整方包都唔得啦!頂,真係激鬼死呀!!!
湯種
材料:
高筋麵粉 16 克
紅麴 約 1 湯匙
水 80 克
- 紅麴放入石樁或攪拌機內打磨成粉狀.
- 將所有材料倒入細煲內,用中慢火邊加熱,邊攪拌直至達 65 ℃ 並變得稠身.
- 熄火後攤凍,待用.
主麵糰
材料:
高筋麵粉
300 克
鹽 5
克
糖 35 克
即用酵母
5 克
水 約 150 毫升
橄欖油
20 克
- 除橄欖油外,所有材料連湯種混合攪拌,逐少加水搓至起筋,之後加油搓成麵糰.
- 搓揉及摔打成光滑麵糰後滾圓,放入已灑粉嘅兜內,用保鮮紙封好,發酵 45 分鐘.
- 麵糰排氣後平均分割成 2 份,分別滾圓,靜置鬆弛 15 分鐘.
- 壓平麵糰,用擀麵棍擀薄成長橢圓形,將兩邊向內摺入.
- 將麵糰反轉,再次擀薄至與多士模闊度相約,然後由上而下捲起麵糰,捏緊收口.
- 將兩個麵糰放入上多士模內,蓋上模蓋發酵至八成滿.
- 模蓋完全合上,放入已預熱至 180 ℃
嘅焗爐內,焗約 35 分鐘.
- 出爐後立即脫模,於架上攤凍.
以上材料份量可做 450 克方包 1 條.
呢個紅麴湯種唔使落色素都超鮮豔,仲好有營養價值哦!
唔知係咪因為今次用咗新買嗰包法國酵母,發酵力特強,
所以天氣咁涼都發到咁勁呢?
第二日用嚟整沙律多士,又靚又好食,滿足哦!


text:
第四个渊源
源于官位,出自魏,晋时期官吏望候郎,属于以官职称谓为氏.望候郎,亦称悟候郎,灵台郎,是曹魏国末期设置的一种重要官位,至两晋时期一直沿用.望候郎是太史令的下属从官之一,其主要职责就是掌管四季气候,物候,以及天文之事,合有今中央气象局和国家天文台的职能,在西晋末期到东晋时期,望候郎之职有世袭惯例.
在望候郎的后裔子孙中,有以先祖官职称谓位姓氏者,称望候氏,在五胡十六国时期省文简化为单姓望氏,侯氏等,该支望氏读音作wáng(ㄨㄤˊ).今荆楚望氏一族即有源出于“望候郎”之系.
望姓女宝宝名字大全
望姗娜 望妍可 望妃妃 望磊玫 望宇娴 望悲彩 望禄丽 望户依
望之汝 望育诺 望剑嫡 望点若 望舒宁 望扬娴 望霞徽 望颁凌
望玫涟 望巾蕊 望峥迎 望奋霏 望频梅 望娣晶 望任姿 望贝万
望儒月 望凯亭 望慧柔 望薇嫦 望革秀 望吟婧 望茗依 望曲嫦
望屏倩 望票诗 望英盈 望常静 望百娥 望华冬 望沛双 望映羡
望细霏 望佳立 望旬屏 望圭梅 望谦韵 望生偌 望宪玉 望菊若
望鲁媛 望变爽 望炼筠 望冠碧 望孰肖 望叶妞 望摇倩 望双立
望雪然 望和湘 望曼茜 望红瑰 望添童 望伊菲 望华璐 望 蔚
望芸子 望曼瑄 望纯君 望科美 望岚晓 望婵锦 望江盼 望远琇
望方英 望励玫 望音昀 望昱惠 望岩慧 望传同 望锦嘉 望印茹
望卿姣 望约琇 望篱方 望缅靖 望冰谰 望青梅 望鲁婷 望淑懿
望仲鹃 望理月 望芷娟 望苹英 望席菲 望 欣 望涌幼 望圭嫦
望滕明 望瑛妡 望环伊 望虹方 望昼香 望衷影 望介涓 望景满
望莺英 望娣霏 望 娟 望鹃芬 望英琳 望鑫维 望泛幼 望宜雪
望竹云 望侨鹃 望奉颐 望玉霞 望捷韵 望暗军 望君兴 望琬娜
望努羡 望菘玲 望怀素 望党美 望施蔓 望丹莹 望爽滢 望简荔
望春文 望跃娟 望虎妞 望景冉 望式文 望薛婷 望旭梅 望丽琼
望彩丽 望燕真 望独芳 望怡焓 望贤文 望芳娟 望仲英 望胤蓉
望妍璺 望妍薹 望曙萍 望怡潆 望怡瀛 望艾琳 望妍潆 望妍嘤
望蔚文 望贵琴 望雷萍 望家茹 望燕儿 望子秀 望寅婷 望泽红
望碧瑶 望静玉 望洁文 望婕洁 望书嫣 望书娅 望君洁 望霞菁
望书莉 望娅茜 望敏媛 望悦晨 望清梅 望佩妍 望茹锌 望浩妍
望迎莹 望景芳 望潇瑶 望妍彤 望飘怡 望倩莲 望雪倩 望莉渤
望少怡 望力英 望姝怡 望莺燕 望炜英 望曼琳 望子丽 望钥莹
望中萍 望加文 望梓倩 望少娟 望心雪 望翠莉 望妍蔺 望军燕
望琴清 望淑瑶 望嘉颖 望天雪 望晰莹 望松瑶 望希瑶 望筱瑶
望莲蓉 望研媛 望珂颖 望宁瑶 望妍瀛 望陈丽 望萍惠 望妍骞
(起名世家)主营业务:宝宝取名,个人改名,产品命名,公司取名,品牌设计等,您有相关问题可与我们联系!咨询热线:13316052999


text:
星期一, 3月 31
風雨
尐地產股猛咁抽水, 連獅王都要抽埋份. 都講過炒供嘢都要一年內了斷, 拧轉頭阿鄭生兩年內又要供多次股, 1125 高位無套哂, 但係贏住走就算嘞, 橫掂大把低位可以撈. 中材真係睇唔透, 唔郁都係策略呢既. 蘇联一出兵就話油價要猛跌, 調轉似多尐囉. 中信真係估佢唔到, 但以九六九七年經驗, 都係有排炒同水位啩. 招商一貫咁弱, 博吓佢又面值回購番, 兩三成幾日都有之. 中通信似乎跌定, 4g 點都要建啩, 都係左手袋右手, 跟住都有得數飛咯.
上高話一錘定音, 又話選舉係法律問題, 屈尾十又話要係上海做個鴻門宴, 一句講哂, 就係大石簀死蟹嘞. 上次秘密會談已成功分裂泛民, 今次邊個做宋江, 就必畀人打把之到地獄去. 而家唯一可以做既, 就係堅持公民共識, 而唔係枱底交易, 而家網上平台都做到七七八八嘞, 唔係就係自己搞公投囉, 大把熱血義工嘞. 而家風雨如晦, 群魔亂舞, 都係當大戯咁睇, 慳番啖氣, 留力係七月至年尾, 起錨好過, 那邊太陽花正開得燦爛呢.
星期五, 2月 28
壅川
月結前挾淡, 但建材同金融都係要藥煲. 睇落好似好强, 但一月效應咁跌法, 真係心有余悸, 重貨都係無乜好做, 都係要睇天. 但無貨咁既估值下, 點都值博過歐美, 雖則睇圖真係幾肉酸, 咁又要落番到底係用估值, 定係睇時機嚟個恆久既決定嘞. 2722 大部份人話要沽, 但沽極都係度磨, 咁反而愈嚟愈值博, 阿通信猛畀澳銀咁沽, 但諗落真係無乜壞消息, 3.5 樓下中長線真係入得過.
今個月尐新股唔係派都成手大蝕, 就係派得雞春咁少賺得仲微, 真係連時間哂埋都唔值. 孖到去 b, 當你有賺, 計落風險真係唔值, touch wood 係截哂飛時海潚撲過嚟, 咁你尐過百萬按金真係咁先, 仲未計輸突, 咁就算連贏十年都清哂嘞. 而家 a 頭無哂癮, 咁即係 a 頭派得好番尐, 咁不如分飛陰尐陰尐啄好過咯.
咁多年斬人事件邊件破得到, 咁即係第四權任人强姦, 要個個做寒蟬. 練工夫都要十年八載, 帶埋刀番工同行古惑有乜分別, 咁記者唯有個個用哂筆名, 好似民國記者咁, 但都係要比特務咁去狙擊, 怕且都係得啖笑, 怕且新聞要小說化或寫番幾齣雍正, 風花雪月囉, 正所謂:
早春杜鵑白日寒
班竹碧血見路旁
抽水嗟嘆聲聲急
呵呢吉帝過多場
發佈者: Philip 1 留言
星期四, 1月 30
星期二, 12月 31
脫脚
百萬倉今年跑到 18.6 巴仙, 相對番恆指個二三巴仙同 ah 既負回報, 都算過到関; 但比起美市或一路畀睇死既日市, 仲未計尐小型股 etf, 都係掹車邊咁話; 可知分散投資既緊要. 當然而家 a 股亦都被睇成籮底橙, 但好似日市, 幾時彈, 真係莫宰羊嘞. 但以以往輕驗嚟睇, 買得低點都係有 so, 易把握過時機.
美市持續跑贏世界其他指數, 大街表現亦無得質疑; 但收水下, 金市已跌破千二蚊大關, 14 年都係要持續創新低, 每一次反彈都係沽既機會; 日元創低去製造通脹, 但佢地個心都唔想過 120 先啩; 最近新興市場陰陰咁跌, 同第一市場走勢相反, 即證明尐籌碼都係喳係歐美人仕手上; a 市真係連牛一第一期反彈都未到, 但各市持續創新高后, 點都要最后同步, 睇吓點喪升吓, 不過真係好似零六年咁都怕且.
番睇番每年尾既組合, 似乎係低潮時都選得唔錯, 唔郁而家應好得多; 係高潮時如留到而家都怕且一早要爆煲了. 怕且要回到基本步, 都係要沽弱留强, 有尐真係好明顯跌落陷阱, 拖吓拖吓又一年, 換其他就真係太無謂, 換走太多以后强勢股, 未畀夠佢地時間表現, 等個時起碼比較起都唔算弱.
星期五, 11月 29
星期四, 10月 31
創新
四十大盗話要創新, 咪即係搶指數基金尐錢囉. 其實搵大錢, 都唔係一定要靠股權排到最后去博, 睇番股神打救美銀知衣, 都係主入優先股, 爆起上嚟都唔會喳都無哂, 仲要搭番夠認股證, 彈番上去就賺番鋪勁, 係一個經典既不對稱招. 而家本地既公司債散仔唔可以即市買賣, 一爆煲咁就一定要等白武士打救先得. 花旗想博會買入大折讓既高級債或優先股, 等破產后換入新公司之股票或延期之新債券, 咁好過尐 equity 沖到淨啩. 投資高科技骨水股本地好似無乜邊個有得賺, 唔好講個尐蝕咖嘞, 去撈底用債似乎穏得多, 個回報率唔會差得過用股票囉, 衰上嚟鬥長命起碼好少機會變零, 當然要識排隊同計清楚真係最尾剩番幾多.
星期一, 9月 30
貧窮
268 尐軟嘢好似再炒唔起, 咁沽咗泊係新興收息, 同轉落電機去博多次大霧. 3993 股東又押股, 自己注碼太重, 咁又勻尐去其他資源電訊, 都係水兵鬥水蟹, 橫掂都係一齊爆. 伯老要嫁又唔嫁, 反口就反口, 本來想收水行先, 但最尾都係睇通脹爆上先算, 或起碼失業率落到六以上先算. 中線收息股或 reits 都會彈多一彈, 但尐債就趁機走大部份好過, 好過事后揼嘞.
啊大盜同尐財俊話香江盟塞老土, 無哂創新去吸引尐新型公司喎. 上次大盜點表演尐財技同掠水法, 都唔使我重述一篇嘞. 用土共既思唯嚟千秋萬世, 今日過癮日后怕且日后都要親自受之, 小股東就更加係俎上嘞. 其實 ab 股都應有一定期限, 譬如十年內逐步減至同權, 都夠你表現啩, 唔係就退賢嘞. 小加事后補飛, 做哂所有醒目仔指定動作, 但香江既信譽都係要尐人傻傻咁堅持, 好似古人話齋, 義者, 才是真利長利, 而唔係話前眼前豆豉個尐, 或要市長頒個十幾張投命狀.
用中位數一半嚟定義貧窮, 咁假如下底個尐派多尐, 幾年后亦會有一定人係中位數一半以下, 咁即係要一路重複咁派, 咁同要將自己扯上半空有乜分別. 香江有無絶對貧窮, 無飯食無褲穿, 咁都怕且無啩, 咁定出嚟都係相對既有無而已, 對立太誇張咁又係太肉酸既. 相對既量度最普遍既係堅尼系數, 想勻尐咁就唯有順天道而行, 捐有余而補不足, 要以稅收再分配及整合福利政策嚟補鍋. 一個家庭既收入除咗份糧之外, 被動收入都係真啩, 咁就將尐股樓債淨值乘以十年債息率, 再加以接受到既公共補佐性福利既折現值, 咁就怕且有個似樣尐既全面圖像嚟微調, 當然唔係叫政府去清查所有市民既財產, 而係抽樣調查啫.
星期五, 8月 30
回收
個谷哥又死死地, 都係記録個買賣算.尐軟嘢升得咁勁,但上次珠船沽早咗都係要后悔,食都要慢慢嚟.十年息係咁升,又要收水,咁宏利真係實食無痴牙,1125 太少貨, 咁就補番尐,36 都有板睇囉.
呢一個月尐新興係咁跌, 雖則大中華早跌成半年有多,但係套息盤收水下, 唔跌先至怪.兩印沖沖咁就無咗二十, 都唔好話唔傷喎.但今次係每況愈佳, 而唔係日泊西山,如已發展要再持續買屋,再去增加消費, 咁新興都係可以慢慢多番尐生意啩,而且而家尐國債都無以前咁誇, 所以中線我都會睇高尐,當然睇位低尐買會安全尐既,不嬲都係架嘞.
癈物之中超過五成都係廚余,剩番個尐都係紙鐵膠.紙鐵回收都算係幾高,仲要堆填既都因而家未有廢物收費同唔方便住戶揼啫.如果政府承諾尐收費全用嚟環保同合理回水畀尐低收入戶,相信要過立法會真係話都無咁易,點都易過擴堆填同起焚化爐啩.咁又係,又要做多尐嘢,又要諗爆頭,又唔可以持續咁使幾百億,又唔可以徵地,有咪為先.係收費下,如垃圾房附近已有收紙收鐵箱,咁個一兩成咁就解決了,將尐收入分尐畀清潔公司,效率當然高得多啩.以前都有哨水桶收埋嚟喂豬,而家話用嚟做魚糧同肥田料,係得既而家就唔會多到溜出海嘞.收費當然是減廚余既不二法門,但政府都要讓尐利出嚟先有人係有規模咁投資,而唔係嚟扼津貼.用嚟喂豬又好,做乜都好,只要合符合最低環保規定就得,收既成本可以係零,十年后真係有錢賺先再講公平競爭嘞.膠同玻璃不嬲都係難回收同勁污染,咁一係提高入口稅,一係要廠高實名回收先至有得救嘞.
星期三, 7月 31
禮義廉
見到其他金三都脫唒脚, 再收水係咪想硬食先. 但入面買礦偷食有之, 上市即做數又有之, 被你扼一次都話, 係咪可以成世做傻仔先. 咁唯有畀個折完再大減價, 做番高個風險溢價, 咁就係低價磨, 話知你保七定保三嘞.
呢幾年係大陸仲揾到食既唔係炒波幅, 就係自己做庄個尐先可以有得賺, 唔係就唔會個個變哂僵屍戶. 大個尐係有佢既霸權, 但係民粹同無驅動力下, 錢係賺多咗, 但債亦多咗, 估價亦愈趨向下. 民企十九都係騙, 唔買好過, 歐洲股神有板睇嘞. 創業板香江無得抽, 如做接火棒, 你話嘞. 其他理財產品又話要爆, 怪唔得只剩買樓一途矣. 諗番自己都咁心淡, 都係一個信号嚟既, 咁唯有就睇位做嘢, 橫掂每次升都係外資做嘢先, 其他都係跟風啫. 睇位買 2823 可能已經夠, 但呢幾年都係分嘢有效尐, 咁分尐都新興同邊沿高息, 再跌都有得圍數.
商人眼光狹隘, 只見少利, 不見公利. 古代寒瑩十年, 心無旁騖, 先可以論道. 現代花旗大都是律師出身, 終身從政先可探得高位, 就算有把柄亦早有防火牆, 技術含量頗高. 如視權位為槓桿套嘢工具, 或每以良心自許, 厚皮賴死奮進骨水, 咁就要拿把槍對住路人係咁掃, 先有機矣.
星期五, 6月 28
收水
今個月跌咗成千六七點, 最低時仲要多個一千點, 都唔好話唔夠絕. 睇吓美息可以由一點六急速升到二點六, 就知跟住尐按息可以升到去邊樹嘞. 回想未 q 時, 十年息通常係四五厘左右, 而家尐香江定期已蠢蠢欲動, 而家暫按息係二點五左右, 今次咁升上去, 起碼四厘係底, 上高都怕且睇到六厘啩. 而家大話精配合尐樓花放到三十月期咁玩, 送尐后生矇董一程, 尐后果任內都應睇到啩, 雖則佢都做唔得幾耐矣.
先前入尐資源齋睇 rsi 嚟撈, 又中左技術降, 今次食得幾應, 仆到直一直. 追悔都唔係我等為之, 睇番組合內資源博得太多, 唔減都唔好再加, 事必要記住. 今次里面銀根抽得咁勁, 外資拆倉下尐人民幣都要回軟, 係整治非規范貸款下, 短期內中港市都會升得起, 咁就要有耐性慢慢揀肥而噬, 反正估值真係無話可說, 大爆炸輸咗都可以守啩. 阿邱生今浪都無乜走樣, 荷包又咁緊, 都算係奇蹟.
星期三, 6月 19
星期五, 5月 31
機率
安祖蓮娜做咗切除手術, 有尐人話明智, 有尐話發都未發, 咁做係乜有尐畀人誤導. 如果個情景持續咁遇, 除咗人地既數據外, 自己都有個普, 咁都可以用期望值或最低損失項嚟估或其化方化定性咁選擇. 但好多決定只係得一次, 就好似走難咁, 走或者留就連命運都唔同唒.
切咗就係切咁, 功效如有, 即係咪都觀察唔到, 咁怕且做決定嗰個會否后悔呢. 唔做亦未必會有嘢發生, 咁係僥幸下都唔好話唔會諱疾忌醫嘞. 但賭個樣係絕對唔輸得既, 就算幾有把握咁都係無得賭啩. 但係賭既注係輸得起, 咁就要秤吓輸贏既對比, 當然要加權以各自發生既機率, 其和必為一. 賭嗰個可以懷疑專家畀出個機率分佈, 佢唯有自己對多幾個來源驗證, 但佢自己斷估出嚟或情願作出既斷估, 怕且唔會好得過現時可以作得出最好既平均啩, 做出判斷係難, 唔係計算個種難, 而係係個樣嘢仲未發生就要痛苦付出個種難, 仲要加埋后悔個種澀, 呢個就係理性同唔理性既分別嘞.
星期二, 4月 30
平衡
百萬倉繼續跑輸, 要大大超前都係要付出高波動既代價嘞. 月初大家睇得淡, 個市就用幾日又升番高位, 都係唔做好過亂做. 花旗市迭創新高, 但無人話牛市已到, 雖則尐大戶都布署得七七八八矣. 無可否認其為領頭羊, 睇吓尐金融股既强勢都好明顯了, 雖則係濟后, 但我唔會將新興睇得太淡, 係牽絆之下, 都係遲早要升而已. 日元跌咗一排, 金市就超速完成大調整, 有尐人話係升之前既大調整而已, 又尐話長期熊市, 但上高高位一浪低過一浪, 以炒家角度睇, 都係逄高沽有數, 止蝕可以有限, 下低食落就啖啖矣.
尐基金經理話降低金屬資源股比例, 咁怕且係開始見低既信号, 如個市要上, 個種升法都係唔係咁品, 橫掂而家跌到咁既位, 再跌都係有限數嘞, 當然要自己限碼, 0.1 跌去 0.01 都唔係咁盞. 金碟收入減低, 都係怕且係公司延長投資, 躲避經濟風險, 但只要尐公司要古惑咁出報表, 都係要搵尐土炮去揼石仔, 都係無得走雞, 爭在幾時 u turn 啫. 中信都係被開礦期拖延困擾, 都係等時日而已, 最后都係要落單.
hit 有香港七成市佔, 已有獨佔既力量. 仲要將尐部份工人打散去各関連外判, 無联合下工人係根本係做 hit 既 price taker 而已. 如無工會介入整合各游勇, 根本無得鬥. 如係花旗, hit 早已畀打散九世了, 尐大袋反對起十号碼頭, 減低自己生產, 提高貨運價, 對香港當然利不抵害. 嗰個競爭法都係怕且無佢乎, 但阿李生隻手遮天, 政府都唔會咁易控到啩, 阿梁都近唔少囉. 工會如成功既話就會限制會員資格, 和以工齡做分界. 要保持流動及生上力, 唔偏向是但一邊, 年會討論薪酬人事, 需由三方包括政府代表嚟攞個平衡.
星期四, 3月 28
春夢
衝唔到就要落番嚟, 雖則花旗已迭創新高. 賺差唔多成倍, 係咁碌落嚟, 仲要升 st, 雖則心口有個大勇, 但都要攞番個平衡, 縮短戰線, 減低些少風險先, 耐玩先係正路, 無咗就係無咗加嘞.
上高猛咁收銀根, 仲要堵塞番尐風險債銀行渠道, 個微調都係要控通脹為道目標, a 唔升, 香市都幾難升矣. 再加尐咸水沙, 無底礦, 縮骨鋼, 真係唔知要守幾耐. 唯有可以知既, 就係要係心慌低位, 慢慢, 慢慢咁溝, 唔係尐茄鼠擺咁耐都唔知做乜好嘞.
阿貪曾話玩鋪勁, 都知從政都係口嗑嗑啫, 都怕且要自己落場先有效. 上次尐四五十歲既中坑民主握完手, 咁又反轉話唔愛國, 又畀人搞到分裂埋, 呢次怕且無人再做傻仔囉. 咁難得有個催化劑, 今次就要眾志成城, 為神工, 為弟子嘞, 希望係渺茫, 雖則禽獸只要飽食男女而已.
星期四, 2月 28
稅基
衝力射球, 上得急, 落得更快. 尐三四線, 剛剛炒得不亦樂乎, 咁就由賺一個開, 跌剩番個零頭, 都唔好話唔揼心, 但要食幾倍, 咁就係要付出既代價嘞. 坊間話回補裂口, 而家補咗第一口嘞, 如未跌破 21800, 向上之勢其實還未受到最大考驗.
有尐股真係一路係弱, 要等佢爆, 真係要等到天荒地老. 倉內無乜邊隻唔係抵, 咁不如就趁呢次調整, 咁就去轉弱去比較强, 估值都唔好話沒陷阱, 數目少尐, 睇路都無咁哂神, 當自己做馬戲團雜耍嗎. 跟住每月有機會會慢慢做, 希望縮番做十個左右, 仲避免番尐種類重叠.
今年四月尐有老人家開始攞到廿千鬆尐, 呢樣我唔會反對, 雖則無印花稅回贈. 但全民退休, 我不嬲都反對, 而家呢一代緊係拍枱贊成, 但咁用下一代爆煲呢支撐, 咁係咪負責任既做法呢. 需求當然無窮無盡, 但自立自足是做人第一要義, 唔通好似要求共產咁做到生養死葬嗎, 係咩后果往績已有眼睇嘞. 香港問題根本就係資源人才錯配, 將安居樂業既房變做炒賣工具, 生死以夢之, 做成最昂貴既囚籠, 做樓價既奴隸同共孽. 當然我唔會激進到話要平均地權, 盡皆王土咁又係死路一條, 但古語都有訓, 走得了和尚走不了廟, 唔稅多尐地主個荷包, 唔通仲稅尐畀壓迫中既小民. 尐租金緊係去到盡咖嘞, 同你有親嗎, 咁攞咗佢都無乜空間再追加尐租戶囉. 尐人實話會減少供應, 但咁既回報率, 都怕且全球第一, 尐資本會流出去嗎, 再咁講, 西德咁管制下, 咪個個要瞓街. 將尐稅種均勻尐穏定尐, 等尐少民少商戶可以喘番啖氣, 咁係咪合理尐呢, 雖則個尐地產路既打手會畀你過嗎?
星期四, 1月 31
星期一, 12月 31
年結
本來想買番所有麗丰, 下過遠東咁鬼抵, 怕且官非后, 阿邱家唔會走路啩, 都係同佢鬥耐性而已, 橫掂啱啱二供一, 又係左手交右手, 又係統計低位, 都係走高機會多得多, 好過擺現金囉. 大眾真係好鬼眼冤, 但教訓太多, 轉都要唔好一次過轉, 慢慢轉都係一樣, 仲可以睇耐尐, 自己既反應都係信号呢既.
粗略一計, 而家既注碼又去番一一年尾既高位, 用咗兩年既時間去番先前既位. 朋友有尐心雄, 有尐遲疑問係咪再升會高得濟. 股市高低其實用常識平常心估自己都知, 唔使用數學模型份扮高深嚟計囉. 雖則自己成日係個心入面畫圖, 其實落實都係睇係咪過到自己個関而已, 想一買就贏或一年內必有收成, 真係發夢好過囉. 點解散仔十個之中九個輸, 都係走唔甩個情緒管理既問題, 專業炒家更加唔使講嘞, 學吓觀心或寫投資日記好過嘞.
每隻狗都有佢既好日子, 上年係相對低位加高風險卜都直一直, 今年年中咁做效果真反哂嚟. 方法無話好定壞, 表面情形睇落一樣, 其實細睇都係有尐唔同, 差之毫厘呢. 以 347 為例, 上年咁調都係去番七八蚊個位, 同近期個廿蚊個位都係調多一半啫, 係咪值博個位呢, 以佢地既波動性嚟睇真係未到位囉. 如個時溝個尐係中間既或低波動, 個組合就少尐肉酸囉, 雖則彈上嚟會贏少尐. 今年尐二三線真係到哂位, 就算大爆炸都可以一守, 值博得多, 到最后, 都係估值同統計既判斷同執行.
睇經濟學人尐十年對沖基金統計, 扣除個尐基金收費同獎金后, 都得得個二十巴仙左右, 反而保守咁六成股四成債都係一位回報; 而十年有九年都係跑輸 s&p, 除 2008 外, 不過都係 marginal 而已. 咁咁多富豪榜都係尐對沖基金經理, 都係正確既. 如果真係想對沖, 都係現金或中期美官債基金足矣.
星期四, 12月 27
訂閱: 文章 (Atom)


text:
第一次去8度酒店,對這個地方有d陌生,亦唔知點樣去,好在個電話有個高科技的地圖,所以好輕易就去到目的地!我係第一個去度,入到去
我:姓李20位
waiter:小姐唔好意思無這個booking,你係咪去錯地方?
我:請問哩度係咪8度酒店
waiter:係,請問你book 左食乜
我:buffet
waiter:真係無
我:咁我等埋其他人先啦
就係咁好無聊咁拎住部相機自己影住相起度等,因為我去到都7點,所以無乜興趣影相,只係影左好多甜品 ,至於熱盤選擇亦唔係太多,食物無乜等別,所以都無乜等別影.
最後等多左幾個人,原來係book 左姓李22位,我覺得個waiter 玩野囉,20 & 22 位只係差兩個人都話無booking!
因為佢D熱盤唔係咁岩我食,所以食完長腳蟹 (長腳蟹好新鮮,但係出得好慢,次次出去拎都無晒) 及生蠔再加少少熱盤就開始轉戰甜品,佢d 甜品真係好好味,我就不斷食cake,ice-cream,今晚應該回唔到本,因為食得幾隻長腳蟹...
唔知係咪8度偏僻,所以佢個buffet 唔係好貴星期五都係$358 (未計加一),HSBC credit card 有8折,折後$322.20,因為唔係我比錢唔好意思叫人地比張單我影低...
芒果千層酥 ~ 好好味我食左3件
我的第一碟食物,個羊架好好味,又無羊羶味
長腳蟹真係好難先至拎到,一出就比人拎晒,又出得慢,所以我都係食左幾隻咋
佛跳牆 ~ 是月promotion,每位客人可以獲贈一個,但係味道普通


text:
係一個溫泉公園
咁近酒店的湯圍溝公園,竟然都冇時間行
台灣美食咁多,但早餐真係⋯
酒店天台
早完早餐,開車去花蓮
我覺得台灣海岸幾靚,可惜今次天氣差
好似行落去都有個觀景台,天氣唔好,放棄
什錦炒麵,什錦湯麵都有少少海鮮,肉,菜,唔係話好驚喜,但我覺得係地道食物,都唔錯,一碟都係NT80,而家睇返都想再食,但老公就覺得冇乜特別
併盆小食
一個鱔魚湯,一個蛤蜊湯,2個都好清甜,正
長興小吃對面的~佳興冰果店,入到去先知有嘢食,唔係淨得飲品,食物同長興差不多,人客都唔少,4杯桔仔冰NT160,更加覺得頭先午餐好平
步道都幾多遊客,當時見韓國團較多
一路行一路落雨
水都幾藍,今晚民宿主人講,而家冇咁靚,佢哋年輕時行,真係靚好多
詢問處職員話第一個點行到五間屋,可以再入,但我哋回頭
砂卡礑步道都唔錯,只可惜落雨
15:23 來回行咗一個鐘
位置係溪畔
有步道,想再行,但關閉
有另一寺廟更高
太魯閣國家公園重有好多步道,我哋只係行咗一少段,我同老公都幾鍾意,下次有機會再嚟過
17:13 今晚民宿~微風晴園
細妹間房
一入屋,民宿主人家姐曹小姐係打理人,沖茶招呼我哋,枱面係奶油酥條,大家都覺得好食,只係唔好意思食晒,早知我就食埋佢
17:58 休息一陣就去民宿附近間家樂福行,細妹好開心,因為有好多愛玉
好大間
18:58 晚餐~七星潭的慕名私房料理,呢間都幾出名,因為聽到有客人由外國嚟,但冇訂位,堅持要等位
私房菜係冇菜牌,唔知食咩,不過都有上網睇過網友D相,大約知食咩
第一道係燒香腸,好似係山豬香腸


text:
又收到一批差d要俾人掟去堆填區既物料,就係呢d原色既帆布啦:
佢長十寸半,三寸四分高.本身已圍成一圈車埋咗個口(見唔見?間尺壓住果塊就係後面).基本上縫好底部,加上拉鍊,已經係一個靚靚仔仔既筆袋/工具袋啦.若然嫌佢長得滯,自行改短d亦得.佢本身既圖案都算幾有型格,保留佢都唔錯架,男女合用.
或者大家將佢改成短果邊開口做眼鏡袋,手機袋或其他用途既袋都得架.就一就d位,相信做返個小小散子包或者口金都冇問題.
今次,我就示範點用呢d材料做八達通套啦.
首先拆開後面條埋口線,一條布條足夠做兩間豪宅俾兩張八達通用架啦.剪完兩條,中間仲有一忽布剩添!
你地記住喎,要熨過塊布先開始摺同縫喎.我求其示範下,就費事熨啦.
我咁鬼懶,梗係用懶人大法去做啦,我好求其咁摺一下冇鈒骨果一條邊.
再覆上去摺一下
將有鈒骨既一條邊又覆落黎
就係咁啦,明冇?我d位係求其預既,你地做果陣自已認真d度下位啦.我覺得呢條紅藍邊都幾靚,所以我用返佢.
如果唔鍾意佢咯喎,反轉塊布黎用都一樣架咋.
跟住搵自己喜歡既圖,用布用印台黎蓋印.靚哩...咁就外面一定冇得賣啦!May姨出品,人地一眼就認到啦.
小矮人都唔錯,可以用黎印下,記住印完,等佢乾透就要用張抹手紙墊底,將圖案有墨果面向住抹手紙,再用熨斗係布上熨下,確保日後d墨濕咗水都不脫色.
想懶都要知步驟,至會做得快靚正架,用一條深色既線行住塊布黎定位啦,咁樣做出黎既邊位先會既平整又就手架.
至於用咩線黎縫合呢?大家其實用咩色線都得既,咁繡花線就梗係會靚d啦.但我就係原身既布上抽條線黎用就算啦,呢d叫羊毛出自羊身上呀!
仔細d用毛氈針步縫合,唔好咁大針喎,條邊咁短,都好快縫好既唧.
整好一條邊啦,幾整齊.
縫埋另一條邊就做好架啦.
跟住拆返條深色線(呢條線係可以循環再用既)
正面係咁既.
擰去背面,將塊掩反起,就可以放八達通入去.
反番正塊掩就搞掂晒,係咪好簡單呢?我唔做咁多裝飾啦,等你地自己發揮下你地既小宇宙啦.
拿,亦可以有另一個摺法既
如果係咁款既話,條鈒骨邊就應該咁放既,但要記住喎,咁做既話,張八達通就有跌出黎既機會,大家應該係開口位,套張八達通入去既左右兩邊,mark返一兩針,令開口位變相收窄,咁就唔易跌出黎,亦可以順利套張八達通入去啦.
唔整多個俾你地睇啦,家陣我拎起枝針成擔重架,如果唔係要示範俾大家睇,我都唔會勉為其難做一次啦.
喜愛手作既朋友,你地都可以用自己做出黎既印仔或自己買既印仔,做返個啱心水既八達通套架,送禮自奉都咁合適架.
仲有,你地亦可以保留原身既圖案,做一個長少少既套,用黎放手機都得架.
若然我仲未分晒出去既話,歡迎大家私人留言索取,只要寄上一張清楚列明你既回郵地址既紙(方便我直接貼係信封上),連同一個$2.20既票郵,我就會用環保信封寄兩條第一幅相上既布條俾你架啦.


text:
2015年3月24日 星期二
日本雞蟲親身教路 日本叫雞時房內知識 政治時事,
以前都聽過啦,日本嘅性服務係唔招呼外國人嘅, 加上去旅行又好少單獨外出,今次出外公幹有一晚自由核突時間,咪上網search下囉~找到網頁專門介紹風俗店(有點似141),裡面有電話地址和囡囡介紹, 其實呢啲風俗店低調得嚟又好揚,雖然沒有五光十色嘅閃燈招牌,但係距離好遠都會見到十八禁的燈箱.
我今次去嘅係位於大板日本橋站附近, 膽粗粗入去問馬夫多數(五六間)都係話唔識日文冇得傾,本應打算放棄,但係見到對面街有四五間未行過,只好一試.真係皇天不負有心人,最後有一間裡面有一條女肯用英文和body language溝通先有著落,雖然冇得揀不過睇佢幅相都OK.
先要係店裏邊俾錢,1千入會,1萬帶囡上房60分鐘加消費稅,其實都唔太貴,大約7百幾.
叫雞撲嘢點解要識日文呢? 原因係條女入房60分鐘係任你玩的,唔會好似東莞桑拿咁樣自動波, 你鍾意摷又得,鍾意大力揸又得,口爆又得,深喉又得⋯不過係唔包吊,吊要比TIPS,我以為好貴,點知條囡開價都只不過係兩千日元,百幾蚊俾佢啦~她公司打電話來即係60分鐘好快就過,口爆一次吊一次,佢算係交足功課,起碼細佬滿足曬啦.
FACEBOOK連結:


text:
聽日出院啦 今朝好期待小ti落黎 個個媽媽既bb都落晒黎 得小ti被人觀察中
一早起身 mami就好心急上左十樓bb留院部 行到去六十一號床 係我深愛既titi 小ti呀
掛死mami 小ti依然訓覺 好舒服咁 mami睇緊小ti既 同時 兒科医生走過黎:早晨 媽咪
媽咪? 係喎 依家我係mami呀 医生睇完小ti既record 話小ti完全冇問題 一切身體功能好好
真既? 冇發燒咩? 医生笑笑口咁話小ti霸住人地個床位 好快就會送返落六樓比我
mami隔住玻璃箱望住titi 好滿足 好開心 於是我就好開心咁落番六樓 話比我戰友聽 我既bb返黎啦!
戰友聽完 即刻叫我快d訓覺 今晚照顧佢會冇覺好訓 係喎! 我二話不說 洗傷口後就訓多一陣
過左午間探病時間 今日探病嘉賓係ti爸同談姑姐 佢地陪左我一陣就走 ti爸要返去砌床仔
我唯有靜靜咁等小ti落黎 合埋眼養 訓左唔知幾耐 有個姑娘叫六號媽媽接bb啦
六號? 我即刻標落床 (整傷個傷口 個陣都唔覺痛) 好心急咁跑過去
係啦 係titi啦
titi 望住我 我笑得好開心咁叫一聲 bb! 簽收bb之後我推住床仔返去自己張床
突然先醒起自己未照顧咁細個bb 想抱呢? titi喊啦 死啦 我要抱佢先 先"逗"patpat位 再托佢條頸
唔 姑娘係咁教既 於是mami戰戰兢兢第一次抱起titi 屬於mami既titi 唔 titi好香奶味
好似曲奇餅味 軟綿綿 哇 titi隻眼珠好亮好大 雙眼皮也很大很深 (我同ti爸都冇咁勁 依家d營養好卦)
就係咁titi開始同mami一起生活 而今日會係第一日 我同ti爸一定會比晒最好既野你
第一次抱抱 第一次換尿布 第一次餵奶奶 (佢嫌棄我既飯碗 唯有飲奶粉啦)
到左晚上探期 嘉賓有四位長老 談姑姐 談"拉"叔 AUNTIE LAM Tai's family好熱鬧呀
第一張全家幅 mami好醜好殘啊
個個都抱bb同bb影相 但其實個陣我擔心緊今晚自己一個對住titi會唔會搞唔掂呢
好彩 最後既答案係連我自己都覺得意外
titi小姐由頭訓到尾 除左起身飲奶外 嘻嘻
聽日出院啦 一個人入黎 兩個一齊走 快d到聽日就三個人以後一齊走!


text:
唔係因為無煮飯
只係最近無乜新靈感
煮的都係翻抄之前煮過的餸
無新意之餘
其實仲覺得自己的廚藝退步了
(明明已經唔精, 仲要退步, 慘了!!!)
以下係煮得比較稱心的餸菜
勝瓜炒墨魚蝦條
好鍾意食呢隻墨魚蝦條
而且好岩用來炒菜 (唔駛剩食菜咁寡嘛)
最重要係方便, 唔駛醃但又好味
陳皮蒸牛肉餅
0個日收工想買牛柳, 點知賣哂
檔主 suggest 我買肥牛 (唔係打邊爐0個d 肥牛片, 佢都係一舊舊的)
俾錢先知要成百四蚊斤
我買三十幾蚊得好細舊咋
我諗下次要買五十蚊先夠食
今次呢個牛肉餅, 我同蝸牛先生都好鍾意
我係跟江獻珠食譜
牛 200g
醃料:
生抽, 紹酒 各 2茶匙
老抽, 糖 各1/2 茶匙
胡椒, 鹽 1/8 茶匙
麻油少許
生粉 2茶匙
陳皮一角
芫茜碎 少許
(其實佢仲要落馬蹄, 不過我無落)
之後蒸約十分鐘, 食得
因為蝸牛先生太夜收工
所以我無等佢食飯 lu
呢度只係我的分量
雙腸炒芥蘭 (臘腸 + 潤腸)
呢個又係一個好好的配撘
而且我地好鍾意食臘腸 同 潤腸
可惜多吃無有益, 只能間唔中食下
咸蛋肉餅
我鍾意食肉餅
不過來來去去都剩係識整呢款
以下的都係出自蝸牛先生的周末廚房
牛肉炒蛋
佢用了我整包用剩的蛋來炒牛肉
平日好少蒸魚
因為通常都係我自己食飯先
到蝸牛先生返來就會翻熱 D 餸俾佢
但魚翻蒸就唔好味
所以平日都唔會有魚食
要等周末先有機會食
唔知係咪少0左湯水
硬係覺得最近身體差0左
睇0黎都係要勤力 D 煲返D 湯水先得


text:
話說The Bellbrook都係Laris開既
不過佢係將先前Laris改裝,由Grand變左Casual風
以前Laris開張果陣黎過食野,估唔到話咁快就改左格局
今次係呀媽提議話黎既
咁我諗住自己試過Laris出品,應該都幾好既
當係慰勞呀媽XDDD請佢食餐Brunch啦:^)
呢篇會分兩大part,不得不詳講環境,真係正到唔肯走XDDD
食物
餐包
每枱都有既
應該就係Sour Dough(雖然冇講,但味道有微酸)
佢仲係暖暖地既,外脆內濕潤,仲要香味超重(Y)
隔離果個small pot個樣好似小盆栽,但其實係牛油
牛油本身好重香味,搽落暖麵包有種半溶既感覺仲可口
因為本身麵包個皮係乾身d既,連埋牛油一齊食就啱啱好smooth左
講真我平時真係唔中意食到油既感覺,但呢次我搽滿哂D包既每一面XDDD
Egg Benedict
話說呢度既Holland Sauce唔只有牛油香,仲帶少少酸味(唔係變壞既感覺)
可能係檸檬汁果d啦,即時冇咁膩(以前同呀媽去食過,佢真係兩啖已經覺得膩劑
煙三文魚鹹香味濃,但唔係油膩既,同埋冇筋易嚼
底下既包唔係平時既muffin,而係同剛才餐包相似既,都係外皮香脆入面軟稔
味道不錯之餘,食完都冇咩膩同劑既感覺
Mushroom Omelette
呢到既omelette係薄身既,不過蛋重都算重
mushroom好香,份量都多,係主要既味道來源
入面仲有芝士牽哂絲咁,香味重但唔會好鹹
仲食到有d黑松露香氣,其實一旁既沙律菜都有用黑松露油調味,香氣好濃郁
Chocolate Cake
一上枱……嘩真係夠哂抵
論份量真係好高身,仲要一層層mousse蛋糕交替
server幫手淋左朱古力漿上去,蛋糕頓時變得更邪惡了:^DDDDD
呢度既朱古力係甜中帶苦,同埋香味好勁既,真係勁吸引
幸好蛋糕體比較乾身,連埋一齊食唔會太膩太muddy
Mousse細滑,有點實,偏甜既
甜魔最愛,重點係佢仲有少少苦味少少上面莓果既酸味
真係冇揀錯
Date Pudding
好中意佢係熱住上,雲尼拿雪糕半溶好正
雪糕味道好自然,仲見到唔少雲尼拿籽
Pudding夠哂dense同濕潤,入面好多date好足料
甜得黎唔算太溜,仲香味十足
外面既toffee sauce真心好甜,不過稠度適中,唔算太黏牙
佢加左brandy係醬汁入面,有淡淡酒香提味,又唔係好over
又係另一個滿意之作
環境
Server安排我地對住大玻璃窗坐
單係景觀已經好寫意,真係冇黎錯
好中意佢既裝修,特別係橫樑用左黑板油,好得意好Innovative
每枱都有一盒粉筆可以自己周圍畫,同埋有高櫈可以幫手上
真係有得食有得玩,勁過出奇蛋
得意既地方邊只咁少
佢連個主menu後面都有得玩XDDD
個洗手間都好得意
基本上成間雖則唔係彩色好花好亂,但可以係好playful好舒服既
今次真係又食又玩又hea
staff態度又好nice好attentive,成日笑笑口咁XDDDD
Total included Service Charge~HK$500
講真都算抵,起碼基本Criteria:食物,環境同服務都令人好滿意
完全可以係度放鬆去度過悠閒假期


text:
朝早食齊昕花生,晏晝收拾心情聽機管局興建機場第三條跑道.真正「朝花晚拾」.以下係一啲粗略嘅思考.
首先,一個 project 做定唔做,不外乎需要性,可行性同利弊.如果唔講道理,「我話做就做」,咁就講嚟都嘥氣.雖然現任政府本質上獨裁,但仍然好多人唔係咁諗.
講需要性,香港航空物流蓬勃多時但早已被鄰近地區追貼甚至爬頭.飽和丫嘛.咁總有人相信機場容量可以好似 harddisk 咁無限擴大,但全球物流需求係咪無止境上升?再講,人哋爬頭其中一個原因係香港收得貴.而機管局為咗起嘢仲要加價.咁,到底市場對香港機場需求會升定係跌?
其次,大陸同新加坡齊齊喺航空物流業爭食.香港加入玩軍備競賽,猶如殺入紅海累鬥累.陣間廣州市委書記畀說話梁振英聽,破壞中港和諧,值得咩?
又講可行性.中共人定勝天嘅信念,放諸香港一樣冇話唔得.中華白海豚短暫搬家日後返原地居住都諗得出咯,點樣搬海刨山簡直小兒科.不過講到日後起好,點樣解決同大陸空域嘅問題,對於提倡興建跑道嗰班嚟講,都係 none of their s business.
最後講利弊.大家聽到 1,415 億呢個數字已經拍晒檯,但一件事做唔做,係睇有冇賺,幾耐回本.機管局每年盈餘頂盡 100 億,咁做一個耗用盈餘 14 倍嘅資金去做一項投資,可以帶來幾多回報?如果你係 759 阿信屋由 0 到 1 咁做或者冇咩唔妥,但香港機場假假地都曾經係世界首屈一指嘅機場,多一條跑道可以賺多幾多?
如果機管局本住人人為我,我為人人嘅精神,將跑道帶來嘅額外旅業或配套服務收益計埋落 business case度,咁條數都真係任佢篤.問題係,機管局本身資產負債表好人好姐變到面目全非,阿主席會唔會要交待?肯捱義氣做醜人,背後會唔會有啲不為人知嘅得著?
而家大家嘅質疑,唔需要從環保,金錢或者技術問題出發.只需要簡單問:「第三條跑道,有咩用?」連要嚟做乜都說服唔到市民嘅話,係咪阿茂整餅,冇嗰樣整嗰樣?
原文連結


text:
望望牆上既餐牌,有兩個午餐,同事嗌左個碎牛飯,而我嗌左個白汁豬扒意,同事習慣地放d刀叉落杯茶度洗,因為我為人好懶,所以羅起自己果杯飲左啖茶望住佢洗,就係我岩岩飲完啖茶,隻杯未放低,記住係隻杯未放低,我地嗌果兩碟野已送到,我同同事一齊嘩左一聲,洗唔洗咁快呀?我同佢講依間野仲快過麥當奴,好利害
一路食一路同個同事研究,究竟佢地點解咁快,發覺除左d餐係好易整之外,原來有專人係度筆湯,筆飯,但唔好以為佢忙到停唔到手,我發覺佢仲有些小idle time,可想而知佢幾快手.另外見到d伙計羅野招呼人客亦好有步驟,每一次羅野比客,一定唔會單手去單手番,佢地一定會等齊足夠數量既野,先雙手羅過去比客(近果d當然例外),而每當門口外有人,佢地就會招呼左人客入內先羅野比其他客,即係坐低左果d唔怕佢走or等多陣而招呼左門口果d客仔入內,亦發覺到木台櫈既排法亦經過計算,一條長冷行比客行入去同埋伙記羅野走位,而人客坐既兩行木台凹凸咁排,咁就慳埋條走廊位,同個同事講,如果佢日日既午餐都唔同而又做到同一速度既話,依間野就真係勁,佢無論係流程,策略同效率都好強勁,員工生產力好高,仲係自動自覺,飽經訓練,連抄飯肉片河都唔會相差太遠,幾分鐘已送到,野食仲要ok,係杯野飲一般,依間小小既茶餐廳真係令我大開眼界


text:
近一,兩年,蝸牛原液真係非常hit!!而我都試過唔小用蝸牛原液造既產品~
一般蝸牛產品索價都比較貴,今次我想介紹一隻價錢優惠而且效果唔錯既蝸牛產品比大家~
佢就係NUTREE孜珉耕出既產品啦^^ 孜珉耕產品中不添加人工香料,色素,等化學生產的成分,
其中所添加的防腐劑及介面活性劑都須受到嚴格限制,製造過程中不使用動物實驗及利用放射線殺菌.
所以佢係最最“天然護膚品”黎ga^^
第一樣想介紹既就係CREMA CARACOL ORIGINAL 水潤蝸牛彈力霜(基礎型)
佢係韓國同日本既人氣熱賣,萬人親證功效ga^^
- 純天然製作,絕無人工香料,酒精,礦物油及激素
- 修復同時保護皮膚
- 改善粗糙的皮膚,讓受損粗糙的皮膚變得光滑細膩
- 擁有天然保濕因子,鎖緊皮膚水份並修復受損肌膚
- 增強皮膚彈性,改善皺問題紋,延緩衰老
一打開產業就覺得好蝸牛感覺,因為佢既質地好特別,真係好似黏液咁,拉開真係有一絲絲ga!!
呢個產品有蝸牛原液&天然保濕因子雙重功效雙管齊下,可以擊退面部皺紋,
更能有效祛斑去疤,無論是痘痘引起的疤痕還是年齡增長引起的色素沉積及黑斑tim~
我皮膚屬於混合性,唔好見佢咁黏就覺得好笠,對我黎講佢一d都唔笠,
按幾按就吸收哂,可能性質比較溫和,所以祛斑去疤就未係幾睇到,反而保濕效果真係唔錯呀~
用左一牌皮膚冇咁乾,上粉都比之前貼服,而且好似比之前有光澤^^
另一樣我好想推介既就係CREMA CARACOL INTENSIVE 水潤蝸牛袪皺眼頸唇霜(加強型)
佢既質地就比水潤蝸牛彈力霜杰身D,界乎lotion同cream之間啦,
唔好睇佢咁厚身,其實佢都幾容易推開同吸收ga^^
佢可以搽係眼部,嘴角,頸部,主要for改善皺紋問題~
touchwood黎講,我眼部同嘴角都冇咩紋,但可能我成日lup低頭做野,所以頸紋都好多同幾深下...
之前都有用過其他去紋產品,因為一般都比較笠同貴,所以用用下就冇用lu!
而呢個水潤蝸牛袪皺眼頸唇霜,我覺得唔算太笠,我接受到,而且價錢真係好平,豪用都唔心痛~
我呢2星期真係晚晚用,搽果時係咁意按摩下等佢吸收~
咁而家出黎既效果都OK呀,唔係話去哂D紋,但D紋真係開發淺色冇咁深呀,好開心!!
我相信Keep住用落去效果會更加明顯,希望終有一日d紋會冇哂啦^^如果大家對NUTREE有興趣的話,可以去佢地FACEBOOK睇下呀~


text:
為答謝多年來長期支持樂園嘅 奇妙處處通 會員,香港迪士尼樂園 於8月30日,31日特別舉行 仲夏夜「奇」薈 活動.合資格嘅會員需要響指定期間內登入會員專頁進行登記;雖然登記過程有啲阻滯,開初搞咗接近兩個鐘都登記唔到,好彩之後都登記成功.其實今次係我第一次參加園方舉辦嘅同類型活動,所以就算登記時遇上麻煩,當日都無阻我興奮嘅心情!
我登記嘅活動日期係8月30日,活動容許我帶一位朋友一齊參加,嗰日我地大約中午12:00已經到咗樂園!迎樂路 設立咗指示牌話俾我地知道活動證件換領處嘅位置,今次活動好似好認真喎!
終於去到換領處拎咗活動證件啦!領取證件同時會附有一份活動時間表以及一張免費雪條換領卷;本身登記嘅會員更加會獲得一個紀念徽章!
園方早前都有響會員專頁宣佈,參加活動嘅會員,不論係本身登記抑或陪同參加,活動當日都可以獲得商品七折優惠.響全日任何時段,只要到任何商品銷售點出示活動證件,就會有優惠.
繼續睇下活動時間表,一揭開,就見到「奇妙的一夜,由此打開」嘅字樣.而裡面就顯示所有特別表演時間同埋 迪士尼朋友 見面時間.呢晚嘅活動將會有三個表演:奇妙今晚夜,獅子王慶典,怪獸大學啦啦隊.
至於嗰個紀念徽章,以深藍色做主色,上面印有「Appreciation Evening」仲夏夜「奇」薈 英文名稱,並且有 奇妙處處通 會員專享嘅標誌.我自己就覺得個徽章幾靚嘅,同埋有禮物收令我感到好驚喜!
呢一日除咗有特別活動,對於 奇妙處處通 會員嚟講,仲有一樣特別事項!就係 大冒險家餐廳 終於都有會員折扣優惠啦!我響下午首先食咗日式燒八爪魚丸,晩餐就食咗韓式牛仔骨套餐!當然亦都唔少得特飲 藍莓奧祕!
食飽飯,開始享受奇妙嘅一夜啦!由下午八點正開始,整個樂園就變成 奇妙處處通 會員獨享啦!我睇嘅第一個表演於故事劇場演出,就係 奇妙今晩夜!其實我唔明點解個名咁搞笑,不過入場後都覺得場面好隆重!舞台兩旁嘅螢幕以及布幕上都可以見到 奇妙處處通 標誌!演出開始之前又幫 Duffy 影返張相先!
開始表演啦!首先就有一班舞蹈員載歌載舞,為 奇妙今晚夜 揭開序幕!跟住就輪到兩位司儀出場!請留意一下男司儀,覺唔覺好似有啲熟口熟面?好似響某個地方見過咁嘅?哦!咪係某位爵士嘅其中一個子侄囉!
開場白過後,兩位司儀就邀請在場會員歡迎 香港迪士尼樂園 行政總裁 金民豪先生!佢嘅演講辭總括黎講就係感謝會員們一直以來嘅支持,亦希望大家未來會支持落去,成為樂園嘅一份子.話時話,今次好似係我第一次親身見到金生.
繼續欣賞表演!同平時嘅 米奇金獎音樂劇 一樣,奇妙今晚夜 將整個演出分成不同場景,不過就係為今晚特別設計嘅.總共有三個以 迪士尼 動畫為題材嘅場景:《小泰山》,《美女與野獸》,《獅子王》.備註:場景《美女與野獸》雖然獻上電影內嘅歌曲,不過出場嘅係穿著盛裝嘅 米奇,米妮.
而響每個場景嘅間隔,兩位司儀都會同會員們玩玩有獎問答遊戲,都係一啲與 香港迪士尼樂園,奇妙處處通 有關嘅問題.大家每當聽到問題之後,就會即刻舉手搶答,場面非常虛撼!
整個演出大約歷時45分鐘,黎到最後一幕,一位女歌唱員在台上獻唱;其實表演中嘅大部份歌曲都係由佢唱出,佢嘅歌聲好有力量,令人引象深刻!
響歌聲之中,布幕再次升起,舞蹈員又再出場.同時間,米奇家族 八位成員:米奇,米妮,唐老鴨,黛絲,高飛,布魯托,鋼牙奇奇,大鼻帝帝,一齊由劇場嘅後面逐漸步向舞台,散發星光!一連串舞步之後,奇妙今晚夜 演出正式結束!
睇完表演,就要去下一個項目啦!仲夏夜「奇」薈 其中一個矚目點,就係會有不同 迪士尼朋友 現身同會員們見面!既然係咁,事前我就專登買咗一本 八週年簽名簿,打算響呢一晚收集 迪士尼朋友 嘅簽名!
第一位遇上嘅 迪士尼朋友,係首次於 香港迪士尼樂園 裡面同大家見面嘅 艾利奧!佢嘅魚尾經已變成咗雙腳,能夠響陸上生活,唔知佢開唔開心呢?見到佢,我當然都要拎簽名啦!簽名被泡沫包圍,充滿海洋嘅感覺!今次係我第二次拎到 艾利奧 嘅簽名,你估唔估到我之前響邊到拎過呢?
之後所遇上嘅 迪士尼朋友,係電影《鐘樓駝俠》嘅女主角:Esmeralda!佢拎住咗自己嘅鈴鼓,仲不斷敲打節奏添!又係時候要拎簽名啦!佢嘅簽名好有性格呢!
搜索咗兩個簽名,但係我發現,時間好唔足夠!大部份 迪士尼朋友 都有好長嘅隊列,要拎簽名就要排好耐隊... 我惟有決定放棄拎簽名呢個任務,只係響旁邊影下佢地啦... 當晚仲見到 皮諾丘 與 蟋蟀占美尼,黃金服飾 米奇 與 米妮,以及 小熊維尼 與 跳跳虎.
其實當晚亦有另一啲 迪士尼朋友 出咗黎,但因為時間關係,我冇去搵佢地;而我最後亦冇睇到其餘兩個表演,選擇響寧靜嘅樂園裡面散下步,玩下遊樂設施.其中一個奇妙時刻,就係穿過 睡公主城堡!或者你會諗,成日都會穿過架啦,有咩咁特別?但係,當晚能夠近距離地觀賞亮起燈光嘅城堡,真係一種好夢幻嘅感覺!
只要樂園開放,幾時去玩遊樂設施都冇問題,咁究竟有咩遊樂設施係專登要響今晚玩嘅呢?就係 小飛象旋轉世界!我已經好耐冇坐過 小飛象 翱翔天際啦!佢嘅等候時間往往都好長,所以我平時就算想玩都唔會去玩;今晚完全唔使排隊,好正啊!飛上半空,細看 幻想世界 嘅夜景,又係一個奇妙時刻!
另一個我去咗玩嘅遊樂設施,就係 迷離大宅.呢一晚去玩其實冇咩特別原因,只係純粹想去就去.除咗陪我參加活動嘅朋友,亦有另外兩位朋友一齊黎到 迷離大宅;後面無人排隊,我哋最後每人各自霸咗一架電磁箱車,哈哈!展開迷離旅程之餘,我都有為 Duffy小熊 影相,認唔認得出呢個係大宅裡面邊一個部份呢?
黎到 迷離莊園,順便響園區嘅小食亭換埋枝雪條;我最鍾意食嘅係黑加倫子啫喱冰,但係因為價錢,又係已經好耐冇食過... 呢晚有得免費換黎食,好開心!
頭先提及到,所有參加活動嘅會員,全日都會有七折購物優惠,我梗係唔會執輸!我總共買咗三包徽章,全部都係 米奇表情系列!呢個系列總共有十款徽章,全部都係 米奇老鼠 嘅表情,以包裝發售;每包內藏兩個徽章,要打開先至知道係咩款.買咗三包,再同朋友們交換一個徽章,我已經擁有七個不同嘅款式啦!
買完徽章,活動時間都差唔多完結啦!臨走前,影下 美國小鎮大街 百貨店 外面嘅商店櫥窗啦!八週年櫥窗裡面有 米奇,米妮;怪獸大學櫥窗就有 向左和向右!所有櫥窗都好靚!
搞下搞下都已經係晚上11:30,要返屋企休息啦!登上 迪士尼線 列車,Duffy小熊 坐咗落黎,但係佢依然唔捨得除低活動證件呢!相信佢今晚一定玩得好開心,渡過咗一個奇妙嘅晚上!
今次,園方專誠為 奇妙處處通 會員舉辦特別活動,更加為此而延長樂園時間,的確值得雀躍!當然,亦要感謝一眾演藝人員,去到咁夜都依然為我地提供完美嘅遊園體驗!奇妙得以延續,有賴樂園每一份子嘅努力;亦正如 金民豪先生 所講,我深信,樂園支持者,Fans們也是包含其中...


text:
響諗唔到寫咩好嘅情況底下,我最後決定同大家分享一下我最愛嘅十位 迪士尼朋友!唔知你地會唔會有啲都同我一樣係鍾意嗰位 迪士尼朋友 嘅呢?
1) Duffy迪士尼小熊 - Duffy the Disney Bear
Duffy,響2010年聖誕節嘅時候,香港迪士尼樂園推出了呢隻小熊.其實我都唔知點解,我由細細個開始就好鍾意小熊,可能貪佢地好攬!Duffy係一隻會帶來愛同埋歡欣嘅小熊,佢一推出就令我愛上佢啦!
2) 小熊維尼 - Winnie the Pooh
Pooh同係一隻好得意嘅熊仔,自然就能夠令我鍾意佢.再者,佢傻下傻下咁,每論如何都要食蜜糖,永不放棄!我又係同佢一樣,好鍾意食蜜糖.同埋佢呢種永不放棄嘅性格,令我不得不佩服!
3) 小飛象 - Dumbo
佢擁有一雙大耳朵,能夠響天空中飛翔.其實我好嚮往響天上面自由自在咁飛嘅感覺,一定會好舒服.佢背後嘅故事,同樣係排除萬難,向目標進發,好值得我去學習.
4) 零零 - Zero
一隻響 怪誕城之夜 電影入面出現嘅狗仔.可能係貪佢夠盞鬼啦,飄下飄下咁!值得一提嘅,佢個鼻係一個識發光嘅南瓜黎,好得意!
5) 阿積 - Jack
南瓜王阿積 係怪誕城入面嘅明星人物,負責構思每年萬聖節嘅慶祝活動.好多人都好鍾意佢,而我都係因為佢夠搞鬼而鍾意佢.身為骷髏骨頭人嘅佢仲成日抆自己個頭出黎,好搞笑!
6) 豆豆 - Peas in a Pod
響 反斗奇兵3 入面出現嘅玩具人物.由三粒小豆組成,三兄弟互相扶持.唔知點解總係覺得佢地好得意,所以就鍾意咗佢地啦!
7) 小飛俠 - Peter Pan
鍾意佢嘅原因,主要都係同 小飛象 一樣.再加上,佢飛嘅時候個姿勢真係好型;雙腳合實,展開雙手.能夠自由飛翔,更加可以周圍探險,羨慕啊!
8) 米奇 - Mickey
響 迪士尼樂園 入面,見得最多嘅,就一定係佢啦!成日見,好難會唔鍾意佢嘅... 不過我最愛嘅始終都係魔法師造型,尤其係頂帽,真係好靚!
9) 勞蘇 - Lotso
都係響 反斗奇兵3 出現嘅玩具角色.我真係好鍾意熊仔,所以都有少少鍾意 勞蘇 嘅.但係點解排名咁低,我諗係因為佢太肥... 同埋響戲入面係奸角吧...
10) 史迪仔 - Stitch
我以前曾經都好鍾意佢架,又係因為夠搞鬼嘛!不過可能佢真係太百厭啦,令我慢慢冇咁鍾意... 所以而家只係僅僅上榜咋!如果佢冇咁頑皮的話都唔錯嘅.
好啦,我就分享完我最鍾意嘅十位 迪士尼朋友 啦!咁你地又鍾意邊啲 迪士尼朋友 呢?


text:
2012年9月24日
迪士尼黑色世界2012 黑色力量在各個港鐵站繼續倍增!
話咁快又過咗一個星期啦!上星期響港鐵站發現嘅 迪士尼黑色世界2012 燈箱廣告又唔同咗樣!今次換上新海報,主要應該係為咗配合 黑色聯盟戰 正式開戰!因為響新海報可以搵到黑色印記!雖然我就冇得拎住部機搜集黑色印記,不過我都繼續呼籲大家努力,為自己嘅陣營作戰到底!
上星期一仲未訓醒嘅時候就出門口搭巴士返學,去到北角落車轉港鐵,事情就係發生響呢一刻... 當我個人仲係呆下呆下嘅時候,我突然見到一張好熟口面嘅圖片喎!咦?狼人!唔係掛,我唔會真係唔夠訓到有幻覺掛!仲要連幻覺都同 迪士尼黑色世界 有關?睇真啲,原來我眼前嘅真係 迪士尼黑色世界2012 嘅燈箱廣告喎!仲要係連續兩個燈箱!一邊就係殭屍黨嘅Angelababy,另一邊就係狼人族嗰個唔知邊個.( 哈哈,我真係唔記得... )我就係響北角站見到呢個燈箱廣告啦,咁唔知大家響其他車站見唔見到呢?歡迎您報料!
咁點解我當時會以為自己有幻覺呢?因為咁耐以黎,我都未見過樂園賣燈箱廣告... 呢個亦都係我心中其中一個諗咗好耐嘅疑問,點解樂園一直都唔響港鐵落廣告呢?實多人睇到啦!其實係可以見到,園方政策係針對內地同埋海外遊客,好多時都率先響海外公佈各活動內容;我相信,亦因為呢個政策,所以放響香港嘅資源都相對減少,未有大肆宣傳.
不過,樂園近期明顯加強咗對本地人嘅重視,特別係響 灰熊山谷 新園區開幕時嘅宣傳攻勢.黎到 迪士尼黑色世界 呢個每年都受到本地人歡迎嘅活動,樂園當然亦唔敢鬆懈.今日見到呢個燈箱廣告都算係當眼位置,就可以知道今次樂園係幾咁落本!搵黎Angelababy,推出 黑色聯盟戰 手機應用程式,再加上不同嘅廣告陣容,見到今次咁重視本地人,真係特別令人鼓舞!因為我一直都相信,吸引本地人先係致勝之道!
話哂本地香港人能夠鍾意幾時黎就黎,唔似外地遊客可能要幾年,甚至十年先黎一次.假如能夠將樂園獨有嘅吸引力感染俾香港人,自然會有更多本地人遊園;同時間,佢地亦有機會變成 奇妙處處通 會員,變成Fans,佢地所願意嘅消費金額亦會相對提高.咁可能我嘅諗法係有啲理想化,但係無論如何,我都希望未來可以有更多機會見到呢啲燈箱廣告!
於 18:58
標籤: 心中的感想, 迪士尼黑色世界2012
訂閱: 張貼留言 (Atom)


text:
因為將會入住 東京迪士尼海洋海景酒店 Tokyo DisneySea Hotel MiraCosta,所以黎到 東京迪士尼海洋 之後就去咗酒店.當時我拎住一個頗重嘅行李,但係要去酒店就必須行樓梯上去 ( 又或者有電梯,只係我搵唔到 );有一位演藝人員見到我行緊上去,即時主動走埋黎幫我!看似係微不足道嘅小事,但我已經覺得好窩心!
去到大堂,呢到嘅裝潢好華麗啊!不過,參觀之前首先要放低行李,實在係好重好累贅,唔想拖住佢周圍走!正式參觀酒店大堂,東京迪士尼海洋 係一個以海洋為題材嘅主題樂園,佢嘅酒店當然都充滿大海嘅元素!位於酒店大堂正中心嘅,係一艘古式帆船;而天花板上面就畫咗好多象徵大海嘅天神.
除此之外,大堂不同位置都有其他古式擺設.例如有帝王徽號,木櫃,椅子等等.其中有一樣裝飾引起我嘅注意:今時今日,我地就可以好方便咁用房卡開門,咁以前呢?酒店前台嘅背後有一個特別木櫃,上面分開咗一格格代表每間酒店客房,每格放有一條房間鎖匙,重現昔日嘅情境;櫃頂嘅圖畫更加顯示咗一啲 迪士尼朋友 呢!
但講到我最感興趣嘅大堂裝飾,係一幅非常有趣嘅地圖畫作!米奇,唐老鴨,高飛 要出發去進行一次海上探索之旅!睇睇地圖先,佢地將會先後去到 地中海港灣 Mediterranean Harbor,美國海濱 American Waterfront,神秘島 Mysterious Island,發現港 Port Discovery,失落河三角洲 Lost Delta River,美人魚礁湖 Mermaid Lagoon 以及 阿拉伯海岸 Arabian Coast!咦,咪即係 東京迪士尼海洋 嘅七大主題園區?( 睇唔清楚的話可以按圖放大 )
繼續睇下酒店嘅不同位位置先!大堂旁邊有一間商店,售賣 東京迪士尼海洋 嘅商品,當時就有 幸福歡樂年,米奇和Duffy的春日巡航 商品;呢到同時亦有少量 東京迪士尼海洋海景酒店 獨家商品,其實都幾靚,不過我最後就冇買到.
你知唔知道 Hotel MiraCosta 係咩意思呢?MiraCosta 其實係意大利文,Mira 解作觀看,Costa 解作海岸,兩個字夾埋就即係觀望海洋;但係點解係意大利文呢?遲啲會有篇文章提及到.酒店有部份客房係對正 東京迪士尼海洋 園內嘅大海,景色怡人;但係想響酒店裡面睇到海景,都唔一定要住嗰種客房嘅,只要響大堂行過少少,就會見到幾隻窗,望出去就係園區 地中海港灣 嘅海邊廣場,再望出少少就可以見到園內嘅大海架啦!
好啦,時間差唔多,東京迪士尼海洋 就黎開門啦!參觀過後就需要做返一樣非常重要嘅事項:購買門票!今次嘅 東京迪士尼之旅2013,我響 東京迪士尼渡假區 兩大主題樂園總共會玩四日,於是今次就買咗四日門票,門票上面印有三十週年標記!
之前就有部份網友睇到我張門票嘅相片,發現好似有啲古怪喎!第一樣可疑嘅地方,就係嗰邊四日門票嘅成人售價明明係16000日圓,點解我嗰張係17700日圓?唔通我俾人搵笨?另外,四日門票嘅頭兩日應該需要指定去邊一個主題樂園,點解我嗰張會寫住兩邊都去得?實情係,呢張係 東京迪士尼渡假區 迪士尼酒店 住客專享嘅四日門票,頭兩日就已經可以兩邊都去哂,但係就需要加少少錢;不過我的確有需要,要加錢都要買啦!
酒店大堂有住客專用嘅售票櫃位,購買門票之後,演藝人員就遞上英文版 東京迪士尼海洋 樂園指南,樂園時間表.因為佢知道我係買四日門票,所以都有俾埋 東京迪士尼樂園 樂園指南,樂園時間表,又係好窩心!不過 東京迪士尼樂園 嘅印刷品就開始講嗰邊嘅時候先至再分享.除咗英文版,我都有問佢攞埋日文版,點解要攞埋呢?一陣間揭曉.
樂園指南固然就會顯示園內七大主題園區嘅資訊,另外都有標示 幸福歡樂能量點 嘅位置.為配合渡假區三十週年慶典 幸福歡樂年,東京迪士尼海洋 響園內設置咗五個 幸福歡樂能量點,稍後會有專題文章作出介紹.而指南上面都有穿上三十週年黃金服飾嘅 米奇家族 合照,好靚啊!
佢地嘅樂園指南包含咗好多資訊,當中就有兩個清單,清楚標示某間商店會售賣咩類型嘅商品,同埋某間餐廳會提供咩類型嘅食品.呢頁清單嘅旁邊又有另一個列表喎!列表指出咗園內不同嘅爆谷售賣點位置,同埋每個售賣點所提供嘅爆谷口味.
上年就講過,東京嘅樂園時間表同我地好唔同,佢地嘅時間表叫做「Today」,採用全彩色印刷,通常一個月先會轉一次.六月嘅時候,特別活動 米奇和Duffy的春日巡航 舉行得如火如荼,所以封面主角就係著咗春日裝嘅 米奇.「Today」印有不同嘅表演時間,迪士尼朋友 見面時間.
假如 香港迪士尼樂園 正在舉行特別活動,樂園時間表上面會印有活動介紹,同樣地,東京嗰邊假如有特別活動,「Today」都會印有相關資訊.佢地嘅活動介紹寫得好詳細,基本上所有因應特別活動而演出嘅表演都會介紹到.
但係「Today」並唔係咁簡單!除咗活動介紹,更加會有精選商品,精選美食推介!太多商品睇到你眼花撩亂?冇問題!「Today」幫到你!太多食品搞到唔知食咩好?都冇問題!「Today」都幫到你!
咁點解要拎日文版呢?因為英文版樂園指南,樂園時間表嘅資料其實係冇咁詳細,例如唔會有爆谷售賣點資訊,而特別活動亦都只係略略提及表演時間.同埋睇下英文版 樂園時間表,設計簡單幾多!唔似得日文版設計得咁精美!所以我一定會拎日文版作為收藏用途!
就黎開園啦!要去正門排隊啦!酒店住客嘅另一個專享優待,就係可以提早二十分鐘入園;只要出示房卡以及有效門票,就可以使用專用隊列排隊.但係我仲未登記入住喎,未有房卡咁點算?唔緊要,只要出示有效門票,再話俾演藝人員知道,佢就會查看訂房名單,搵到你個名就冇問題架啦!
東京迪士尼海洋 呢一日嘅開放時間係上午09:00至下午10:00,踏正上午08:40,園方準時開放俾酒店住客入場!一入去就有好多演藝人員企響到向你揮手,歡迎你黎到呢個夢幻嘅地方!入場後,分別見到春日巡航招牌,橫幅,仲有廣闊嘅海洋!咦,但係唔見有人停低影相喎!所有人都趕住跑去同一個方向喎!究竟佢地去邊?唔理啦,跟住佢地跑啦,之後先再算...


text:
2013年3月12日
探索動畫藝術, 回望昔日的 米奇家族...
我依然繼續趕工,務求極速完成 回望2012;不過就比我預期中需要更多時間,但我會儘快架啦... 感謝大家耐心等候,請放心,我用咗咁多時間,必定唔會求其交貨,請繼續期待一下!>_<
響回望上一年發生嘅事之前,今日想發表一篇較短嘅文章,同大家一齊回望昔日嘅 米奇家族!又考一考有睇開Tho's Dreams嘅朋友先!唔知你地記唔記得,我係最鍾意邊一款 米奇 造型呢?我成日都有提及嗰個造型,但除此之外,其實我仲有另一個造型都好喜歡,就係傳統 米奇 造型!
響園內嘅 動畫藝術廊 裡面,都放有一啲雕塑,顯示 米奇家族 當初面世嗰陣嘅傳統造型.當時嘅動畫都只係黑白顯示,造型設計亦相對比較簡樸,但係我就覺得咁樣反而更加可愛!華特迪士尼先生 初時為 米妮 戴上一頂插有花朵嘅帽子,以象徵女生,真係一個特別嘅設計!
咦!原來 唐老鴨 響初初面世嗰陣已經成日嬲爆爆咁,而設計上亦比起現時更似一隻真實嘅鴨仔;反而 高飛,布魯托 呢兩隻狗仔嘅樣貌就冇咩變化,同以前差唔多,服飾亦都冇明顯嘅改動.
我亦想趁住 Oswald幸運兔子 呢排備受注目,順便放一張傳統造型 Oswald,Mickey 嘅合照!華特迪士尼先生 係響1927年創作 Oswald 嘅,但因為失去 Oswald 嘅版權,因而創作出 Mickey;所以,Mickey 可以話係以 Oswald 為創作藍本嘅,亦因為咁,其實佢地兩個係非常似樣架!
經過多年來嘅變遷,今時今日 米奇 嘅樣貌經已同當初有明顯分別,亦衍生出多款不同嘅造型.對比之下,你又鍾意傳統嘅樸素造型丫,抑或現今設計得更加細緻嘅 米奇老鼠 呢?:)
訂閱: 張貼留言 (Atom)


text:
Little C 7個月大
之前有講過早已搵左我朋友影返輯相
(係,又影相
其實我覺得個個月影一次都好無所謂
因為BB大得太快
最煩係每次影相想搵個主題都幾頭痕
但今次係影屋企
算係無主題中的一個大主題)
今次媽媽繼早前Lavender Pettiskirt
仲買埋粉紅配白邊的Pettiskirt
加埋好鍾意既白色頭花
影左好幾張之後
又換衫
Hot Pink Ruffle Romper
剛好Capture左Little C玩到最High果一下
其實係媽媽唱歌同Little C玩
唱咩歌呢~
大家可以估下
耳熟能詳
仲次次唱都會好有反應添
跟住搬左小小位再影
影完果一刻
係我朋友部機度睇
真係有一種估唔到我屋企都可以有咁靚既角落既諗法
再黎港女第一式﹗
同龍貓Buddy影返張
呢次其實好多冷帽
因為太方便變身同換裝
呢張相顯得Little C好識擺pose,好好笑
然後同媽媽玩飛飛
再變比卡超
(爸爸到而家都仲會錄卡通片追住睇)
最後變小豬
邊有豬係食牙膠架
最後最後
就係影Rody
買咁貴點都要留倩影
一坐上去先摸下對耳仔
跟住..
都唔少Blogger問我邊個影
上門貴唔貴
其實我個人覺得唔算貴
當然風格就好睇各人啦
而我呢個攝影師朋友係無乜點用閃光燈
所以對BB係好好既安排


text:
人生中,應該呢個係我第一次寫嘅食評.希望唔會九唔搭八.
ok 返正題,識我嘅都知道,我食野主要係睇性價比.好簡單一個「好食」如果拆散件,入面應該有價錢 ,味道 ,氣氛 同環境 .(留意返,係價錢行先,大佬鬼唔知天空龍吟好食咩.我唔係富貴L,要睇價錢架 ).所以任你幾好食,只要其中一方唔成正比,我會答你「麻麻啦/一般啦」.今次難得受Studio女神Kar 姐同祖記相約就摸下飯碗吹下水試下寫下食評.
今晚聚會地點,係西灣河市政大廈嘅亮記海鮮飯店.係Kar姐屋企人開,之前呢位孝順女都因為要幫手所以成日唔得閒出嚟食飯,今次終於有幸可以約到佢之餘,重可以品嚐到佢屋企人手勢,真係榮幸.貴為港式大排檔,鑊氣份量味道人情為評分重點.要試一檔大排檔有冇料子,最緊要係試一D 簡單菜式.我地叫左幾樣小炒,有小炒王,炸大腸,蒜蓉炒白菜,咕嚕肉,蒸扇貝,蛋白瑤柱炒飯.出爐小炒王為我同祖記首選,只因佢呢度鑊氣火爆,炒野如小炒王,蒜蓉炒白菜,都特別惹味.炸大腸脆皮肥美,咕嚕肉彈牙酸甜突出.憑我地點嘅簡單小菜,就可以結論,呢度比起其他大排檔真係above average 之上.最緊要,就個日所見,老闆重會同食客吹下水傾下計.人情味真係滿分,呢D先係大排檔.岩岩港隊抗共成功,真係想今日係度炒旺個場.啊,未俾評語,如果問我,我會話「係好食嘅」,重會想覆灼添 !
不過講開大排檔,香港嘅大排檔真係有好多改善空間.香港貴為旅遊乜乜柒柒,又係飲食柒柒乜乜.真係唔多見推廣下本土特色.除左茶記,其實大排檔都係香港文化其中一環.但係就好似永遠都無人推廣咁.可能政府覺得呢D 係次檔野,要高檔要先會拎嚟威下.但係,你去外國,其實地道野先係主打,所以真係搵唔到個理由去加強大排檔文化.唔洗講咁多, 淨係睇最出名嘅東寶,有幾多人慕名而來就知潛力可以有幾大.前排,重要有人upload 左條同東寶老闆一齊跳舞嘅片.D 外國人睇到,知道有咁正嘅餐廳,重唔仆晒過去? 所以呢我嘅愚見係,如果你話我嘅理想大排檔係點樣,我會答你,好玩,好食,顛得起.大排檔伙記多D 出嚟同食客吹下水,與民同樂,咁就真係最正啦.希望今次帶到新思維俾有緣睇到呢篇文嘅人.搞起大排檔,到時,嚟過香港嘅鬼佬就會記得,食茶記個陣時呢就係日頭,大排檔個陣就係夜晚.
再次多謝Kar姐安排,想見下studio 女神,唔洗用劍嘅,落去幫襯就得(好似係) .


text:
Ming Yung Photo
服務詳情
評語 提交評語
始終Wedding Day 唔似得影 Pre Wedding 咁可以有 take two,有啲 moment 真係只得一次機會去掌握,MingYung 全部都捉拿得好好.回想返好多時候佢俾啲指示我哋(例如企前啲/企過啲),當時係唔知佢想影咩同埋個效果會係點,最後出到嚟真係估唔到可以咁靚,好有創意,而又唔會好死板! 當晚我啲兄弟姊妹見到佢服務嗰態度都大讚佢,夜晚見到佢啲output就個個都話靚. 記得有段時間我喺房同姊妹傾計佢哋都係咁讚,同埋好多朋友睇完都即刻問我攞Ming Yung嘅contact.
Ming Yung 對我哋啲賓客真係好有禮貌,例如我哋有啲講普通話嘅親戚,聽得出佢普通話麻麻哋,但係佢都好努力去講,去同佢哋溝通.加上佢本身都年紀都同我哋差唔多,所以同啲兄弟姊妹都好啱傾.
當日我都有啲特別要求,就係我想佢每套衫都幫我360度咁影嚟留念,所以佢又要顧住影佢本身要影嗰啲,又要顧住同我影呢啲衫既留念相,所以時間都好緊湊.有一刻我既伴娘嗌阿Ming Yung,佢就即刻衝過去,搞完嗰邊之後佢就發現有一套衫我漏咗影嚟留念,佢就喺新娘房出面係咁叫我!好在 Ming Yung 有上心我呢個要求又肯為我堅持,因為老實講我當時自己都唔記得咗!呢個就係我講無 take two 而佢做得好好既地方,而佢咁既服務同咁既價錢真係無懈可擊,真係好好!
我哋去咗屋企﹑城門水塘﹑山頂同埋中環碼頭影.係!我哋Pre Wedding 真係揀响屋企影,同人講都覺得好特別,而當初我同Ming Yung 講佢都毫無猶豫覺得好okay,因為我想同我啲貓影而我都知道通常啲人都係喺studio影.咁當日就麻煩佢哋上咗我屋企,始終動物係難啲投入,佢用咗好多心機引我啲貓望鏡頭,即使我知道佢唔係特別鐘意貓佢都好專業.
之後我哋去影外景,佢喺時間分配方面都好平均,我哋喺正午去城門水塘,佢都搵咗啲樹蔭位,一嚟影得靚啲,二嚟我哋冇咁辛苦,所以都係舒服.另外我哋都係第一次影呢啲相,佢都有教我哋擺pose,我哋唔識擺佢又會示範,佢都好有耐性.有時我哋好僵硬冇咩笑容佢又會叫我哋唔好咁緊張,見我哋影到攰又攞啲朱古力出嚟俾我哋食,等我哋補充番體力.
到咗之後揀相都揀到好多,最深刻係同貓影嗰啲同埋山頂影嗰啲,因為有一張影到個海同埋夕陽,另外有啲係影到好似剪影咁.佢交相俾我哋仲比佢預期時間快少少,個album做出嚟都好靚,個封面係皮造,啲紙都好厚,造工好細緻.整體嚟講佢真係一個好用心嘅攝影師,同埋好捕捉到我哋好sweet好開心嘅moment!
我同我老公之前影過一輯prewedding,但效果唔係咁好,所以我哋就決定再搵人影過一輯.嗰時都係上網睇啲blog同website咁搵.除咗Ming Yung,我都quote過其他一啲攝影師,不過睇完相之後都係覺得Ming Yung佢個風格同自己style係最啱,所以就揀咗佢.
我哋之後去Ming Yung個studio度同佢傾嘢時都好comfortable,唔會覺得佢hard sell.我哋覺得佢係一個有passion嘅攝影師,見佢style又同自己啱,加上時間都幾tight,所以都好快confirm咗.我係同一時間confirm晒prewedding同big day service.
攝影當日我哋直接去佢studio度影咗indoor先,之後先再出去影outdoor.造型同衫都係佢嗰度揀.嗰位makeup artist都好take care我,我記得嗰日有時要補妝同各樣嘢都好幫到我.其實嗰日嘅造型我幾鐘意,之後都想搵嗰位makeup artist做我big day makeup artist,可惜咁啱嗰日佢無期所以就無辦法喇.至於揀衫方面,啲款有啲都算幾特別,都幾好,其中有條裙我都好鐘意.
Outdoor我哋去咗山頂,中環同埋西環泳棚.去西環泳棚係因為咁啱我同事喺嗰度影過,我見到嗰度幾靚,所以就想去嗰度影.之前我都有問Ming Yung有無去過嗰度影,佢話無,但都可以試下.其實一開始我哋唔係太識點影都幾緊張,但Ming Yung就會講啲輕鬆同有趣嘅嘢俾我哋聽等我哋放鬆啲,令我哋更投入去影.成個影相嘅過程都好輕鬆同開心,佢都好helpful.
我哋時間都有啲趕,加上年尾嗰時佢都好忙仲要出trip,所以揀相執相嘅過程就比較急.我都明佢之後仲有job,所以執相既階段都有啲相都未完全達到我哋想要嘅效果,都要執幾次,有時都會搞亂咗邊啲先係我哋揀咗嘅相,所以都要留心啲.我覺得佢攝影嗰方面係好OK,如果後期執相同after service嗰方面可以再細心啲,少啲錯漏,就更好喇.都知道我哋真係俾好少時間佢,都辛苦佢喇!我哋收到final嘅相都覺得好靚,好多謝佢幫手!我老公都話覺得全靠佢好識帶動氣氛,令我哋無咁緊張,所以影出嚟嘅效果先會咁好.
影完pre-wedding揀完相我哋都confirm埋big day喇,喺影之前佢就叫我send rundown俾佢,佢就會安排所有嘢,包括影男先定影女先.另外佢對待賓客同埋親戚朋友都okay嘅,都有幫手帶動氣氛搞吓笑.中間我哋出咗一個公園影外景,佢係一早plan好咗嘅,啲相都好靚﹗
整體嚟講佢都影得好好同埋氣氛都好好.
佢既服務同埋啲相都幾全面,同新人既溝通就真係做得特別好.當時為咗方便溝通,confirm之後佢就會即刻開個chat group等化妝師同我哋都一齊响裡面傾流程同埋提醒我哋啲要知道既嘢.當日大家都好夾,流程好順,首先影studio,之後去荔枝角公園﹑山頂公園同埋金鐘,最後夜晚就去咗中環影摩天輪.當時記得兩三個月就有相睇,大部分都好靚,而要係咁多想裡面揀四十張都真係幾難,而到最後都真係好鍾意而加咗二十張,好滿意!


text:
星期六都居然咁得閒,阿珊話好攰唔嚟上堂;Lily 就要考試,仲由朝考到晚,勁慘!所以都唔嚟喇.咁,今日就剩係朝早教一個學生咋!
咁得閒,有咩好做呢?反正之前又買咗個蛋糕轉盤,咁就試吓學抆 cream 啦!
要抆 cream,咁就梗係先要整咗個海綿蛋糕先啦!因為主角唔係
個蛋糕,而係啲 cream,所以只係做咗個 mini
size,一隻蛋加 20 克粉咋!
先將個蛋糕上下切開兩份.
喺下面果塊蛋糕上面先塗上一層忌廉,然後上面鋪上切粒桃駁李.
之後再喺桃駁李粒上面再塗多層忌廉.
將另一半蛋糕放上去.
再將成個蛋糕抆上忌廉.原來都唔易 o架!抆咗好耐都係咁樣衰,
不過都已經比想像中抆得平滑 o架喇!
好在之前切定啲桃駁李片,所以一 call 即到,幫手遮醜,嘻嘻!
整好哂之後就梗係切嚟食啦!
不過疑問就嚟喇,究竟點先可以將個蛋糕由個轉盤度搬去另一隻碟度呢?好易整到啲 cream o架噃!諗咗好耐都唔知答案,最後就攞咗 Louisa 買俾我果塊墊底鋁板 "涉" 落蛋糕底度嚟搬起去咋!有冇經驗 blog 友可以話俾我知呢?
試過呢次抆 cream,就知道點解出邊賣嘅蛋糕多數都會擠花喇,因為原來要抆到啲 cream 平滑係唔易 o架!要整到好似「美心」個天使蛋糕同魔鬼蛋糕咁靚,咁平滑,都幾考功夫 o架!所以擠花上去就完全解決哂呢個問題,乜醜都遮住哂,仲遮到 "陷 一陷" o添!


text:
因為游蕙禎一句「就算我哋而家想去扑嘢,都搵唔到房去扑.」扑嘢論即成為熱話.由於冇地方開房,係過去兩星期,記者去咗唔同地區嘅時鐘酒店睇睇香港人到底對時鐘酒店嘅需求有幾大!
一個星期六嘅晚上,喺旺角某一時鐘酒店見到有幾對情侶排隊等房,記者一入門口已經有職員上前同記者講:「等一等,等執房.」生意果然好好.而呢間時鐘酒店嘅等候區仲好特別,座位設計到好似茶餐廳卡位咁,等每位客人都唔使用面對面坐,冇咁尷尬.
至於傳統嘅爆房聖地九龍塘都要排,不過客人多數直接揸車入酒店,佢哋亦都只會坐係車上面等.而九龍塘兩間最搶手嘅時鐘酒店都係要等房嘅!平均都要等三四個字.對於要排隊開房,問返提出扑嘢論嘅游蕙禎嗰陣,佢就話:「喺外國,住屋權係好普遍,其實香港人連基本住屋權都冇,你談何係私人空間呢?」
當記者問到游蕙禎有冇去過時鐘酒店或見過要排隊時,佢表示:「聽朋友講要排隊,我未見過其實,朋友話俾我聽.」
至於當日有份同游蕙禎出席大學論壇嘅劉小麗就直言學生好難有私人空間,「唔好講話買樓,其實係有自己嘅空間都好難,買樓固然係一件好遙遠嘅事.對青年人嚟講,空間的確係好匱乏.」而身為理工大學專上學院講師嘅小麗被問到有冇學生同佢講到冇地方親熱時,小麗直言:「都幾尋常嘅一個反映嚟嘅!」小麗又指自己未聽過時鐘酒店要排隊喎!
撰文:何紫
攝影:金文,韋平


text:
2010年6月3日星期四
記者滿天飛
今個星期Computex,可能經濟復甦關係,唔少人去咗台北,加上上海世博,唔少IT公司參與,又搞唔少活動.HP IPG有位美女公關來電,話今個禮拜嘅記者會,竟然送出睇新加坡一級方程式來回旅程,去記招有免費旅遊機會,咁大手筆第一次聽見.唔知會唔會引來大批會蟲,記者會變咗抽獎會?
啤酒邊隻好飲就難講,IT記者可能係全世界飛行哩數最多嘅記者.唔少記者係馬可孛羅銀卡會員,有部分更飛到變鑽石卡,隨時入頭等艙候機室,認真犀利.聽講話本來有部分行程預算去泰國睇廠,不過唔想IT記者變戰地新聞,所以取銷咗.本港嘅新聞發佈,好難搵記者落疊.而家有唔少網上媒體,唔介意博客都可以請埋.
近世界盃,唔少公司趁機谷宣傳,最絕倒係CSL1O1O 同埋one2free,減南非漫遊費用一半.不過有幾多人老年咁遠去南非,真係唔知.不過聽講咪記父親節會推新Office,父親節同Office有乜關係,諗極唔明.
聽Queenie小姐講先知,以前ArcSight咪記嘅Ada,去咗咪記做OEM,專門推銷微軟系統俾嵌入式(即係一般嚟講大家見唔到嘅裝備),Ada以前做過豬扒,Netscreen, CA, Sun嘅孖屐亭,不過今次轉行做產品推銷,好大轉變.啱啱有人講起,Websense北亞區經理嘅Catherine小姐亦轉咗工,唔知去邊,記得上次响S3嘅獵頭派對見過佢,果然效力宏大,大家記得閒去雲咸街The Globe嘆番杯啤酒.
訂閱: 發佈留言 (Atom)


text:
星期六係全日無停個雨, 同埋係有遮都濕身既情況下, 去咗酒店俾埋最後一次deposit 同埋耍攞埋酒店包既invitation card.
喱間就係海景嘉福酒店既外貌同lobby, 每次人哋問我係邊間擺酒, 如果我答酒店既英文名InterContinental Grand Stanford Hote時, 多數都係一個反應:
朋友仔: Oh,,,,我知啦, 新世界中心個邊個間呀嗎!
我: 我都想, 但我未有咁富貴! 兩間係under同一集團咋!
如果我答酒店既中文名海景嘉福酒店時, 大部份既反應係:
朋友仔: ("r"頭中), 海景嘉福酒店即係邊"樹"呢?!
我: (無奈地) 係尖東, 日航酒店隔離呀! (如果再唔知, 我就會再答, 係帝苑酒店斜對面)
我真係驚到正日時, 有賓客會去咗新世界中心個邊個間!
除此之外, 另一目的係要look 一 look我特登upgrade 兩晚既seaview suite究竟間房有幾大同間格. 睇完後, 發現間房既客廳同埋睡房的比例係接近1:1. 換然之即係話間睡房相對寬落, 啲姊妹係房扮靚同換衫都無問題. 而客廳個邊就可能人多時會擠擁些少. 唯有到時人多時企啲人入睡房個邊. 而我最鍾意係suite有兩個洗手間, 咁樣對所有人都方便啲! 而個view就當然無問題, 成個維港望晒, 我諗night view更加正, 希望到時book間高層啲, 咁就really good!
除此之外, 我仲特登望多次個banquet room, 好彩去望多次, 原來個stage可以加大4呎, 同埋原加來個screen係個backdrop前面, 我同謝菲仲一直以為個screen係個stage兩旁. 因為個screen係咁, 所以backdrop既decoration就不能夠太過立體, 要就住嚟.
原來仲有唔夠6個月就係大日子, 所以順手攞埋啲請帖, 最哀謝菲上午要返工, 係落大雨既天氣下, 200張帖+信封+酒店地址咭變得更加笨重. 張帖既設計普普通通未算好"娘", 不過不失, 我同謝菲都覺得都可以用, 無謂浪費啦, 用得就用, 橫掂我地都會再印一張invitation post card for下午觀禮, 到時先搞靚佢!


text:
2006年12月26日(二)
註冊完返到酒店都已經三點幾四點, 成日都仲未食過D咩, 返到酒店即刻叫其他人起身出發去食飯. (嗚~ 我同流沙包兩個人都無得訓) 我一早plan佐要去Royal Orchid Hotel既Copricciosa食墨魚面, 於是我地就搭Lam Lam Tour既綠色線去, 我地要買free pass, $10可以搭足七日(但唔包括南部線同情人崖線), 點知司機叔叔話佢身上得四張pass, 要去到Micronesia Mall個車站先可以拎多四張pass比我地, 就係咁我地明明搭3個站就可以去到Royal Orchid Hotel食飯, 但就足足兜佐成個圈, 搭佐個幾鐘, 搭多20個站先可以去到食飯, 去到餐廳坐低已經五點幾.
Lam Lam Tour既巴士
雜菜湯: 好大碗呀, 個樣好似好辣, 但就係羅宋湯味, 唔辣.
墨魚面: 超好食, 勁大碗, 我地八個人食先勉強clear到佢.
Pasta: 都好食.
由於我地有張coupon, 可以有free dessert, 係兩個勁大既四色雪糕, 黐線架, 每個雪糕球好似拳頭咁大, 我地八個人根本都食唔晒.
第二日既關島之旅就係咁勒.


text:
其實,睇番上個禮拜黃金,白銀走勢,金銀價係喺禮拜四紐約時間突然飆 上.當晚,我喺屋企一路上網一路睇電視,睇花旗國財經新聞啦啦隊台CNBC.佢哋台上面啲分析員就話:「貴金屬價錢上揚原因,係因為當日公布嘅通脹數據, 比預期高咗少少.」雖然個分析非常行貨,甚至可以話係書本中個個學生都會抄嘅model answer,不過孫柏文都要篤爆呢個謬論嚟分析.
冇錯,買黃金,白銀嘅人,都係好似我咁,怕咗一眾中央銀行為首嘅紙幣狂魔,會濫發鈔票,令紙幣染上購買力下跌嘅病,繼而爆發通脹呢個症狀.不過,話金價,銀價喺一日之內突然飆上,係因為單月通脹數據有0.2%而非0.1%,就真係有少少牽強.
冇咗放債網絡其實,孫柏文覺 得上個禮拜四金銀價飆上嘅真正原因,係又有另一間花旗國樓宇按揭中介人執笠.大家可能會問:「按揭中介人執笠,點解會令金銀價上升?」原因係,聯儲局其實 已經擔心花旗國樓市爆煲,雖然聯儲局歷年來有充足經驗去減低資產爆煲對經濟嘅傷害.方法就係「資產爆一鑊,紙幣發一鑊」,不過就算濫發鈔票,將錢推入銀行 體系,聯儲局都要有渠道去放債,先至可以彌補爆煲對經濟嘅傷害.
現在最大嘅問題,係呢啲擁有龐大放債網絡嘅按揭中介人相繼執笠.以前,聯儲局擺一蚊入銀行 體系,就可能會有一蚊嘅經濟活動,不過因為冇咗放債網絡,現在要擺三蚊先至有一蚊嘅經濟活動.咁大家可能會問:「嗰兩蚊點?」嗰兩蚊?攞嚟炒嘢囉!
如果大 家睇番黃金呢兩年嘅走勢(附圖),會發覺自從06年5月之後,金價一路不能升穿650美元一盎斯.最後要去到07年2月8日,先至升穿650美元.嗰日發 生咗咩事?2月8日就係滙豐銀行因為花旗國樓宇按揭出事,出首次盈利警告嘅大日子.孫柏文相信金銀價首先會挑戰舊年高位,如果到時眾中央銀行唔打壓金銀價,就會好似05年9月咁──係另一金銀大升浪嘅開端!


text:
連嘉裕(流星) 22歲
浸大媒體及影視創作學士畢業
流星其實係佢英文名 Meteor,但因為太多人唔識讀佢個英文名,所以索性叫流星.
Main Camp
畢業唔使食屎 90後插畫師靠花生仔發圍
家陣香港立立亂, fb見到都係啲市民鬧交爭執片,圍觀拍片食花生嘅人就有,勸交嘅人就好少囉!
剛畢業於浸大媒體及影視創作系嘅連嘉裕(筆名流星),就將呢種食花生睇戲文化,以漫畫形式變成主角「花生仔」喺 fb連載,上年 3月花生仔出世至今, fb專頁( Ohkashi純粹搞笑)成功吸引近 2萬人 like.嚟緊書展,「花生仔」更會出書見 fans兼搞埋簽名會,「係人都食過花生,所以我畫嘅內容,讀者一定會有共鳴.」𠵱家通街花生友,書展實爭崩頭
早前荷里活明星羅拔迪尼路向藝術學院致辭時話:「你哋畢業,食得屎」唔同醫科工程師,藝術難搵食係常識,讀媒體及影視創作嘅連嘉裕(流星)深明現實,所以上年初,佢開始在 fb開專頁畫插畫,抽吓 689水,希望殺出血路,「其實知道呢科出路好窄,要突圍就要增加人氣,人紅就多 job,呢個係呢行玩法!所以我咪靠插畫,希望增加人氣,等多啲人識!」
「咩都惡搞吓!」
專頁一年間有近 2萬人 like,唔少網友讚流星啲畫得意又有共鳴,「本來我畫啲主題好無聊,但後來好似譚玉瑛被 out兒童節目主持,四點鐘許 Sir又咁 hit,我咩都惡搞吓,點知除咗網友 like,仲吸引都出版社,叫我出書!」
除咗插畫,流星為增人氣,仲百足咁多爪,拍微電影,剪片,寫專欄無一不精,佢仲要係學生會宣傳幹事兼平面模特兒:「讀 Art嗰陣已經覺得唔可以讀死書,因為 Art呢個範疇好大,唔單只畫畫咁簡單,你愈識得多就對自己愈著數,例如媒體創作,平面設計等,就算將來出嚟做唔成插畫師都可以有其他出路.」通常啱啱畢業嘅 90後大專生要為前途煩惱,但如今剛畢業 1個月嘅流星已經身兼數職,正職係活動統籌主任,還集插畫師,畫室導師於一身,得閒仲會接吓剪片,寫吓旅遊博客,證明佢當初嘅犧牲都係值得.
但原來流星中學時係宅女,喺學校毫不起眼又唔多出聲,不過自從中四留完班,比同學嘲笑兼睇唔起,佢就決心要改變:「啲同學喺體藝讀得,一係運動超勁,一係藝術天份好高,相反自己好似係零,所以要發奮,上到大學仲慘,啲同學話我個樣似蒲妹,係典型 90後,我好想證明自己,唔想俾人睇死!」
夠真夠共鳴
「花生仔」咁受歡迎,全因主題夠真實,好似公開試必經階段,仲有打工仔心聲,所以就算畫功簡單都好受歡迎.
浸大多才女
浸大其實好多才女,除咗花生插畫師流星,仲有同樣係插畫師嘅謝曬皮,同入埋樂壇嘅女神 Yuki Lovey,入得浸大果然多才多藝.


text:
身高體重
7.185kg > 7.43kg (50th percentile)
呢幾個月都唔駛返健康院,咁要個個月都去圓方啦 XD
作息時間
遺傳? 木木媽自細已經唔訓晏覺,木木亦係唔鍾意訓的baby
依家有時由晏晝三四點一直撐到九點先訓...鐵造的乎?
之前我以為木木開始有分離焦慮(separation anxiety),原來果時都未算係
呢個月木木開始好粘人,行開去個廁所都唔得,開住門都爆喊
訓覺就更甚,以前好乖擺低熄燈俾buddy開音樂掩門,5mins左右就訓
依家一行開就喊,有時甚至要抱住訓,好驚養成壞習慣呀 ><
飲食模式
足六個月又再嘗試餵糊仔,不同稀杰度都試過,木木都麻麻地
試左一星期我就轉煲粥仔,驚喜木木終於肯開口啦!
四個月返健康院時姑娘有講過全人奶B可以skip糊仔直接試粥仔
雖然唔知點解,但姑娘批得好準喎!
食左一星期白粥之後就開始試加蔬果,今個月試過
LIKE 節瓜,甘筍,香蕉
DISLIKE 冬瓜,蘋果
粥仔只係煮一湯匙米分兩餐試
通常食到一半 (一湯匙的一半再一半,其實好少) 就會左擰右擰唔肯食
中午果餐婆婆/姐姐餵都還好少少
夜晚我餵木木有時會扭埋身食奶 ><
肢體發展
今個月小肌肉們鍾意玩繩 - 床圍繩,玩具繩,木木媽的bra帶...
先用手指舞一輪,最後當然係放入口試下味啦!
坐已經坐得好定兼唔駛用手撐住,但依然懶轉身懶爬,可以hold住一個姿勢好耐都唔悶.但換片又唔同講法,因為唔鍾意訓低,扭來扭去完全不受控,周圍搞搞震,換一次片成身汗 (我)
語言能力
好有趣! 木木開始不停講野,以前都會同木木爸傾計,但依家個感覺唔同的,似係同我地一齊生活咁,見到我地的動作/說話會有意見想發表,自己好悶又識得大叫召我地去陪佢,仲有就係...朝早會umumchumchum直至叫醒你為止...
當然以上都只係木木先聽得明的BB話 =]
DAY208︰果日黃昏我埋身餵完奶,木木望住我同我傾計 (好少可架),我教佢講「媽」,佢真係「MA」左一下! 難以形容的興奮! 不過同日木木爸都話聽到木木嗌「BA」喎...之後又無再聽到啦...
睡寶寶真係太天使太可愛啦!
心口掛個勇字,衝擊人山人海之書展!
扮行路 XD
小林家地方淺窄無位放大玩具,唯有去朋友仔屋企玩jumperoo啦!
木木,有得玩好玩啦...
仲有私家泳池,幾個babies同游無難度!
你以為木木好enjoy?
但去baby spa又無野喎! 可能因為係暖水啦...
木木最愛的繪本 - 小雞逛超市
冧死人的笑容 (木木仲係無牙妹呀~)
初嘗白粥,第一次嘗試無奶味的食物
DAY200 送木木一隻RODY,初次見面就懶熟咁同人地「咬耳仔」
木木︰我七個月大啦!


text:
放假當然要去食食啦!
去左試新餐廳,天氣開始熱啦!西裝友開始冇咩胃口……
點解有會想試依間餐廳,因為佢個西瓜特飲,用原個迷你西瓜整,感覺好消暑,佢仲有原個菠蘿既特飲,可惜我個肚嗰日有少少唔舒服,所以冇試到,如果唔係我一定叫菠蘿特飲,西裝友就一定叫西瓜,咁我就可以一次試曬兩種口味,但我都係任性叫左黎飲!
西裝友叫左牛肉撈檬,佢比左牛肉比我食,我覺得落得太多鬆肉粉去腌個鮮牛肉,令佢冇曬鮮味,但出奇地佢個調味又便得非常到位,所以唔可以話好食,不過不失!
至於我就叫左生牛肉牛腩湯河,上一檯賣相唔差,略嫌個顏色好似淺色左啲,香味唔太特出,越南湯粉最講究就係個湯底,試佢個湯底就知佢喺龍定喺蟲啦!飲一啖,飲得出係有落材料去煲,但藥材同佐料既香味唔足夠,火喉又差緊啲,個湯底係決定左湯粉好唔好食既先決條件,依方面絕對要改善,, 距離合格仲有一段距離,但值得一讚既就係牛肉上檯嗰陣仲係紅色,用筷子將牛肉浸入湯中整熟,粉嫩色既牛肉好嫩滑,牛腩片亦都係大大片,河粉就一般貨式啦!
檯上仲有三枝特色醬料,我特別鐘意綠色青BB嗰枝,一定要試下!好少地方有傢!
越北牛肉粉專門店 (元朗)
元朗鳳翔路33-43號鳳翔大廈地下1號舖


text:
喺婚展見到呢間公司,覺得佢地d相好靚,雖然知道係新公司,但係見到佢地d sample相,真係覺得好靚,d衫又靚,而且d做型都好得,一日內就做左決定報名,除左Pre-wedding,仲有新娘化妝同埋Big Day的2P1V!
不過到我揀衫嗰陣,佢地俾d淘寶款式我揀,我話想要clara條裙,佢就話嗰條要加一萬蚊!真係好震驚(我後尾先知原來Clara佢哋大紅點幫佢地免費影相要嚟做生招牌,條裙應該係佢自己Prepare嘅)!最尾我加錢自己買左一條淘寶裙,試身嗰日覺得好緊,但係因為好夜,試完都冇太多時間思考!但係再諗諗下,第二朝覺得唔對路,都係打電話返去叫佢地改大返少少,但係佢地就話大陸嗰度改唔切,我話我最多影相自己帶衫,唔想件衫唔啱著夾硬著,佢地就好好,話條裙俾返錢我,唔想我唔開心!
由於我報埋佢地嘅MUA,影Pre-wedding之前我就去埋試妝,阿Don好有心機化,不過我揀左d髮型,個Hair Stylist Franco就話我個頭咩髮型都set唔到,佢幫我set左d好standard嗰d新娘頭,我冇試過其他MUA,所以都冇咩大感覺,以為自己個頭真係咩都set唔到!見佢話會幫我人手整頭飾,記得Clara佢地的造型,所以都好期待!
到影相嗰日,我自己帶左一個喺Chapter One買嘅頭飾,但係俾Franco彈到一文不值,佢話佢整嗰個頭飾點靚點靚,人手造都係收我材料$100!咁$100就真係好平,不過完全唔係Clara佢地嗰d造型囉!第一個頭飾好普通,其實真係唔多鍾意,不過見佢係咁讚,我都唔好意思話唔鍾意!到第二個頭飾,佢地係喺車上面幫我戴嘅,我完全見唔到咩樣,後尾返到屋企先見到自己變左隻hello mimi,真係好sad!
不過講返攝影師Charles同Quinton,佢地真係好好,影過左鐘又幫我照影,好專業好勤力!阿Don都係,好俾心機,成日幫你執個妝!不過自己唔係model樣啦,覺得唔係太鍾意d相!冇其他人影大紅點的味道!尤其是影完wabi-sabi嗰輯相之後,就更加覺得d相唔係我鍾意嘅Style!
我後尾give up左big day 2P1V同埋個make-up,因為我好怕再俾Franco搞我個頭,尤其係我俾Chin G Salon嘅Green set 過頭之後!不過後尾先知原來大紅點喺我結婚前兩個星期炒左Franco! Anyway, Kinki@GAB 同埋 Green@Chin G. 都好好,我係有點後悔give up左佢地的2P1V服務!


text:
搞咗一大輪,終於都做好晒d聖誕細禮.
首先,好多謝各大鬼佬雜誌既硬皮封面,各大銀行及公司贊助既硬皮廣告單張,順利成為薑餅仔既佈景板,仲有d同事做完bundle之後唔要既colour divider,剛好用來印祝賀語.
跟住,又要多謝各種產品既新鮮直板膠套及玻璃紙包裝袋,成功為薑餅仔營造一個五星級的家.
再要多謝自己乜鬼得意野都走去買下,終於珍藏咗三億五千萬年既膠片粒粒都可以古老當時興,令薑餅仔更為滿意我俾佢既家居設計.
最後,牡丹需好,都要綠葉扶持,全靠我心血來潮,係石板街呀婆果檔未人間蒸發之前,執到跳樓貨既靚靚絲帶(早知就買多d啦,十一號行過,檔野已經瓜咗啦).
仲以為教識咗個女,會成為我既好幫手添,佢係就係有做過十件八件既,後尾又話忙就停工啦.最後仲要打劫返我轉頭,佢話佢都想送d俾人喎!
呢度150件架啦! 呢個角度去影, 你地又點睇到吖!
就係咁,每晚做十零只,又要抽時間粘卡仔,又要包紮好晒d薑餅仔,坐底二百個薑餅人喎(早知係咁我就拎去 St. John's Cathedral 度義賣啦,不過果輪又未有靈感諗到呢條橋),大大話話都做咗成兩個星期架.因為係分批做既,所以佢地既膚色會有分別.
初初以為做幾十個薑餅人都夠啦掛,點知做完又好似唔夠數,再做多d,又好似漏咗呀邊個邊個咁,再做到百幾個啦,點解仲係唔夠分咁既?一心以為限量版做一百八十二個啦,乜都夠啦!點知唔記得廿五號仲有一班青少年朋友仔未計落去呀,咁有乜理由唔過二百粒吖?
我初時只係諗住做黎送俾親友,想佢地開心下,事關大家都好鍾意收到呢d禮物仔,尤其係我d家姐,實拎去show俾d晨運友睇,又或者帶去老人中心度威威既.
見今次條橋都算新,市面又好似冇同類產品供應,相信愛好手作仔既朋友都會歡喜卦?所以先敢話送俾大家做禮物唧.唔敢做咁細,費事大家話我孤寒.我保證,一個普通力度既乞chi係唔會吹得走我既薑餅仔既!
做完係有後遺症架!你地諗下,做薑餅人都算輕keng,粘卡仔又輕鬆,剪膠袋同玻璃紙都冇乜難度,而且好enjoy添.咁衰咩呢?
就係衰在縛蝴蝶結之前,要用好幼既鐵線定位,紮好個口!百幾二百包既鐵線紮作係咩境況,你地都估到啦.終於食指d皮就花晒,好似無啦啦生咗好多倒刺咁,鬼咁痛,睇怕都要抖幾日.有冇搽野?搽咗啦!
依家又有難題啦:點解明年咁快過農曆年架!我賀年手信就訂咗啦,但有冇氹人歡喜既小年禮呢?仲未有靈感喎!起碼要應酬十幾個家庭添架,鬼叫我地係大家族咩!
唯有睇佢地命水啦,搞得掂就做,搞唔掂就一於扮懵啦喂.
我係唔會咁傻做全盒俾佢地既,事關我唔鐘意買外面d盒,太大個啦!我自己果個全盒,係用環保物料做既,太花功夫啦,做過一次都怕黑啦,咪搞!


text:
之前介紹Lenormand有提到每一張牌有相對應既啤牌,而Lenormand得36張,啤牌有52張,咦?好似唔係好岩數喎.
係呀,Lenormand對應既啤牌係冇左四個花既2-5號既牌,咁就岩數啦.而事實上以前係歐洲,尤係主要係法國同德國用既啤牌占卜通常都係32或者36張牌,32張既就係少埋四個花既6號牌.係Lenormand出現之前歐洲人用既占卜牌大概都係咁樣,亦有52張牌既玩法.但資料得返好少又或者唔係英文所以好難考究.
Anyway,啤牌其實都係用黎占卜既,最早發明時都係占卜用,而而家既啤牌形制大概係十四世紀末期既時候由德國既僧侶既記載最先見到,但到底歷史點樣黎係一個謎.另外,古時用黎占卜既啤牌既角落頭係唔會有數字同寫住個花,呢D係後來方便大家玩啤牌既時候發明而加上去.
不過啤牌又係另一套占卜系統,又或者咁講,本身啤牌呢樣野都包括左唔同既占卜系統,除左用既牌數唔同之外,有D會用埋逆位,唔同系統或者唔同地方既傳統又會有唔同意思,係比較複雜,又有D 模稜兩可,連外國人都覺得好少資料好難搵.
基於接觸左Lenormand之後,引發左我對啤牌占卜既好奇心,跟住就開始搵資料去了解,同埋另一個特別要提既係,通常睇到幾百年前油畫入面既占卜師都係用啤牌,而唔係用塔羅牌.呢個係咩原因我都唔係好知,但係反正就係真係得一款.
同埋發覺用起上黎都幾型,當用普通啤牌咩公仔都冇既時候可以占卜得中D人會覺得你好犀利.更重要既原因係,啤牌好易搵到,唔同塔羅牌要特登係外國訂,有咩事都可以隨時買到,呢樣真係方便好多.


text:
之前我特登走去上堂學點樣睇鑽石,都係為左呢一刻咋~上完堂之後其實我有諗過去讀埋鑽石鑒證,不過一黎好貴,二黎我對眼都係唔係好掂,長時間集中精神去睇石我驚好快會盲…所以…都係算啦…而家學識既野用黎買鑽石已經夠晒,已經有唔知幾多個人讚過我既睇鏡手勢,哈哈…
至於我既engagement ring,當然係精挑細選架啦~雖然少左份驚喜,但係自己一手一腳去揀,過程都超開心~~因為自己識睇石,所以直接同批發買,可以逐粒石落鏡慢慢睇,好似上緊堂咁,超過癮~最重要係平過係舖頭買一大截~而鑲托方面,批發個度可以千零蚊鑲埋,但d款就普通d,所以就另外再搵.大行之中只有六福肯鑲外來石,其他都唔肯的,本來都諗住鑲款幼臂既,點知有日係沙田六福見到呢個款真係“叮”一聲,托得粒石超高之餘,石底直頭係凌空,咁樣粒石睇落會更閃更好火~所以係佢喇係佢喇!多謝我既未來老公
係呢度講少少鑽石既冷知識啦,鑽石既價值係反映係4C,即Carat, Cut, Colour, Clarity.任何一個C既grade高d,價錢就會貴d;相反,任何一個C既grade低d,價錢就會平d.如果問我呢4C既重要性應該點排,我個人會將4C既重要性由高至低排成CutàColour=CaratàClarity.所以最好就揀有證書既石,咁樣可以完全掌握粒石既真正價值.
市面上最常見既證書係GIA同IGI,相信好多人都唔知有咩分別:GIA同IGI其實係兩個唔同既鑒定機構,標準亦有少少分別.最明顯既不同標準在於colour, IGI普遍會低GIA 1-1.5個grade,即一粒石IGI評係E colour,俾GIA評好可能係F甚至G colour,情況就類似英文會考syllabus A攞A都其實等於syllabus B攞C既情況,如果你係80後相信都知我講乜,90後就可能唔知喇…
Cut
係決定粒石閃唔閃好唔好火既關鍵,我覺得唔閃既石吸引唔到人既目光,所以係最重要.買石一定要揀Cut係very good或以上,而我自己揀石就唔係睇very
good定excellent既,我會睇proportion,當然靚proportion就會係excellent啦,但excellent又唔一定係最靚既proportion喎~雖然我睇石唔多,但都曾經見過有Cut係very good既石個proportion其實仲靚過叫做excellent個粒.但總括黎講就點都要揀very
good或以上~
Colour
由最高grade既D colour至Z colour (冇A-C colour架),比Z colour更黃就已經係fancy colour.D,E,F屬同一大類Colourless,G,H,I,J屬另一大類Near Colourless,所以F同G之間既色差會比E同F或者G同H大.而愈大粒石就會愈顯黃,同樣係H colour,1卡睇落會黃過30份唔少,所以愈大粒我對colour既要求亦會愈高.普遍黎講,colour最少有H會比較好,我個人就接受到G.試過去Pink
Box睇戒指時d石大部份都係I,我話d色咁低,個sales竟然同我講I已經好高色,已經屬於第2級,不停咁說服我…天啊…我真係未聽過有人會話I係高色,I係高色,咁D係咩色呀?佢自己standard低唔好逼我接受佢既standard丫…一個好有問題又奇怪既sales…
Carat
就係卡數,卡其實係一個重量單位,1卡=100份.我將colour同carat既重要性都排中間而且重要性都一樣,因為Colour同Carat真係好睇個人取向,有人就係鍾意大粒,有人就係鍾意夠白,我覺得都冇話岩與唔岩.但如果俾我揀,假設以下既石價錢都一樣:80份D colour VS 90份F
colour,我會揀後者;80份G colour VS 90份I
colour,我會揀前者.
Clarity
真正識鑽石既人都會將clarity既重要性放最低,只要有SI grade就夠.SI
grade用肉眼其實都已經好難睇得出邊度花左或者有黑點,普通人都唔會用鏡睇你粒石,所以戴粒SI出黎同戴粒VVS出黎其實真係冇咩分別.所以買石揀VS2,SI1,SI2其實都已經夠,將d錢放係另外3C仲實際啦,另外3C肉眼都睇得出架~不過要留意table中間會唔會有比較大既inclusion,係既話就有可能會影響折射,盡量唔好揀~係table邊位甚至再邊d都ok~而inclusion之中我自己就最唔鍾意crystal同pinpoint,其他常見既feather, cloud, grain
lines都ok~
嘩…一講就講到唔願停添…哈哈…


text:
金殿海景本身包左帖連內頁印刷,呢方面金殿都算唔錯,好多地方而家送帖都唔會包內頁印刷,要另外加錢或者自己拎出去印.而金殿提供既帖就只有一個款,只係張紅色淨色有細細隻燙金字寫住
“Invitation 請柬” 既正方形帖,內頁除左燙金字之外,另一邊可以免費印一款指定公仔,或者可以另加100蚊印自己想印既公仔/logo.其實張帖都ok的,起碼唔係肉酸個種,但同我要求既水平仍然有段距離,因為張帖太過平平無奇,加上唔印帖可以回贈返500蚊俾我地,都好丫~所以我就自己另外搵帖.籌備婚禮既過程中,我發現左淘寶呢個寶藏,其實唔駛去到廣州婚紗街咁遠去買結婚野的,淘寶一樣又平又乜都有,仲唔駛自己來回搭6個鐘車仲要拎餐死.
淘寶有好多帖都好靚,唯一就係怕貨不對版,但我揀Wishmade呢個品牌係有得免費拎3款帖既sample,只需要俾運費就得,信心都大左好多.除左個幾蚊運費,nothing to lose!於是我就拎左以下呢3款有蝴蝶結既帖既sample,因為蝴蝶結係我既寵兒:
第一款睇相好高貴,但實物完全唔掂,紙質好差…
第二款實物好靚,紙質都好好,但好似過份西式,唔襯我地係酒樓擺酒…
第三款相比另外兩款就細張左d,但紙質都ok,而且實物帖面仲有少少金色珍珠面既反光感覺,隻蝴蝶結仲好立體好靚,隻蝴蝶又有得扣住張帖有d花腎,所以最後決定要第三款!
本身張帖仲包左粉紅色內頁連排版及黑色印刷,信封同封口貼紙,因為唔鍾意黑色印刷,所以我索性唔駛佢印,而粉紅色內頁亦都唔夠靚,所以我另外搵珍珠紙做內頁同另外印刷.而信封同封口貼紙既質量都唔錯,尤其是封口貼紙,大大個而且係鐳射的,靚過係街買細細個個d好多,好驚喜!
之後就要搵內頁紙,行遍各大小書局,終於係大眾書局搵到呢隻質地厚度唔錯,顏色又岩,最重要唔算貴既A4珍珠紙,我揀左07色米白色,$26.5/40pcs:
自己一手一腳排好內頁文字同位置,試下d字用咩色好,又試下自己用photoshop cut部份logo既design放入內頁.經過幾次嘗試後,內頁內容終於完成,下一步就要逐張A4紙cut返岩張帖既size出黎,因為唔想無啦啦又買個界紙機,而且界紙機都一樣有可能會界斜,反而界刀我仲可以fully control,不過真係界到手軟…
下一步驟就係對摺,市面有d摺紙尺係可以摺得條邊好直好整齊,不過日後再有用既機會唔高,所以最後都冇買到.我嘗試用d硬身既咭睇下做唔做到,結果都一樣ok!就係咁,呢張板長vip咭就用黎 “一咭摺天涯”,哈哈…
下一篇:我的diy喜帖大公開 (二):花邊,貼鑽,蛋糕紙,金繩


text:
而對上一次學校攪左個中秋花燈設計比賽已經無參加
今次再唔參加又好似唔係咁好喎...
PAPA已經講明勞作唔係佢個範,即又係MAMA做啦!
其實MAMA勞作都係有限公司,但係為左個仔為有頂硬上
今次用既材料就有:
1)唔用既硬卡紙
2)A4癈紙
3)雜誌紙
4)包生果個D膠套
5)廁紙筒2個
6)唔用既棉花
7)紙巾盒1個
MAMA大約用左2 HOURS就完成左聖誕樹
Anson都有幫手係到攪攪震hahaha...
做完之後MAMA就煩惱緊,無可能年年都做同一個聖誕樹嫁!
ANSON仲有K1-K3讀仲要做多3個,諗起真係頭都痕埋.
11月既主題又上晒囉,又評估時間
之後2個星期又學新野
另外之前ANSON學校咪去左旅行既
旅行去到尾聲, 老師同小朋友玩集團遊戲
玩的遊戲係存波波, 音樂停有波係小朋友手的就輸要做出波波入面既指令,
之前輸咗的同學仔都係唱吓歌仔, 兔仔跳幾吓就算
點知anson輸咗, papa一望張紙仔 ~ 大獲啦
因為竟然要做廿下掌上壓, 連校長企係papa側面都話, 咁難架~
好在papa抱anson時練出一雙好臂力, 廿下難唔到papa啫
做完之後校長都話要送番份大禮俾anson補數~
校長真係記住嫁!返到學校叫ANSON將份禮物比PAPA.


text:
住 宿
我 哋 今 次 主 力 用 Airbnb 搵 地 方 住 . Airbnb 俾 一 啲 屋 主 將 佢 哋 閒 置 嘅 房 間 或 房 屋 放 出 黎 , 俾 人 短 租 暫 住 , 係 一 個 極 好 嘅 發 明 , 喺 法 國 運 作 得 唔 錯 . 我 哋 都 可 以 用 比 較 平 嘅 價 錢 租 倒 一 啲 Studio 住 . 有 時 只 可 以 租 人 哋 嘅 一 間 睡 房 , 要 同 屋 主 共 用 洗 手 間 同 廚 房 , 雖 然 冇 咁 free, 但 係 亦 不 失 為 一 個 深 入 了 解 當 地 人 生 活 嘅 機 會 .
大 家 要 注 意 嘅 係 , Airbnb 嘅 選 擇 良 莠 不 齊 , 亦 聽 唔 少 別 人 不 愉 快 嘅 經 驗 . 揀 地 方 時 一 定 要 睇 清 楚 其 他 用 家 嘅 評 價 . 作 為 住 客 亦 都 要 尊 重 別 人 , 一 來 大 家 都 想 呢 個 遊 戲 可 以 繼 續 , 二 來 , 屋 主 亦 都 可 以 review 住 客 . 如 果 你 有 又 長 又 好 嘅 紀 錄 , 將 來 搵 地 方 住 , 亦 都 容 易 獲 得 屋 主 嘅 信 任 .
如 果 想 多 啲 選 擇 搵 間 靚 屋 住 , 起 碼 要 提 早 幾 日 聯 絡 , 因 為 唔 係 個 個 屋 主 都 會 成 日 有 得 上 網 , 可 能 要 等 幾 個 鐘 先 至 回 覆 , 萬 一 傾 唔 掂 數 , 要 搵 過 第 二 間 屋 嘅 時 候 就 更 加 緊 張 嘞 . 如 果 急 搵 地 方 住 , 可 以 試 吓 佢 個 Instant Booking, 或 者 乾 脆 用 hotels.com 或 booking.com.
房 租 方 面 , 除 咗 巴 黎 同 Toulouse 比 較 貴 , 雙 人 房 要 百 幾 歐 羅 一 晚 之 外 , 其 他 都 係 五 六 十 歐 羅 一 晚 .
以 下 係 我 哋 住 過 嘅 一 啲 比 較 好 嘅 地 方 .
Le Dormeur Du Val (山 谷 中 睡 眠 的 人 )
位 於 les mas d’agenais 小 村 莊 的 Bed and Breakfast, 其 中 一 個 主 人 是 一 個 好 有 型 嘅 攝 影 師 , 屋 內 收 藏 咗 好 多 特 別 嘅 嘢 , 擺 響 度 我 都 唔 知 係 俾 我 用 定 淨 喺 俾 我 睇 . 佢 個 Breakfast 係 我 喺 法 國 食 倒 最 正 嘅 早 餐 , 我 哋 一 路 食 , 佢 就 一 路 推 啲 嘢 黎 , 一 時 喺 地 窖 攞 隻 大 火 腿 , 一 時 去 雜 貨 舖 買 生 果 . 一 間 雙 人 房 雖 然 接 近 100 歐 , 但 係 計 埋 份 早 餐 , 性 價 比 係 唔 錯 嘅 .
Best view in Sète – centre town
我 哋 喺 Airbnb 搵 倒 一 間 運 河 邊 靚 景 嘅 住 宿 . 屋 主 叫 Nancy, 在 法 國 從 事 旅 遊 業 嘅 加 拿 大 人 . Nancy 間 屋 好 大 好 classic, 雖 然 有 兩 間 客 房 , 可 以 容 納 四 至 五 人 , 但 是 , Nancy 每 次 只 會 招 呼 一 伙 人 , 避 免 兩 班 客 人 相 處 有 問 題 . 我 最 鍾 意 佢 話 每 當 有 人 住 時 , 佢 就 係 roommate. 咁 樣 , 我 就 知 道 如 何 自 處 嘞 . 佢 個 對 住 運 河 嘅 法 式 陽 台 係 我 哋 嘅 favourite spot, 成 日 見 佢 哋 坐 響 個 陽 台 食 早 餐 , 今 次 終 於 都 可 以 自 己 試 吓 嘞 .
如 果 你 想 入 住 呢 間 airbnb, 你 最 好 禮 貌 地 介 紹 吓 自 己 , roommate 嘛 , 都 要 俾 人 了 解 吓 你 .
搵 厠 所
自 動 公 共 厠 所 , 火 車 站 ( 部 分 會 收 費 ) , 博 物 館 , 餐 廳 ( 最 好 幫 趁 吓 人 啦 ) , 教 堂 …… 有 人 嘅 地 方 , 就 有 呢 個 需 要 , 只 要 細 心 搵 , 應 該 唔 難 搵 .
後 記
法 國 人 俾 人 嘅 印 像 係 好 唔 願 講 英 文 , 如 果 你 同 佢 哋 講 英 文 , 佢 哋 就 當 聽 唔 倒 . 不 過 , 大 家 試 想 想 , 你 會 唔 會 同 日 本 人 講 中 文 ? 大 家 都 係 黃 皮 膚 , 黑 眼 珠 , 用 漢 字 過 喎 . 唔 好 以 為 人 哋 紅 鬚 綠 眼 , 用 相 同 嘅 字 母 就 要 識 講 英 文 至 得 架 . 我 認 識 嘅 一 啲 法 國 人 其 實 真 係 唔 識 講 英 文 架 , 就 好 似 你 同 我 咁 , 唔 識 日 文 , 韓 文 . 除 咗 喺 巴 黎 大 城 市 之 外 , 如 果 我 哋 喺 當 地 一 開 口 就 講 英 文 , 人 哋 唔 知 點 算 好 都 好 正 常 . 起 碼 都 用 法 文 同 人 哋 打 招 呼 先 . 「 磅 書 , 蜜 樹 . 」 「 磅 書 , 麻 淡 . 」 唔 使 怕 自 己 講 得 唔 正 , 你 肯 嘗 試 講 人 哋 嘅 話 , 人 哋 都 會 好 apprieciate. 跟 住 再 問 吓 人 講 唔 講 英 文 - 「 芋 怕 哩 戇 咕 哩 ? 」 , 佢 即 使 唔 係 好 講 得 , 都 會 盡 量 幫 吓 手 .
我 hea hea 地 學 咗 兩 三 年 法 文 , 喺 條 街 道 問 路 , 好 多 人 都 好 幫 手 , 自 己 唔 知 條 路 喺 邊 , 都 幫 我 去 附 近 嘅 舖 頭 問 , 有 一 次 舖 頭 老 闆 都 唔 知 條 街 喺 邊 , 佢 就 開 電 腦 查 , 仲 畫 埋 張 地 圖 俾 我 , 其 實 好 nice 架 . 一 係 其 實 係 我 生 得 靚 仔 ……
好 , 講 完 !
廣 告 時 間 : DoDo 姐 話 , 去 旅 行 記 得 要 買 旅 遊 保 險 呀 . 寫 得 好 嘅 , 打 賞 我 , send 個 email 搵 我 買 啦 . 或 者 , 嫌 煩 嘅 試 吓 下 面 呢 間 都 得 架 . 記 得 睇 清 楚 條 款 , 啱 唔 啱 你 .


text:
2009年6月2日 星期二
無所事事遊曼谷 - Day 1 2009-06-02
呢個星期生日,特登攞咗一個星期假抖吓,原先見到有個東京 package 好低好吸引,但撞啱豬感响日本outbreak ,為安全計只好放棄.見曼谷局勢暫時都穩定,又掛住泰國嘅美食,決定就去曼谷過生日.
又係一早出發,去到機場都係5點幾,check in咗就去 Buger King 食早餐,食完就入閘預備登機.由於豬流感嘅關係,予先準備咗口罩俾洛洛用,但結果?咪俾佢除咗囉!由於洛洛已經超過2歲,佢要買小童票,但取而代之係可以 自己坐一個位,大家都可以舒舒服服.起飛無耐洛洛就瞓咗,一覺瞓到落機先醒.
落咗機過咗海關攞咗行李就去的士站搭的士去酒店,由於無乜塞車,10點幾就到酒店.我哋呢幾晚住嘅Centara Grand , 酒店lobby 响23樓,check in後就上房.房間佈置都ok但面積唔算好大,反而浴室就佔咗間房一半面積,浴室中間係一個超大圓形浴—,足夠一家三口一齊浸浴.但酒店清潔就做得麻麻, 居然俾洛洛响地下執到d瓜子殼,個玻璃窗仲有手指拇無抹乾淨,扣分!
整理好行李休息一陣就岀去食lunch,我哋要行番去BTS 站附近嘅 InterContinental 食日本嘢,岀咗酒店行咗差唔多15分鐘先到,雖然有瓦遮頭又一條直路行到去,但天氣太熱沿路又無乜嘢睇,呢15分鍾路程都唔易過.去到新大黑已經好肚餓, 除咗叫咗好低食嘅定牛柳粒同天婦羅定食之外,仲叫咗生牛肉他他,日式汁生蠔,三文魚子壽司同啤酒,d嘢好好味,雖然埋單唔太平(要成1仟9佰幾 baht),但以食物質數嚟講都 ok 嘅!
食飽就行去 Big C 附近嘅 Super Rich 唱錢,再去 Big C 行咗陣買咗d日用品,正當想返酒店時突然大風大雨,唯有食杯雪糕等雨停,點知食完雪糕雨仲未停,最後决定再返 Big C 買咗兩件雨褸笠住走.好狼狽咁去到 BTS 站,再搭1個站去 Siam 行 Siam Paragron ,買咗d蕃茄同雞肉煲粥俾洛洛食.
買齊嘢返酒店煲粥,休息咗一陣就去咗 Central World 樓上食泰國嘢,都幾好味,食飽就番酒店休息嘞!
張貼者: jacqueline 於 上午1:26
標籤: 2009 無所事事遊曼谷
訂閱: 張貼留言 (Atom)


text:
2012/05/03
2011 塔斯曼尼亞自駕之旅 (21)(Day 14 8/11/2011)
Batman Fawkner Inn
今日繼續我哋 Hae Hae 之旅,本來睇過下附近有個瀑布,係又係瀑布,打算去睇.但係睇落又唔覺得有咩特別,要揸個幾鐘車先去到,來回的話就要4個鐘.重有今日就會返去Tasmania 第二個大城市 Launceston 啦,所以最後都係無去呢個瀑布,直接去 Launceston .但係會途經一個叫 Penguin 嘅 Town ,唔知呢到係咪會有好多企鵝嘅呢...?? 由 Stanley 去 Launceston 全程要成四個幾鐘~~~
係臨離開呢個Stanley市之前,我哋去咗係間Inn附近嘅一個景點,叫Highfield Historic Site,呢個地方有得提供住宿嘅,呢個Historic Site其實係一間英國公司派D人過來呢個地方到開採木材..入面記載咗一間公司來開發呢個城鎮嘅歷史(1834年)..呢個Site要俾入場費,我哋當然又係係門口到都此一遊就算啦
途經 Burnie 市個時,有D急急哋,就去咗佢哋個 Visitor Center 個廁所幫襯下啦.呢到除咗係一個 Visitor Center ,重有一個叫 Marker's Workshop ,可以叫咗創作室展覽館呱...入面有D紙嘅製品,重有其他藝術品,重有D人係到整D手工藝品添...
之後就經過Penguin市就入去睇下係咪有企鵝呢 ? 係周街都係喎,不過係D企鵝嘅畫,公仔,連垃圾桶都係...不過呢到咁近岸,我覺得夜晚有機會有好多企鵝上岸都唔定~~
睇完就直接去 Launceston 市,我哋差不多成10點出發,大約13:00到咗 Launceston市.入到Launceston市感覺好似繁榮過Hobart市咁,不過唔知係唔係我哋無真正係Hobart市行過下嘅關係~~去到今晚嘅住宿都重未有得Checkin.於是我哋就泊低架車係呢到,然後就行去附近睇下有無D咩食啦~~因為入來搵呢簡住宿個時途經一個幾多嘢睇嘅地方,應該係呢到嘅 CBD (佢哋將市中心叫做 Central Business District, CBD)
首先我哋去咗呢到嘅 Visitor Information Centre 到搵D資料同埋去方便下,呢個Launceston有好多古舊嘅建築物,好多都有成幾百年歷史,有時間要參觀下.之後我哋就搵下附近有無嘢食啦,先前揸車經過市中心,見到有間 Subway .如果搵唔到其他嘢食,我哋就會食Subway喇.行經一D商場,入面無嘢睇嘅~~
係老遠見到 Subway 個牌,但係係佢之前就有間 KFC 喎,我哋就考慮下食邊一間啦.但係又見到對面馬路有間買 Pizza 個喎,我哋又行過去睇下啦.不過呢間 Pizza 都幾貴下喎,唔會食佢啦.跟住又見到對面又有間食燒雞嘅舖頭喎,行埋去準備過馬路又見到呢到有個 Food Hall喎,入面有好多種類嘅嘢食,有韓,泰,印度同埋新加坡嘅嘢食 !! 正,有好多選擇,都幾吸引.行行下又見到Food Hall出面有間食日本嘢個喎~~一個Lunch到係$7.8都幾抵...
之後就行去睇下間燒雞,最後我哋都係揀咗去食日本嘢,本來想食三文魚魚生,點知佢話尋日係Public Holiday,所以今日無魚生買,咁我哋唯有淨係食Lunch Bento 啦!! 呢間日本嘢都幾好味,之後上網搵 Launceston D 景點時都發覺有好多人係呢個 Food Hall到開過餐.
食完嘢就飯去住宿到 Checkin ,順便再睇下附近有D咩食,但係其實都唔見有D咩嘢特別嘅嘢食,所以其實香港真係有好多種類嘅嘢食俾我哋揀...返都去 Inn 到Checkin 個時個館主鬼死咁多嘢講,問佢幾時俾錢又話我俾咗錢喎,但係其實我係未俾架嗎 !! 因為我要求要用Cash找數~~我諗都係遲D再問過佢先得,順便問埋附近邊到有超市,因為頭先係市中心唔見到有超市呢樣嘢出現 !! 但係一問佢,佢講完超市,又講下附近有個公園有猴子睇...嘩~~一輪咀咁講唔停...
之後我哋就上房啦,呢間住宿D設備都幾齊,我哋間房都幾大,但係就要行到去好遠囉,但係係房入面就覺得有一陣尿味啦,都唔知係唔係先前爆過屎塔都唔定...係房入面Hae咗一陣就出去個Supermarket 到買今晚嘅晚餐喇,途經館主講個個公園,開頭以為館主講16:30有得睇猴子,原來係16:30就會無得睇,因為16:30 D猴子就會休息~~好在我哋未夠16:30就去到個公園啫,原來D猴子係日本嘅猴子來架,成日影到佢哋係D日本溫泉到浸溫泉個種呢,塊面紅色嘅呢..我都唔知佢哋叫咩名~~
去到超市,呢間超市都幾大間,隔離重有間好大嘅商店,但係就無嘢啱我哋睇 !! 係超市到行咗一 Round ,我哋都係食雞翼.今晚就係干燒明蝦醬雞翼,再加個青口肉醬意大利粉同埋粟米湯~~之後就返去Inn到啦.之前行去超市途經D住宅到幾靚,屋前面重種滿D玫瑰花添~~~
返到住宿Hae到6點鐘先去整嘢食,整嘢食期間見到應該係香港人買完嘢返來,之後煮嘢食期間佢哋都有入埋來~~本來想同佢哋傾下計,但係唔知點解又無喎,真係奇怪 !! 係異地見到香港人應該好開心架嗎~~~之後整完嘢食,我哋係 Dinning Room 到食,但係唔知點解佢哋就係廚房到食喎~~唔通怕尷尬??!
D青口春係無係 Freycinet Marine Farm到個D咁好食,可能唔係新鮮嘅關係呱~~我哋一路北上都搵唔到有地方買青口來食,真係可惜~~食完嘢就繼續返房到Hae啦! 聽日我哋就去Launceston市嘅 Cataract Gorge & First Basin,之後就無咩特別地方要去啦..個D醬油點景點又唔係好想去喎..
1 則留言:
- Zee Him4/5/12 09:24
Morning ! You have potential to be a master chef ! ( from your blog, I think you know how to match different types of food perfectly, hope one day I can try your dishes )回覆刪除
[版主回覆05/04/2012 19:50:16]haha...過獎啦..


text:
經過兩次物理治療之後,唔經唔覺上星期四就係去聯合覆診嘅日子,好彩呢排公司又開始忙嘅米高請到半日假一齊去,否則得艾菲一個帶住呢排有D失控嘅燒腩仔,都真係有D難搞,唉...
早一日同燒腩仔講要去覆診,提佢會早少少起身食早餐再出門口,點知...佢又未夠鐘就彈起身叫醒全家人(睇來下次唔好話佢知要幾點起身先得>.<),然後緊隨住係明顯唔夠瞓嘅扭扭擰擰,千辛萬苦先食完早餐再著好校服出門口(宜家諗返轉頭,都真係好彩佢係讀下午班,唔係朝朝咁搞法真係會好痛苦).
由於本身已經預多咗時間畀燒腩仔,所以順利未十點半就到醫院,埋去登記先知原來兒科係十點半先開始(即早到都無用),登記完就可以拎住覆診卡入檢查室度高同磅重,搞掂就出返去大堂到等叫名.
可能我哋早登記,所以都唔算等咗好耐就可以入房見醫生,如果無記錯醫生同上次見個係同一個,入房第一句就話上次抽血個報告無問題,然後就問我哋做完物理治療之後有無信寫返燒腩仔個情況,又或者物理治療師有咩comment,呢吓艾菲有D被問到O咀,乜你哋唔係應該內部有溝通㗎咩?又或者一開file就搵到燒腩仔D料㗎咩?
於是艾菲就嘗試用自己記憶,去覆述返物理治療嗰邊嘅姑娘嘅comment,老實講D嘢細細碎碎咁確係講得有D亂,而醫生就明顯只著眼於燒腩仔係唔係發展遲緩,我哋講咗幾次物理治療嘅姑娘話唔係,佢都keep on問我哋佢係唔係遲緩,仲問我哋燒腩仔喺學校有無咩行為問題,然後艾菲好老實答佢老師有投訴過,但只係一般平常搗蛋行為,之後醫生就dead air咗幾分鐘對住電腦唔知係搵料定做咩.
到醫生再開聲時,佢就同我哋講「咁嘅情況都係keep住物理治療同覆診啦」,然後就叫燒腩仔過去畀佢檢查腳仔,睇完無咩特別就話OK,咁艾菲見搞掂對腳,就順勢再問關於濕疹嘅問題(佢呢排嚴重咗,想睇吓有無得轉睇濕疹專科),醫生就話係無辦法根治,只可以畀藥膏佢搽幫佢舒緩,然後就畀咗份小冊子我哋睇要點做再打發我哋走.
出房後,艾菲同米高就兵分兩路,一個去約期覆診,一個去藥房畀錢交藥單拎濕疹藥膏,眼見個籌號應該有排等,就決定去醫院餐廳食個飯先返轉頭拎藥,點知...明明三年幾前被捉入院時食個焗豬扒飯仲好正常嘅醫院餐廳,原來係一大個伏來,艾菲以為好穩陣咁叫咗個肉餅飯,結果係難食到食咗四分一已經唔想再食落去,失望失望﹗
不過有樣嘢不得不讚賞吓聯合醫院,佢哋原來出咗個app叫出藥一叮,以前拎藥你只可以喺藥房到睇到顯示,宜家可以喺app到查到有得拎未,我哋食完飯check到有藥拎即去返藥房拎藥走人,亦由於時間尚早今次終於唔使飛的走,而係可以慢慢行返出觀塘坐巴士送燒腩仔返學輕鬆D.


text:
今日Boxing Day, 一家人又唔想匿埋喺屋企, 但又唔想去太遠!
見好耐冇踩過單車, 所以就揀咗去九龍灣公園個單車場玩!
因為我哋有私家單車, 所以我哋拎埋單車就咁樓下搭的士$63落車
單車公園門口已經見到租單車既地方!
呢度既單車都幾新! 我就冇走去問價錢點租法, 因為我哋帶咗自己單車嚟!
單車場既設計係一個"8"字加一條長幾十米既直路!
喺門口都有一個小小圓形單車徑俾初學朋友
當我想拎出相機預備同佢哋邊踩邊影既時侯
同類事件再一次發生喺我身上, 就係冇哂電...
所以今日全程iPhone攪掂!
我哋先喺圓形單車徑度熱吓身先! 呢度既單車都會比較慢, 踩得安全D!
踩到一半會發現圓形中心有個小斜坡, 俾小朋友可以衝落斜刺激一下!
熱身完我哋正式踩上去個"8"字
哥哥對上斜都仲係有少少困難, 有個D要教佢"S"字上斜!
妹妹反而一開始就上"8"字單車橋...但係仲係好懶要人推, 自己唔肯踩!
呀哥一支箭咁我已經追唔到佢喇!
呢條路其他D小朋友都踩得幾變態, 各位真係要睇住自己小朋友
呢度有個暫緩區, 哥哥每次踩完一個圈就會嚟呢度抖一抖!
繼續上斜!!!!!
芊芊轉咗踩Scooter! 一樣係咁懶
哥哥轉咗踩Scooter就自如得多喇!
我哋踩完單車之後就過條馬路去隔離個兒童遊樂場玩!
個場都OK大! 同天水圍天瑞對面差唔多大!
呢條瀡滑梯算係我遇見過最斜, 超過45度!!!
芊芊對旋轉瀡滑梯真係情有獨種!
最後差唔多5點我哋就走番過對面馬路截的士番屋企lu (好方便即刻就有的士)
Photo by CANON 5D Mark III, Len | EF 24-70mm f/2.8L USM
呀劍評分: 7分
呀劍評語: 唯一缺點公園裡面冇一個小賣部, 附近都冇7仔或餐廳, 所以要買定少少嘢食嚟玩!
踏單車是一項有益身心的運動,康樂及文化事務署為市民提供一個合適的場地,其轄下的九龍灣公園設有一個設計新穎的單車場,對踏單車人士確是一處理想的練習場地.單車場於2005年3月底啟用,毗鄰麗晶花園,設有一條不銹鋼單車橋.單車場劃定初學者練習區,並有單車租賃服務.九龍灣公園的其他設施包括七人人造草地足場球,十一人天然草地足球場暨欖球場,兒童遊樂場,太極園及卵石徑.
於九龍灣港鐵站轉乘專線小巴 51M 號或步行15分鐘


text:
2007年4月9日 星期一
2007年4月8日 星期日
2007年4月7日 星期六
2007年4月6日 星期五
2007年4月5日 星期四
2007年4月3日 星期二
20070402
下午我買左個面包諗住下午四點鐘食,因為約左教練晚七點,所以想食少少野先.到六點梗係急急腳咁走啦,打Pong原來佢已經同佢兩個健身朋友一齊行緊去火車站啦,嘩!洗唔洗咁快呀??
去到健身中心我換好衫之後就去搵人幫我叫教練出黎,因為今日下午Pong叫我打去Confirm一下個教練下邊個,所以我知佢叫咩名,我坐係度等A教練出黎,等左一陣見到佢啦,跟住A教練又叫B人出黎同我講左兩句,B人又叫返A教練喎,最終因為傳遞訊息方面出左少少問題由C教練教我,真係慘,兜左咁大個圈.
等緊C教練時候B人叫左D教練敎下我用個跑步機,佢話可以一路跑一路等唔洗浪費時間喎.跑緊嘅同時,係門口見到兩條著住交叉吊帶背心化晒妝嘅女行緊入黎係我左手邊,佢地周不時都大聲哈哈笑,大佬呀你要人留意你咪出聲囉,佢地嘅笑聲真係好煩.
其實我都唔知佢地係黎做運動定係想溝教練,洗唔洗化得咁行呀,做Show咩??教練終於都到啦,佢教我用器械時嘅姿勢,器械點用,初初覺得好難做,因為成日都要挺胸收腹,做做下開始覺得有少少唔協調,而且個教練話我太耐無用運動,其實知點做但控制唔到D肌肉去做喎,好快就過左一個鐘啦,沖完涼我就打比Pong,嘩!佢已經搞掂係樓下等緊我啦,佢話第一次都搞到手痛腳痛啦,但我一D事都無,然後我梗係篤一佢隻啦,我地經過M記.........好肚餓呀,又唔食得野住,要等一個鐘,等到一個鐘都十點幾十一點啦,點食呀,為有忍,幾辛苦都要忍,不過真係好辛苦,每次係旺角我都要食十蚊四包撈撈,但以家係旺角都唔食得,所以我決定下次做之前一定要食還左個心願先,之後再去受死,結果返到屋企我就飲都一碗湯.
張貼者: 火火妹 ヨキです♪♬ 於 12:54 沒有留言:
訂閱: 文章 (Atom)


text:
我見好多blog友都唔係好攪得掂依個blogspot,
我都攪左好幾日,終於叫做攪掂啦,
而搬舊文,我用左一個方法,我唔知叫唔叫最好,最正確,
但我搬到囉,搬到就得啦,係唔係?
第一,去Yahoo到備份舊文
首先跟Yahoo所講既方法,先download咗你既舊文先,
之後佢會比條link你,你將啲舊文全部備份落去你既電腦到,
記得要揀備份去電腦邊個位置呀,唔係一陣搵唔返
第二,下載程式,將備文轉為XML檔
download一個叫做"blogtrans"既程式
程式download後,係一個壓縮檔,要先解壓喎,
解壓後打開,係入面有個files叫做blogtrans既,
按一下出現個框,再按執行,
跟住就再出現個框,框上面有個匯入既制,
跟住按下匯入,然後揀返你Yahoo個個備份入面既一個files,
個名後面會係Moveable-Type既,
跟住就會show晒你既舊文出尼,之後再按匯出,
你可隨意改個files名,但記得係個名後面加返 " .xml " 呀,
咁就可以將你個Yahoo備份,由HTML檔,變左做XML檔啦
第三,將已轉當既舊文搬到blogspot
跟住去返你個新blog到,頭頂按一下設計,
之後係左手邊最底個位,有個設定,按一下,再選其他,
之後中間就會出現個匯入既制,
按一下就可以去揀返你個XML檔既備份,
跟住打埋個驗証碼,按匯入,
等一陣你既舊文就返晒尼架喇..


text:
2015年1月7日 星期三
涷冰冰Boxing Day 2014 @ 哈爾濱冰雪節
2014 Boxing Day 個日我地一家大大小小拉大隊十人去哈爾濱冰雪節, 本來我地係一早買左10月1日票, 但係當時初初開幕有好多負評, 所以我地就將日子改到12月26日先去!
2Y1M26D (2014.12.26)
大約3點幾去到無咩人, 入場吾洗排隊!
正門影返張"到此一遊"合照
其實龍BB 當日已經著左羽絨, 但係工作人員話入面得零下十幾度, 所以都係借多件羽絨好D, 吾知係咪件羽絨已經最細Size, 龍BB 著完成個企鵝咁, 好攪笑!
龍BB 一見到個Sir滑梯已經二話不說衝上去玩, 當時我重念住企係樓下幫佢影相接住佢, 但之後又驚驚地得佢一個走上去個地又濕又滑怕佢跌倒!
跟住好快就見到龍BB 好乖咁自己走去排隊等Sir, 個工作人員幫手抱佢坐定定先Sir! 龍BB 真係好大膽, Sir完重想再玩, 不過比我阻止左!
之後聽返朋友講原來3歲先玩得, 但當時工作人員又比龍BB 上去玩喎, 可能龍BB身高順利過到關...哈哈
影多一陣相就走喇, 其實入面吾算大, 但係真係好好好涷!
4 則留言:


text:
2015年3月31日 星期二
2015年3月29日 星期日
2015年3月27日 星期五
萬寧印花換 staub 陶瓷餐具

近年Sweetie好迷2個超hit嘅廚具品牌Le Creuset同埋staub,所以買埋咗好多鑄鐵鍋,而家仲開始儲埋陶瓷餐具.成枱五顏六色嘅餐具,食飯都食得開心啲.
今日發現萬寧做緊印花換staub嘅陶瓷餐具,作為staub迷嘅我當然唔會錯過呢次優惠.記得上一次萬寧都出過換3個唔同size嘅鑄鐵鍋,據講有啲遲咗先儲齊印花嘅姊妹要等到推廣完晒幾個月先有得拎個煲,由於今次仲未知貨源充唔充足,所以一個字"快"...快人一步,換到心頭好.
記得做埋mann卡會員,仲可以儲少幾個印花架.
買返工衫慳錢大法

唔知各位Office lady 平時返工會著咩衫呢?Sweetie就多數著連身裙加件外套.呢個星期天氣有少少涼,所以會著件西裝褸做外套,黎緊天氣暖返啲,就會著針織外套.
早幾日行街入咗間Uniqlo睇,發現出咗好多款色嘅針織外套,有淨色,波點同埋間條.除此之外仲有好多色揀,岩晒夏日嘅衣著配搭.呢類針織外套冇話興唔興,著幾多年都得.望望價錢,真係抵到爛,百幾至二百蚊就有件,而且質地都唔錯.於是Sweetie就拎咗幾件外套同衫去試,見到試身室貼住個牌仔話$100以上嘅褲改短唔洗加錢,仲可以即日有得攞.Uniqlo啲衫褲已經夠平又靚,服務仲咁好添.
Uniqlo開始嘅時候比較多休閒嘅衫,最近多咗啲返工衫,如果再多啲返工衫嘅款式,各位OL就可以多啲喺到買衫,咁就慳翻唔少錢啦!
如果你想keep住知道OL每日會發生嘅趣事,就要入去Sweetie個fb page睇下同like我個page啦!
2015年3月26日 星期四
信用卡機場攞著數

又到旅行嘅季節啦!Sweetie係一個熱愛旅行嘅OL,一直都認為返工咁辛苦,一有假期當然要出一出國relax下啦.黎緊復活節有5日大假,大家有冇plan去邊到旅行呢?
講起去旅行,最識搵著數嘅Sweetie一定會帶2張信用卡出機場.唔知大家有冇買雜誌上飛機睇嘅習慣呢? Sweetie就會唔放過喺飛機上嗰幾個鐘,甚至十幾個鐘嘅時間,點都要刨一刨娛樂八掛新聞同埋潮流走勢keep住update自己,所以第1張要帶嘅就係DBS Black卡,只要有當日登機證連同DBS Black 卡就可以去到機場間Page One 換領$15以下嘅雜誌或報章,如果多過 $15就需要補返差價.
除此之外,Sweetie上機前嘅指定嘅動作就係去Plaza Premium Lounge 食碗美味嘅魚旦粉,所以第2張就係可以免費享用機場候機室嘅信用卡.Sweetie就會用Citibank Premier Miles,雖然而家可以入lounge 嘅信用卡買少見少,不過唔難申請嘅都仲有American Express 張CX卡.不過大家就要留意返每張卡嘅使用條款,而家好多卡都限住每年使用嘅次數,同埋唔會通知你就cut咗個優惠.早幾年Sweetie張中銀白金信用卡仲係可以免費任用個lounge,點知去完個旅行發現比人收咗錢,打上去卡中心先知個優惠cut咗.由於中銀冇通知在先,所以最後可以waive 咗嗰幾百蚊.
所以各位鐘意旅行嘅朋友,去旅行前就預早搵定張有優惠嘅信用卡啦!
2015年3月25日 星期三
OT等同多野做?

Sweetie以前做嗰間大大公司,話晒係喺香港有領導地位嘅金融公司,所以工作算係繁忙.不過都只限在於辦工時間,一般都唔需要OT.朝9晚6,頂多都只係7點鐘就走人.
不過好奇怪,同Sweetie同team嘅一個秘書姐姐P小姐,經常性都會喺8點先走.由於Sweetie都會幫佢手做野,所以走嘅時候同P小姐講bye bye時都有啲唔好意思.於是,Sweetie就每次走嗰刻都會問P小姐有冇野需要幫手? P小姐就灑手擰頭咁講「得啦 ! 你走先啦,我自己搞得掂架啦.」
出面亦都好多同事幫P小姐出聲「嘩,P小姐老闆咁衰架,比咁多野佢做.」「P小姐真係勤力,成日OT都冇怨言,佢條team個Sweetie都唔幫下手」Sweetie聽入耳當然好唔憤氣啦,主動出聲幫佢,佢話唔洗我都冇辦法架.有一日Sweetie真係要OT過7點,無意中就見到P小姐個mon有啲唔對路.雖然P小姐成枱都係公司文件,亦做到冇停手,但原來喺電腦做私人嘅野.到8點鐘,P小姐接咗個電話「你收工啦?咁我而家都走啦.」
真相終於大白,原來P小姐一直OT唔係忙公事,而係等佢老公收工.但佢就會放晒公司文件喺枱面令人以為佢OT係做緊公事.雖然喺公司OT係冇津貼,但可以等老公嘅時候又唔洗周街逛,最緊要係羸埋同事話佢勤力嘅讚賞,真係一石二鳥.不過就令到Sweetie同P小姐個老闆比人講咗唔少閒話.
如果你想keep住知道OL每日會發生嘅趣事,就要入去Sweetie個fb page睇下,同like我個page啦!
http://bitly.com/OhMySweetie
http://bitly.com/OhMySweetie
2015年3月22日 星期日
名牌袋 - 你揹唔揹得起?

作為OL,又以CHANEL Bearbrick做個人照嘅Sweetie,第一篇文章緊要以CHANEL做主題.利申Sweetie一個CHANEL都冇,不過就好鐘意呢個牌子.
早幾日CHANEL大減價,可真令香港女士們茶飯不思.買好?唔買好?但返緊工喎,都係搵唔洗返工嘅朋友幫手買.最後報章刊登咗好多CHANEL大排長龍嘅報導,大搜查式報導幾位女士買咗邊啲心頭好,同埋平咗幾多.
Sweetie雖然貴為中環白領,但返工唔多用名牌,原因係以前喺大大公司做秘書時見得多,聽得多,令到Sweetie有啲怕怕返工用名牌.
話說以前Sweetie做嘅大大公司有好多位秘書小姐,Sweetie就只係一個初踏隻腳入社會嘅細路女.見到前面個秘書姐姐每兩,三個星期就有新款名牌袋.正當Sweetie羨慕之際,就聽到好多聲音喺耳邊. 「 A小姐明明失婚,仲要養一家大細同阿媽,邊有咁多閒錢呀?」「聽講 A小姐同佢嗰組個老闆有路喎,唔怪得咁有米啦.」 「好似話 A小姐因為自己有儲袋癮,同男人一齊嘅目的只係為咗個袋.」 而講呢啲說話正正就係A小姐深交咗好耐嘅老友.雖然我仲未知道A小姐係唔係同佢老闆有一手,但係就知道只要你有野令到其他同事唔抵得,就會一身蟻.
最弊嘅事就係公司大老闆已認定A小姐係賺錢買花戴,A小姐喺年尾加人工嘅時候只係得雞碎咁多.比人講閒話事少,影響份糧就事大啦 !
呢件事令到Sweetie知道咗個道理,做打工仔最好就要低調,有咩都唔好show off.名牌嘅野,留返星期六日先用吧.
訂閱: 文章 (Atom)


text:
我係八十後.我細個嘅偶像係盧巧音,因為佢尐歌好型(梗係唔係講緊好心分手三角誌嗰一堆啦!) 雖然佢唱live真係好⋯「好」⋯聽⋯
年年樂壇都有新人加入,有幾個唱唱下上左位,好似 Eason 到而家仲唱緊;有幾個好似陳敏之咁就走去拍戲;但更多的,消失咗都冇人記得.
我作為一個八十後,都幾理解喺十幾歲嗰陣除咗打機打波同渴望溝女之外 ,最經常做嘅就係Download歌(仲要用BT) 嚟聽.陳奕迅,楊千嬅,陳慧琳呢類已建立咗地位嘅歌手嘅歌固然會聽,但係為左追求潮流,好多新晉歌手嘅歌都會聽!
每年總會有尐被重金打造嘅新人希望係樂壇上分一杯羹.當年勁歌金曲仍然有人睇,唱片業仍然興盛,只要你夠靚真係阿豬阿狗都可以出唱片!
小弟嚴選十大活躍於世紀初 - 亦只活躍於世紀初的(即係約 2000-2005
年)香港樂壇的女歌星,重溫一下佢地當年嘅風采!重點係,當中有好多歌藝都真係一般過一般…
先講第一個,李蘢怡
李蘢怡 - 夜遊杜拜
不過奉勸各位,如果你係女仔,都係唔好一個人夜遊杜拜喇,新聞都有講喇,喺阿拉伯呢尐保守國家可能你不幸被侵犯後,去報警反而會判你有罪!小心小心!
不過講到爆,都唔夠李蘢怡 Crossover 李龍基爆!(老實講,個MV我都有尐睇唔落去…﹚
李蘢怡,李龍基 - 明天你是否依然教我
講起李蘢怡,當然要提經常一齊做宣傳嘅陳文媛啦!佢地仲合唱左一首當年都幾hit 嘅歌.
陳文媛,李籠怡 - 時光中飛舞
而陳小姐的代表作,可能只係得呢首.
陳文媛 - 順路
其實首歌真係好普通,佢歌聲就更普通…我覺得事隔多年,我對佢印象最深的,就係佢捲入陳冠希淫照風波度…(So sad)
下一個要介紹的,係李彩華 (原名李彩樺) 佢一出道引來好大回響,因為佢真係幾靚女,旋即成為萬千宅男的夢中情人…另一點,就係佢頭一首派台歌派得幾好,旋律易上口易唱,所以佢當時都幾紅!
李彩華 - 愛一個人原來不易
有佳作,當然有騎呢作.我唔會話係劣作,因為我欣賞Wyman夠guts用廣東話作詞.本來想放MV片,不過YY concert 呢段好爆,更加可以聽到佢無係錄音室修飾過嘅聲,大家盡情欣賞吧! (建議先將音量調低,因為佢會怒叫囂)
李彩華 - 你唔愛我啦
聽聞佢都仲幾活躍下,而且仲係大陸玩埋「星跳水立方」轉行跳水!
最後送大家一張相,大家如果以後係forum見到有人post「李彩華小背心」相嗰陣,千祈唔好中計,因為click入去你極有可能見到呢張…
下一位,我相信係十位中,歌藝最差那位.佢係張燊悅.大家先欣賞佢當年比較hit的一首歌.
張燊悅 -上帝愛我
錄音室tune左都覺得走走地…
方樹樑作曲,傅珮嘉作詞,有呢個班底應該傅小姐自己唱番,比張小姐真係暴殮天物!
最奧妙的,係呢首歌出左一輪之後,唔知邊個神來之筆,竟然將呢首歌變做勵志歌!(環球可能都明白,呢首歌旋律咁好,無理由就咁摧毀於張小姐之手…)
環球群星 - 同步過冬
大家聽完live,佢一開口,驚為天人!佢右邊位丁菲飛小姐都好似嚇呆左完全跟唔到…
話就話同步過冬,但呢班人無論技術,唱法都有太大分野.Sorry 我唔覺得可以帶出團結嘅感覺囉…
至於講到而家係K房都仲有人唱嘅話,張小姐的確係有一首代表作!(好可惜係翻唱)
張燊悅,余文樂 - 明知故犯
依然係聽到尐pitch不斷飄不斷飄不斷飄⋯
第五位,頭先出現過係同步過冬段片!佢就係黃伊汶.我相信唔使講,大家都知我要放邊首歌喇,因為實在太hit,到而家仍然係各大膠歌膠詞榜十大不二之選!
黃伊汶 - 戒男
係各位聽完,「心情仍然很爛」想一味鬧之前,不如聽下原版先!
Sugababes - Round Round
其實,係連編曲都無咩改過.我覺得黃小姐唱歌還可以的 (雖然handle呢類歌差少少),成為膠歌問題當然係出係D詞度喇!我節錄一小段等大家欣賞下.
*心情仍然很爛 (誰仍然很爛)
但仍覺燦爛
情色無規限 就讓我去揀
誰比誰的爛 面前女與男
陳東蘭茜後面站著慢熱電燈膽 *
我到而家完全唔明呢段究意想講乜…
又唔好一味彈,黃小姐接到呢首歌著實係非戰之罪;佢當年同李克勤合唱過幾首歌,市場反應都唔錯!
李克勤,黃伊汶 - 來到今天
相信大家都要少少時間消化下尐片.
陪伴住我地成長嘅「只賣樣」女歌星,又點止呢五個?密切留意下半部!


text:
尋晚又要做瑜珈 不過家姐唔番 無得 share 食包 唔知係咪因為咁 所以今次玩得勁辛苦 好似無咩力咁 有 d 招式又難到嘔電 玩完都無哂力 我朋友仲話辛苦過擔泥添呀
我太肥喇 所以做瑜珈好辛苦 因為個腩好 "阻訂" 搞到做唔到 d 動作
miss 話瑜珈可以玩到 80歲 我覺得無可能 因為到時 d 骨都脆啦 點做呀 耍太極就可以玩到 80 歲喇
做完又係番媽咪屋企食飯兼過夜 做完運動唔多想食飯 所以叫媽咪整烏冬 濕濕地易入口嘛 媽咪整咗魚皮餃水餃烏冬 (魚湯底) +煎雞翼 + 韭菜花 + 菜干白菜紅蘿蔔豬骨湯 勁飽呀
之後食橙 係新奇士橙 但超酸囉 撞計 仲以為新奇士超甜添 真係 law lee jin 呀
今朝 7 點起身喇 因為同媽咪 朱朱食早餐 食完又番屋企坐陣 沖涼洗頭之後就拿拿聲換衫走人 lu
番到菇場忙到丫 不過都係果句 忙好過無嘢做 之前勁得閒 悶到人都顛 食咩煮咩都無心機諗呀 反而忙我又唔會咁喎 但 當然唔好咁忙啦 因為我需要 m 嘛
晏晝里奧大人同同事食 farewell lunch 所以我買炒米粉 + 燒賣 + 粉果番公司食 眼闊肚窄 食唔哂喎 不過可能無落辣椒油 所以覺得無咁好食呢
經文分享
但那等候耶和華的, 必從新得力, 他們必如鷹展翅上騰, 他們奔跑卻不困倦, 行走卻不疲乏. ( 以賽亞書 40 : 31 )


text:
名副其實咁華麗.
因為園內唔俾用腳架, 所以冇乜合照.
行完金閣寺都下午兩點幾, 已經好肚餓. 來到日本, 當然要食魚生飯啦.
因為沿途冇乜好食, 所以揀咗若狹家, 質素OKAY, 不過勝在價錢便宜.
食飽之後, 就去埋上次冇去嘅伏見稻荷睇鳥居.
話咁快就到喇.
因為係星期六, 所以有好多本地遊客.
有人當然有商機啦, 睇下幾多食肆.
有隻神獸看門口.
真係有好多鳥居.
排到密密麻麻.
趁冇乜人, 影張合照先.
頭先行上來嘅時間見到咁多野食, 走嘅時候終於抵受唔到引誘.
買咗好耐冇食嘅CREPE.
食完之後就返咗京都市行街, 幾年冇來關西,原本京都開多咗專門店同商場, 例如Bapexclusive, 同藤井大丸-- (大丸旗下嘅年青人商場) , 老公喺Bapexclusive買咗件特別版TEE, 我就喺藤井大丸7/F 嘅porter 買咗個porter girl 系列嘅大PVC袋, 退完稅只要14000 YEN, 之後先發現唔係所有porter 專門店都有porter girl 系列, 不枉我左度右度, 最終都買咗佢.
行下行下, 原來都8點, 拿拿臨搭車返難波, 寄存埋今日買嘅收獲, 再到巴士站附近嘅store, 買D野食, 因為要趕住搭22:20 pm 班 JR bus 到金沢.
因為當初plan行程時決定得太遲, 所以想book 車票之際, 樓上嘅坐位已經full 咗. 我地只好坐樓下, 仲要分開坐. 因為車程要成7個半鐘, 中途又要上客, 所以樓下經常會開關門, 同埋中途間唔中會打開門, 俾d客落車去下廁所 (雖然車上都有廁所, 不過得一個同比較細). 所以基本上樓下會較嘈, 同開門時會好凍, 而我當然都冇覺好訓啦.
其實一個前網上已可以訂購車票, 不過好怏就會有人book, 所以過咗一個星期後, 我地已經冇得編排 d 好嘅坐位. 所以如果下次要book, 就真係要早d決定喇.


text:
- 去旅行撞正個幾日,所有沙灘水上活動只可遠觀而不可褻玩焉.住係溫泉旅館想來個溫泉浴?唔好意思,食溫泉蛋就有你份.
- 你或者唔知道垃圾桶對女士有幾重要,特別係廁所同浴室入面.有時設備唔齊全既Hostel,真係唔明點解馬桶附近無垃圾桶,塊棉棉要好好將佢包住行出去掉.同樣地沖涼都會出現同樣既情況...呼,作為女人既自己都覺得有點兒不雅.
- 大熱天時,行到身水身汗,最希望既除左係飲返杯透心涼既凍飲,就係好想將已經濕哂既上衣掉左佢,務求同微風有最親密的接觸.唔,你當你自己係男人呀?
- 女人點都會比男人帶多樣衣履,查實都唔會霸多好多位.問題在於有時沖涼真係會唔記得扲埋入去,係屋企就話可以叫呀媽家姐幫你扲,出到去沖完涼先發現,咁就你諗你啦,實解決到既.
- 去廁所男女方式有別細細個已經知,佢最大既不便之處並唔係要等,而係去到比較落後既地方或者要坐超長途車既時候,真係連一個基本既廁所都無(信不信由你).呢個時候,終於明白點解男人去廁所可以快咁多同可以當任何一塊土地都係專屬既洗手間...
2015年12月6日 星期日
女孩出門遇上的生理問題
老老實竇,時下有不少女中豪傑已經可以好瀟灑咁就咁揹個背囊出發獨自去尋找他鄉的故事.你會問:「自己一個唔驚咩?」,好多時得到既答案都係 – 有咩好驚.
其實又真係無咩咁大陣仗,只要自己識醒水,正常都唔會發生好危險既事情.濕濕碎既盪失路,俾人呃下錢,搭錯車,落錯車等等都不過係旅程中必然會發生既平常事.計我話,女仔最怕既並唔係心理上既關口,而係生理上既不便.
好簡單既例子:
以上例子只係小妹既個人經驗所得,並不代表所有女性既立場.不過點都好,有時真係好希望自己既男人而唔係女人,特別去旅行既時候.
訂閱: 張貼留言 (Atom)


text:
一直堅信,選校嘅首要考慮,係快樂.
所以每次參觀女兒學校嘅操場早會,我都好欣慰,覺得自己㨂啱咗學校.
早會節奏明快,冇冗長沉悶嘅說理,都係輕輕鬆鬆,而我最欣賞嘅,係完結後學生魚貫跟隊上課室嘅時候,會有老師帶唱歌.廣告
大家想像一下個畫面,全校師生一齊唱住行,唱住上課室.帶唱嘅老師,唱唱吓會遞枝咪俾行緊嘅學生唱兩句,好似演唱會咁,俾全校同學都聽到自己高歌兩聲.
每次我都好留意嗰個被遞咪唱兩句嘅學生.每個唱完,都面露滿足嘅微笑.因為當天早上,佢成為咗焦點,成為咗學校演唱會嘅主角.廣告
參觀今日早會,學校又將我對快樂學習嘅想像,帶到新高峰.竟然有幾個 Miss,一齊扮寵物小精靈,用一個小話劇,借學校作舞台,帶出正能量嘅訊息.
學生睇得快樂嗎?唔使問吧?旁觀嘅家長都笑到停唔到口.
小話劇做到尾聲,旁白嘅老師用柔和嘅聲線講:「呢個故事仲未完嫁,想知道結局係點,留意下星期二嘅早會啦!」
「仲要分上下集咁正!?」我忍唔住叫咗出嚟.
咁嘅早會,點會有學生唔鍾意上?我都馬上打開我個 iPhone Calendar,喺 0800 Mark 低:
與比卡超有個約會⋯⋯ 諗咗兩秒,我再改成:
與比卡超上個早會.
原文連結


text:
上兩星期既BB展唔知大家有無去到掃貨呀~米媽都受HUGGIES邀請去聽下佢地新出既防尿布疹紙尿片介紹會.
去到HUGGIES既BOOTH ,有埋其他媽咪BLOGGERS一齊聽,同埋大家都可能小朋友差唔多大,傾起小朋友既日常育兒都停唔到口~~
講開尿片,其實真係每個媽咪都好重視既BB用品黎,米媽都係開放心態,因為米米仲用緊尿片,所以米媽都想黎聽下Huggies 新尿片適唔適合俾米米試下用.
今次Huggies先同大家黎個現場測試,左邊係HUGGIES 鉑金級紙尿片,右邊就係市面同級尿片,分別會倒三次水在尿片上,看看尿片的吸水效果,現實看到的就是Huggies在吸水時速度比另一款快,而家表面乾爽,另一款倒水時需要時間慢慢吸水..倒第3次水時,HUGGIES仍然吸水好也乾爽,另一款就可以有滲漏,而且會沿尿片邊漏.HUGGIES的尿片層是全層都有吸水墊,而另一款的吸水墊只是在中間部分,如果一滿或是BB 活動時就容易漏.
左邊係Huggies, 右邊係另一個牌子.
左邊HUGGIES 倒左3次水表面仲係乾爽,吸曬.
右邊另一牌子,表面濕同埋開始向前後沿邊漏
加上因為另一牌子佢只係中間先有吸水墊,其他位置都無.
睇完呢個大比拼後,確實有些驚訝HUGGIES新尿片的表現,估唔到佢既吸水咁好,同埋新裝尿片既構造細密.以前成日聽得多,HUGGIES容易漏,今日真係有D改觀.佢地係新尿片度都做左好多功夫,令BB 可以著得更舒服. 新尿片入面有3D呼吸層,凹凹凸凸面,外表層就有納米級透氣層,加埋6000個吸收孔,同埋吸水珠珠,吸水快之餘,個3D凹凸面,亦都可以令BB減少VV完後唔駛直接接觸到,隔左一層凹凸面. 另外,最緊要就係HUGGIES拎左個醫學實証,呢款尿片有助預防尿疹,呢樣對媽咪黎講好重要.
米媽自己上網做功課,搵到呢個圖大家會易明D~
因為想俾米米都試下用...所以米媽都要做下功課先俾佢用( 做呀媽個個都係咁~攤手~)
聽介紹會先知Huggies
尿片仲有好多細節位,例如有個稀便速吸層,BB柯popo時會快速吸收,又有後腰位防漏袋,個納米微孔就係可以將D濕悶氣由內排出外,唔駛醃住PAT PAT.
米媽聽完都覺得Huggies好用心咁去設計尿片俾BB,同我之前對佢地既形象有改觀,以前聽得多人講HUGGIES 易爆片,米媽都有即場問下佢地既技術人員呢個問題,佢地都好願意解答,回應話片片著得岩應該唔會有呢個情況,例如著完片後,要將最入面果條橡筋邊都撥出黎,咁先可以完全包住個PATPAT唔會因為BB郁動時而漏尿. 多數人都會以為係最出面既荷花邊有撥出黎就得,其實反而係入面果條橡筋先岩.咁米媽都即管返去試下~
呢條橡筋邊著完要撥返出黎先包得好個pat pat~~
如果呢條橡筋邊無撥出黎,就會兜唔住喇,大家都可以留意下~
講真,尿片對於BB真係好緊要,因為基本上由係出世到佢戒片前一直著住,包著私密處既地方,質素唔好既片,好快會令BB 出疹,又紅又易發炎,同埋太多VV或者POPO時,就會即刻爆片,搞到大人小朋友都好呢hea, 最驚就係出街先黎爆片.所以,尿片真係好重要.
暫時米米出世都有爆過好幾次片...仲係幾個月大時,突然POPO整到成個背都係...同埋最近夜晚可能有時飲水多先訓.半夜又會爆片濕曬...本身都著得好地地既片都咁. 米媽都試下用Huggies送既一包新裝尿片, 暫時呢幾日都無爆片,同埋由夜晚訓覺到早上,條片勁多vv都無漏同埋pat pat仲係爽既. 效果都唔錯.米媽可以用埋成包片先再黎分享下同補充下先~
之後介紹會仲有毛巾熊仔工作坊,米媽都學識左用毛巾摺bear bear返去俾小米玩=)
今次多謝Huggies邀請米媽,令米媽有機會認識多左佢地既品牌,俾米米都試下著佢地既尿片,希望佢著得更舒服就最好喇=)


text:
其實今次介紹呢間餐廳,半年以黎已走訪多次,卻未有一次用文字及相片作紀錄作分享.適逢老媽生日晚飯重臨舊地,心中感慨萬分,決定懶理其他人無謂的閒言閒語,將呢間位置隱蔽嘅餐廳介紹俾大家…
星馬殿有別一般星馬餐廳,紫色加白色作佈置配以半開放式廚房同埋襯托落地酒櫃,裝潢華麗尤如一間酒吧,環境相當舒服,然而呢度賣嘅唔係正宗星馬菜色,Fusion味極濃厚…
小食款色相當多,其中有幾個值得推介俾大家.第一個就係脆香蓮藕片($25),蓮藕片切得好薄,炸得酥香又脆口,食落口感一流,絕對係佐酒小食之選.
另一個我覺得必食嘅小食就係南薑汁米茄子($25),米茄子外型非常細小呈圓筒狀,口感同味道跟平時食開嘅茄子好唔同,而南薑汁無一般薑汁果種濃烈辣味,食落微微帶酸,而且對鼻敏感更有食療效用,一啖一隻相當醒胃過癮!
星馬殿有一個小食,幾次到來,連我在內加加埋埋廿多位朋友個個都齊聲讚好,就係呢個水牛芝士冬菇($35/4隻).墨魚膠連同水牛芝士一齊釀入鮮甜又大隻嘅冬菇,上檯時已經被熱騰騰嘅香味吸引.呢個一黑一白組合,一咬落去先體驗芝士爆漿嘅快感,再細味箇中柔軟豐腴,絕對係一個令人喜出望外嘅小食,強烈推介!
近年港人好中意食班蘭葉製作出黎嘅食品,雖然班蘭果種綠色唔太吸引,但其獨特香味總係教人唾涎三呎.想初嚐班蘭嘅朋友,大可以試試呢度嘅班蘭雞翼($35/4隻),將雞中翼塗上班蘭醬再炸,望落有啲似綠色天婦羅,唔好以為樣衰唔好食,食落班蘭葉味唔太濃,而且炸得香口雞肉嫩滑,幾正架!
我細細個已對咖映(Kaya)呢樣野情有獨鍾,呢度有八款唔同嘅咖映多士選擇,見到個Menu就已經開心.今次試呢個蘋果咖映鮮油蔗糖多士($22)無令我失望,烘得鬆脆嘅黑糖麵包上面,塗上一層厚厚嘅鮮油,再加上混入蘋果汁同蔗糖香味嘅咖映,正呀!下次再黎等我試埋班蘭咖映多士先~
馬莎拉炒薯仔條($42) – 用印尼菜常用嘅馬莎拉汁,將粗身連皮薯條一齊炒,估唔到效果原來係咁好味,食落甜甜地,薯香完全保留,而且無平時食果啲薯條咁熱氣添.如果一班朋友黎摸住酒杯底傾計,用呢個佐酒慢慢歎,真係唔錯架~!
講起食星馬菜又點少得食海南雞飯,呢份無骨鴛鴦海南雞飯($72)就將普通同黃金兩款雞放埋一齊,如果想份量要多啲,可以要半隻($140)或者全隻($220).講返碟雞先,雞肉雖然都叫嫩滑,但味道上真係無乜驚喜,相比尖沙咀小店文華雞飯更加可以話差幾班,不過賣相同三色醬料都係水準之上,值得一讚!
馬拉叉燒($78) – 雖然叫做叉燒,但當然同廣東人食開果啲完全係兩回事.或者大家可以想像佢係一份燒汁豬柳,咁相信會好易理解到味道如何,特色絕對係欠奉,為求飽肚就當然無問題啦~!
菜餐牌上有一款令我好奇到底係乜,就係呢味立體魷魚($88),送上時見到個外型,大家都話果然好3D!魷魚筒直立碟中間,旁邊有魷魚鬚,秋葵同辣椒等伴碟,配上馬莎拉汁去煮,色香味絕對俱全…
到底呢座魷魚塔入面係乜東東?影相時,大家都諗起囍宴私房菜名物嘅千層峰,另一方面諗緊入面到底係唔係釀左糯米飯呢?開估!原來入面係咖喱炒飯~!飯粒雖然唔算乾身,但配合魷魚筒味道又幾夾,值得一試,價錢上我直頭覺得唔貴,好花心機同手工先整到架!
是日老媽生日搞搞新意思,唔要生日蛋糕,來個生日果凍!款式由廚師話事發辦,唔到最後都唔知有咩食,真正驚喜!呢個士多啤梨果凍食落絕對唔甜,亦無令人擔心嘅藥水味,又香又滑,掂呀!最特別係蠟燭下面果杯青綠色物體,原來係咖映醬!用黎同果凍mix埋一齊食,感覺好似白蓮蓉溝啫哩,又得意又好味~!
我較早前同負責人提及想要芒果或者士多啤梨做甜品,士多啤梨果凍後突然再額外送多個芒果甜品,真開心!望落係唔係好似普通左少少呢?其實入面內有乾坤…一層層甜到爆嘅芒果片,加上燒香焦糖放上面,入面係芒果粒混埋大菜糕,再釀返入芒果身入面,聽落都知手工花唔少,食落仲好好味添~!而且咁有心思嘅甜品,真係唔係度度都搵到架!
星馬殿棄除原有熱帶風情,將每樣食品都包裝到同藝術品一樣,如果你愛試新配搭,又愛玩Fusion的話,呢度絕對值得推介俾你.價錢方面,今餐六人都食到好飽,每人除返開都係$150左右,絕對係合理抵食!地點上可能會覺得唔太就腳,但其實位置就喺金鐘遠東金融中心地下,即元氣壽司後面,唔算好難搵!
星馬殿
金鐘夏愨道16號遠東金融中心地下C2號舖


text:
2015年7月12日星期日
主題之旅Utrecht
Domkerk教堂
Universiteit Utrecht
Domtoren
因為呢個大壽大喜日子,荷蘭同日本都會喺唔同地方有一個Miffy Art Parade嘅藝術展.60位嚟自荷蘭同日本搵嘅藝術家各自喺一個高1.8米白色嘅Miffy像創作. 9月30展覽完後會拎去拍賣,收益會捐去UNICEF作教育用途.
官網話上邊Domplein Square會有兩個,但係一個都唔見. Tourist information會有一個,原來係喺室內.
繼續搵....
環法單車賽會喺呢度舉行.街邊有紀念品賣.
Vismarkt street話有一個Miffy,又係唔見影.
雕像支柱著咗黃色戰衣.有趣!
荷蘭人好多都單車代步,單車多到呢...
City Castle Oudaen
Neude Square又係唔見Miffy.
Utrecht好多樹都係咁包住,唔知係咪藝術呢?
環法單車賽彩旗.
呢棟樓幾特別.影低.
配合單車賽啲舖頭都係用黃地氈.
炎炎夏日, Utrecht有個幾好嘅設施, 地下有呢個噴霧器,水氣由條坑噴出嚟,幫助降溫.
街上又有呢啲複製古畫.可以喺畫中同一地點對比古代同現在分別.
街上隨影.
最後去到Centraal Musem搵Miffy. 話呢度有5隻.
點知只見兩隻喺出面.(我喺門口裝裝吓)隱約見有幾隻喺博物館入面.
對面間Dick Bruna Huis
好多Miffy都搵唔到,冇晒心機. 其他景點都唔想去.連搵Miffy交通燈都費事.另外呢度街邊泊車又貴喎,要5歐一個鐘. 都係早啲去下一站好過.
寫blog時,官網update咗. 好多Miffy都維修中,要7月20先重出江湖喺Centraal Musem嘅花園出現(我估即係要錢先可以睇).
47 則留言:
Miffy的設計都唔錯!回覆刪除回覆
我搵唔到嗰啲就好藝術㗎.刪除
你係Miffy粉絲?回覆刪除
miffy 公仔會長期展覽嗎?回覆刪除回覆
Website又冇講至到幾時.刪除
5歐一個鐘?!市中心好少車位?回覆刪除
Miffy 60歲喇!仲好靚女呀!回覆刪除回覆
Utrecht 係起點, 差唔多日日電視都播回覆刪除回覆
我之前遊 Zaanse Schans,那裡有個細細的 miffy house.回覆刪除
唔似日本搞 hello Kitty land 咁大陣仗, 得屎猫3,4隻, 唔多fan 屎搞唔起?回覆刪除回覆
有好多隻㗎.只係佢收收埋埋我搵唔到咋.刪除
搵唔到Miffy唔使無晒心機,喺網上睇返補數,你講嘅官網係咪呢個?回覆刪除
http://www.nijntjeartparade.nl/?p=home&h=1&lang=en
click "statues" 有齊60款你睇
click "location" 有話你知啲Miffy放喺邊回覆
5 歐泊車真係好貴回覆刪除
唔駛冇心機喎!! 有得睇就睇~冇得睇就算!!!回覆刪除回覆
一心去睇㗎嘛,點知係冇.刪除
曬成咁, 靠個幾條細過口水既噴霧, 更加熱啦.回覆刪除
王老子快d贊助幾隻大婆二奶同Miffy既混合體, 咪可以升呢任睇囉XXD回覆
搵人贊助我好過啦.刪除
起碼去過, 到此一遊!回覆刪除
Miffy Miffy , where are you ^^回覆刪除
去左荷蘭?搭飛機定坐火車去架?回覆刪除回覆
揸車去,喺德國過好近㗎咋.刪除
搵得咁辛苦,做咩唔攬住影張相?XXD回覆刪除
如果有單車賽一定仲多人,塞路!!
河上係咪有人划橡皮艇?回覆
又唔係靚仔靚女攬乜鬼.刪除
你冇睇錯.
Miffy....我以前好鍾意它的..^^回覆刪除
Utrecht 確實唔太有野睇..回覆刪除回覆
睇旅遊局個網真係唔多景點.e+連Miffy都冇,吸引力大減.刪除
黄色.......王子嘅顏色 XD回覆刪除回覆
但係呢排好hit嘅Minions我又唔係好好佐喎.刪除
第2隻miffy幾得意波!回覆刪除
不過你唔講我都唔記得隻兔原來係荷蘭出品
珮件人


text:
聽個friend講埋落去,先知道係個完全唔美麗嘅誤會,原來佢嗰幾個老餅同事要喺辦公時間去參加嘅係「毅行爭普選」.話說佢地校長發咗個衣貓俾所有同事,話自己同陳日軍行埋咗,感覺相當良好,叫啲同事自己決定去唔去行喎.有得跟陳日軍佢老人家出巡,班老餅都唔知恨咗幾耐啦,等放學先去咪俾人飲晒頭啖湯?!書可以唔教住,有得近身擦陳老鞋就千祈咪走雞囉!哈哈,果然係薑越老越辣!
今勻實在背得緊要,居然唔知有「毅行爭普選」呢單嘢,會唔會真係同「毅行者」有關呢,即刻孤高吓先.果然有料到,第一條就係爛生果題為「澄清與『毅行爭普選』無關 樂施會:『毅行者』三字已註冊」嘅新聞.報導仲列出幾條網民留言,都係一致鬧爆樂施會.本人真係唔明,人地喺自己地頭澄清一啲可能會引起誤解嘅嘢啫,咁都有問題?
打個比喻,你開咗間小店賣有機蔬菜,艱苦經營多年,鋪頭喺區內已經薄有名聲.最近有大財團喺隔籬街開咗間凍肉鋪,掛晒一個二個羊頭出嚟,至於裏面賣嘅係乜嘢肉,明眼人當然心知肚明.你賣菜,佢賣肉,可謂河水不犯井水,本來可以相安無事.偏偏間凍肉鋪改到個名同你鋪頭好接近,搞到日日有街坊問你係咪改變咗經營方針,同大財團合作賣埋肉.你覺得好煩,索性貼張告示出嚟澄清.點知咁就出事嘞,全港18區嗜血嗜肉嘅民眾蜂擁而至,喺你鋪頭掟屎掟尿,你話係咪無莽之災呢?
言歸正傳,爛生果記者向來獨具穢眼,唔想見嘅嘢佢地會自動睇唔到,有關網民留言會唔會都係選擇性節錄嘅呢?上樂施會嘅飛屎卜查證吓,竟然極目所見都係攻擊留言.不過咁,又唔可以話我冤枉咗爛生果.如果要客觀反映民意,點解佢地又唔上埋「香討」睇吓呢?
睇番啲「網民留言」,傳遞嘅信息主要有兩個:以後唔捐錢俾樂施會同硬撐陳大輸機.講開又講,熱愛民主嘅香港人,留言當然唔會少得粗言穢語啦.其中好多留言完全將啲嘢倒轉晒嚟講,簡直令人啼笑皆非,例如以下呢條:
Joey Yu:樞機所帶出的是真正毅行者所擁有的氣節,貴機構只配註冊「偽行者」為用,也不配再主辦「毅行者」.
樂施會唔埋堆,班友就話人地連從來唔牽涉政治嘅老本行都唔配搞,咁霸道都得?!即係話,你唔瞓身支持佢地定義嘅民主,咁你就冇資格教書,冇資格做醫生,冇資格做律師,甚至連做雞做鴨都冇資格添.如果呢啲就係香港人要爭取嘅民主,咁我寧願呢世都見唔到普選囉!
至於話陳大輸機「帶出的是真正毅行者所擁有的氣節」,簡直係對「毅行者」嘅終極侮辱,真係睇到人噴飯兼嘔奶!陳大輸機,「偽行者」先係你嘅真正稱號!本人絕對唔會好似香港啲民主派人士咁係又鬧唔係又鬧,我講得出自然有證據.
首先,我想問吓大家,喺陳大輸機身居要職嘅神聖帝國,最高元首係咪由國民一人一票普選出嚟嘅呢?咁當然唔係啦,係由一眾輸機煮教提名互選嘅.哈哈,咁又同香港凸首選舉嘅提委會,選委會有乜分別呢?有,香港嘅提委會同選委會唔多唔少都有啲民意基礎,雖然絕對講唔上人人均衡參與.而喺神聖帝國,重要職位基本上係由自上而下嘅委任制產生.再由輸機團互選最高元首,實際上係一個塘水滾塘魚嘅小圈子遊戲,連丁屎咁多民主成分都冇囉!仲有,神聖帝國嘅女性子民從來冇得擔任重要職位,性別歧視嚴重過巴基斯坦.據聞舊年先出現第一位女性煮教,距離男女平權呢個民主社會基本要求仲有十萬九千光年咁遠!
喺自己地頭嘅神聖帝國都冇出過一分力促進民主,陳大輸機反而走嚟香港爭取普選,你話佢係咪面皮厚到無倫呢,一個「偽」當之無愧啦!
唔使講到西方神聖帝國咁遙遠,我地又睇吓一單本地嘢.早前政府推行校本條例,要求學校成立法團校董會,當中要有教師,家長,校友代表,以提高學校運作嘅民主度同透明度.呢樣嘢一定會有好多人唔認同,但係點都估唔到,反對得最激嘅竟然陳大輸機佢老人家.佢仲同政府打官司,最後當然係輸埋啦.講開又講,連神嘅意旨都唔可以左右法庭裁決,呢啲先係真正嘅司法獨立囉!
講真,成立法團校董會人人可以反對,唯獨陳大輸機唔反對得.教師,家長,校友都係學校持份者,俾佢地有機會參與學校管理,正正就係民主嘅體現,試問不遺餘力為港人爭取民主嘅陳大輸機又有乜理由反對呢?哈哈,俾你估得到就唔係神人啦!
神人嘅腦部結構果然異乎常人,陳大輸機嘅反對理由係咁做會削弱神聖團體嘅辦學理念喎.哈哈,神話連篇,唔輸官司就有鬼啦!辦學團體有6個校董位,再加一個由佢地委任嘅「獨立人士」,自己友已經有7票,其他街外人就算想搞破壞,聯合起嚟最多都係得3票,根本就搞唔到乜嘢花樣.對於學校管理,嗰3個「街外人」校董極其量都只係得個知字囉.削弱辦學理念云云,究竟從何說起呢?咪住,唔通神聖團體嘅辦學理念竟然有啲乜嘢不可告人之秘,一俾人知道就會見光死?本人就唔多作猜測嘞,大家自己諗吓啦!
由以上兩單事例可見,陳大輸機平時就大義凜然咁替港人爭取民主,但係一牽涉到自身利益就睬你都有味,丁屎咁多都唔肯放俾你班友.呢種表裏不一,神口蛇心嘅人,叫佢做「偽行者」已經算客氣啦!乜都做戲咁做,但係啲戲又屎到爆,又唔肯俾多兩錢誠意.如果佢有啲誠意,好似拜苦路咁擔住個十字架行,起碼都可以叫做「藝行者」囉,哈哈!
順帶一提,雖然十分鄙夷陳大輸機嘅為人,不過我都覺得佢講過一句好啱聽嘅嘢,就係佢話要退回辦學權.都唔知乜嘢理由,政府竟然要用公帑資助啲神聖團體傳道!尤其是有陳大輸機呢啲咁嘅人,政府出雞佢出豉油都仲要咁多阿吱阿咗,真係忍得佢都食得屎囉!好可惜,陳大輸機最後都係口爽爽大隻講,冇退回辦學權.言而無信,再記佢一個大過!
Annapurna Trek, Nepal
Police on wheels, Seoul, South Korea


text:
( 5-apr-2010 )
呢日最開心 因為去家姐屋企玩呀 同里奧大人早 d 身食早餐 再番屋企梳洗就出發 lu ~
同埋媽咪 家姐同姐夫一齊到好彩飲茶 估唔到好多點心都好味喎 起碼好過美心 坐得都幾舒服 唔太迫 唔錯唔錯 ~
素粉果 - 皮薄又煙韌 又多料 超正呀蒜蓉春卷 - 熱辣辣脆卜卜 好似唔覺有豬肉碎 正 牛肉腸 - 都幾滑 唔錯 蒜蓉蒸鮮魷 - 超惹味 食完又唔係好口渴喎 古法馬拉糕 - 正啦 好耐未食過咁深色嘅馬拉糕喇 煎蘿蔔糕 - 有蘿蔔絲 有驚喜 最怕係得粉呢 叉燒包 - 無食到 不過佢地話唔錯 潮州粉果 - 又係皮薄餡靚呀 豉汁蒸鳳爪 - 好惹味 不過我開始怕食鳳爪喇 山竹牛肉球 - 無乜肥豬肉 正 灌湯包 - 食咗呢個包 簡直係呢餐嘅污點呀 個皮厚到呢 個餡得豬肉 又無味 唔掂呀 花生糖不甩 - 煙煙韌韌超好味呀 如果唔係飽會再食多一碟 煙韌最啱我呢
食完就去家姐屋企 lu 今次要求里奧大人帶大機幫 d 狗影相 因為我部機好難影 連環快拍又慢 d 狗又成日郁 影到無心機 唯有叫里奧大人幫手 大狗真係好乖 不過就成日比佢地體形嚇親 其實我依家都唔係咁怕佢地 但最緊要唔好撲埋黎 佢地好鬼大力架 ~
玩完影完就開枱喇 上次贏嘅今次輸番哂 難道真係財散人安樂 ~
食埋晚飯 再玩多陣狗狗就搭車番屋企 lu ~


text:
2015年2月9日 星期一
譚仔 ( 三哥 ) 雲南米線 @ 九龍灣 ( 9-FEB-2015 禁 )
尖椒皮蛋 - 我好想食濃味嘢呀 同埋里奧大人唔多鍾意食皮蛋 所以家姐可以陪我食
生菜 - 我覺得淥菜呢位人兄好懶 哈
過橋米線 ( 10 小辣 ) - 我同里奧大人 share 食 因為家姐鄙視我地食 10 小辣 哈
家姐嘅豬潤麻辣米線 ( 大辣 ) - 家姐話唔辣嘛 咁我試下啦 飲咗 2 啖湯 喉嚨即刻唔舒服 嗚嗚
( 9-FEB-2015 MON )
尋晚瞓得勁差 所以今朝勁眼瞓 ~
食完早餐 飲埋杯奶茶都仲係好呆添 ~
番到菇場做埋 report 又忙 之後 8 卦同我講龍篤我背脊 好在西瓜都幫我 算佢有 d 人性 哈 ~
同家姐去完一田買新年禮物之後就買車仔麵番菇場食 飲埋奶茶都仲係好攰添 ~
放工即走 因為要去電髮 5 點 50 分到咗 好在可以即刻洗頭電髮 家姐 7 點到埋 佢好快剪完 所以佢都要仍然坐喺度等我 差唔多 8 點半先搞掂 里奧大人就放工 本來諗住去食壽司 因為家姐鍾意嘛 不過家姐話好凍 想食 d 暖嘢 但我話唔食車仔麵架 所以又去譚仔 哈哈 ~
食到就叫里奧大人番屋企先 我同家姐去惠康辦年貨 送埋家姐搭車就番屋企 lu ~
沖埋涼 抖一陣都 11 點 我要即瞓喇 ~
訂閱: 張貼留言 (Atom)


text:
2014年4月3日 星期四
住家飯 @ 媽咪屋企 ( 3-APR-2014 )
陳皮蒸鮑魚
蒸斑
炒菜心
炸乳鴿 ( 外賣 )
沙薑雞腳 ( 外賣 ) - 呢期我勁想食沙薑雞腳
髮菜眉豆淮山瘦肉湯
( 3-APR-2014 THU )
今朝起身見到陽光 感覺好似見到彩虹咁振奮呀 實在好耐無見到陽光喇 ~
里奧大人今朝要見客 所以又陪我食早餐呢 開心開心 ~
菇場忙啦 好在抖下又忙下 忙下又抖下咁囉 ~
Lunch 食吞拿魚燒餅 係今朝喺聖安娜買架 因為驚晏晝落雨 估唔到晏晝又灰灰暗暗 唉 ~
好喇 忙下停下又收工 今晚番媽咪屋企食飯 實在太好喇 ~
家姐今晚快咗 所以 6 點 45 分番到屋企 lu ~
食下傾下又打下機 食埋生果都已經 8 點 家姐要番屋企揸車去糟糟度 所以坐多陣就走喇 ~
最搞笑係家姐一出門口就講佢同事 d 嘢 頭先喺屋企又唔講 之後講到去車站 咁我其實已經有車 不過都等埋家姐講完先 之後到佢有車就叫佢走喇 我就自己再等車呢 ~
差唔多番到屋企佢又打黎講呀講 講呀講 到佢落車就唔講喇 都講咗成半個鐘 ~
番到屋企即開機洗衫 之後就即沖涼休息喇 里奧大人好慘 9 點半先放工 番到黎都係食杯麵同橙 佢仲話好慘喎 要自己淥杯麵食 因為我叫佢自己淥嘛 之後我咪話囉 一路食杯麵一路睇電視都唔係慘啦 呵呵 ~
今晚 11 點都瞓喇 潮潮濕濕嘅天氣真係令人特別攰呢 ~
訂閱: 張貼留言 (Atom)


text:
關西章魚丸子
天婦羅冷蒿麥麵
黑椒粟米牛肉飯
炸雞軟骨
九洲風雞肉飯團
鬼呀 哈哈
@ 英記油渣麵
勁勁勁辣椒油 - 我點咗芝麻 size 咁細滴落碗 之後都覺得辣
油渲麵 ( 細 )
雞翼 - 無咩味
蠔油油麥菜 - 個蠔油好味 甜甜地有 d 蒜味
( 24-OCT-2014 FRI )
10 點起身 落大家樂食早餐 不過無咩胃口 留番火腿同厚多士做 lunch ~
行商場再行百佳 番到屋企沖涼 之後睇飲食男女
1 點餓呀 食埋火腿厚多士 再加多包朱古力奶 飽哂 ~
我好鍾意星期五睇 "都市閒情" 架 因為全輯都係介紹嘢食 睇嘢食最好心呢 ~
睇完電視就睇聖經 之後就執 file d 文件啦 勁耐無執過 所以係時候執下喇 ~
里奧大人 3 點喺上環見客 5 點半見完 今晚可以一齊食晚餐喇 勁開心 ~
6 點媽咪黎到屋企樓下 叫工人幫手拎 d 生果上屋企先 之後一齊去和民喇 ~
家姐 7 點黎到 里奧大人就 7 點 15 分到 食下傾下都 8 點幾 之後我同家姐送媽咪搭的士 再同家姐行百佳買嘢 ~
家姐要上我屋企拎嘢 坐到 9 點半就走喇 佢話一陣會同糟糟去食油渣麵 咁我都想去呀 里奧大人話佢都做公司嘢 所以叫我出去傾下計都好丫 ~
10 點 15 分打比家姐 問佢點解咁耐 因為我以為糟糟已經喺屋企 原來糟糟要幫公司翻譯 所以 10 點半先放工 其實咁夜真係唔想出去 但又勁想食油渣麵囉 所以等啦 哈哈 ~
終於 11 點出發 咁啱我翻轉頭入屋拎嘢比家姐 聽到里奧大人講嘢 原來係晴晴打黎搵我呀 真係好啱囉 因為本身我唔入屋拎嘢家嘛 不過約咗家姐 所以叫佢 3 分鐘之後再打比我呀 ~
晴晴真係好乖架 佢知我做完手術 話好擔心我呀 講咗幾次 之後知我去食油渣麵 就叫我要戒口呀 唔好食肥膩嘢 成個婆仔咁 同佢傾咗 5 分鐘 因為澳洲已經係夜晚 2 點幾 太夜喇 我要佢快 d 瞓呀 ~
11 點幾去到英記 都有唔小人食 我就真係好小食宵夜 應該係無食宵夜嘅習慣 因為食飽瞓覺 會頂住頂住好辛苦囉 同埋 11 點喇 瞓覺架喇 哈 ~
食下傾下都差唔多 12 點幾 要走喇 勁眼瞓 ~
家姐車埋糟糟番屋企就車我番屋企喇 估唔到里奧大人已經瞓咗 lu 咁我沖涼嘅時候 無啦啦開門同我講 " 番咗黎喇 " 之後就出番去 嚇死人咩 ~
等埋家姐 whatsapp 我到屋企 抖多陣就瞓喇 吹完頭熱辣辣瞓唔到架 所以 1 點幾先瞓 勁夜囉 ~
( 23-OCT-2014 THU )
今朝 8 點半比電話嘈醒咗 原來係打錯 咁之後都瞓唔番 lu 但就懶床到 9 點先起身呢 ~
落去 KFC 食早餐 點知想落雨咁 所以都係買番屋企食算喇 ~
食完抖陣就沖涼 之後寫 blog ~
又唔太餓 所以 2 點先食嘢 抖陣就落去商場行下喇 ~
行咗半個鐘 番到屋企都已經 3 點 15 分 抖陣就睇聖經 睇咗半個鐘就休息下 ~
里奧大人 5 點半喺大陸上車 8 點番到九龍灣 本來想去太興食 不過我得好小選擇 諗住去越棧食湯檬 但又唔知咩湯底 所以最後都好番大快活食嘢 lu ~
食完就番屋企喇 其實想行下 不過里奧大人個背囊好重 所以我都係唔行喇 我想同佢一齊多 d 嘻嘻 ~
沖涼抖陣 睇下電視又打下機 都 11 點幾喇 要瞓喇 ~
( 22-OCT-2014 WED )
今朝未夠 9 點就醒 所以出去食早餐喇 ~
行下商場 再去買寧買嘢就番屋企喇 ~
沖完涼就開始睇飲食男女 我想快 d 睇哂 因為好多未睇 ~
1 點幾食 lunch 之後又繼續睇飲食男女 睇到好鬼攰 3 點半頂唔順瞓鬼咗 不過都係瞓到 4 點 之後里奧大人打黎話去葵興見客 仲以為佢話見完客放工添 哈哈 ~
抖陣就落去買燻蹄同麵包 之後再睇飲食男女 不過睇咗 1 本咋 成日睇真係好攰 但仲有幾本未睇 留番聽日睇 ~
依家媽咪勁搞笑 次次收線之前實會講句 " 有咩事記得話我知呀 " 呢句說話不嬲都係我講家嘛 依家由媽咪講 不過今晚勁感恩呀 就係我諗緊買唔買蕃薯 點知媽咪問我要唔要 我梗要啦 因為想平日晏晝食呀 就咁蒸勁方便 無計啦 懶呀嘛 ~
里奧大人 6 點 45 分先見完客 咁我都要預備晚餐喇 ~
是日懶餐 - 燻蹄 ( 外賣 ) + 蒜蓉蒸節瓜
燻蹄 ( 外賣 ) - 又係買 $40 食唔哂就留番聽日 lunch 唔錯架 ~
蒜蓉蒸節瓜 - 之前買咗 3 個節瓜 想快 d 食哂去呀 ~
里奧大人成日話佢洗碗 不過我自己洗到就唔駛佢洗囉 佢講就快嘛 但做就..........
搞掂哂就沖涼 睇埋電視 再睇 "急診男女" 好似幾好笑咁 好在我又唔會追劇 所以又係準時 11 點幾瞓喇 ~
( 21-OCT-2014 TUE )
今朝 9 點半起身 喺屋企蒸鏝頭 + 玄米茶做早餐 幾咁清呀 ~
今日開始食鐵丸同葉酸喇 希望之後記得食啦 ~
抖陣就沖涼洗頭 雖然無出街 但都係習慣沖涼洗頭 好似醒神 d 咁架 ~
隻手仲瘀瘀青青 嗚
1 點幾食 lunch 係自己煲嘅蕃茄薯仔排骨湯 我覺得好勁呀 因為同之前出院真係天同地 今次康復程度好好 因為行到同郁到嘛 但家務就真係唔敢做住喇 只係掃下地咁囉 ~
食完抖陣就去太興買現金券 之後去商場同百佳 真係勁想買嘢 但其實又唔知買黎做咩 所以我同里奧大人講 落街唔好帶銀包就最好 呵呵 ~
番到屋企抖陣就打機 打到眼都盲 真係唔可以咁沉迷呢 ~
里奧大人 7 點打黎話放工 我話想食飯 所以又去大快活 同埋最緊要係夠近又唔多人 好鬼驚 d 人亂衝亂撞整到我傷口架 ~
食埋最後一次嘅抗生素同止痛藥 yeah ~~~~
好喇 又係抖陣就沖涼 睇下電視 又係 11 點幾瞓 lu ~
煙三文魚凱撒沙律
帕馬火腿
蕃茄煙肉意大利粉
水牛芝士比薩
中華海草
( 20-OCT-2014 MON )
今朝媽咪 11 點打黎 咁我地都起身 lu 里奧大人請假倍我呀 驚我第一日有咩事喎 ~
起身即打電話去 book 覆診時間 好感恩 book 到下星期一嘅 11 點半呢 唔駛咁早起身 哈 ~
里奧大人仲話尋晚瞓得好好添 可能唔駛掛心啦 ~
都係覺得拎拐杖好 d 咁 d 人睇到都會讓下妳 同埋唔會撞埋黎 我覺得最好係我唔會彎毛蝦米咁就住傷口行囉 因為彎住黎行呢 條腰骨痛之餘 傷口又痛喎 ~
去麻酸樂食早餐 食完就要走 真係唔坐得耐囉 ~
12 點幾佢去銀行整嘢 我就寫 blog 呢期無咩記性 襯自己記得就好寫喇 比自己有個記錄 我覺得今次最勁係喺醫院影到相 睇番 d 相覺得勁恐怖架 不過真係想比自己記錄囉 ~
3 點去食 tea 再去街市買定幾日送 豬肉婆見到我咁 我又話做完手術 佢話唔怪得呢排唔見我喎 之後叫我唔好行 里奧大人話行下好 d 豬肉婆話行都唔好行街市啦 人咁多 寫張紙比里奧大人買咪得囉 我話佢都識邊檔 所以要帶佢黎囉 ~
買完即番屋企喇 感恩天氣非常之舒服呀 因為我唔想開冷氣 覺得特別凍咁呀 不過如果有小小熱 我就會即開冷氣 我唔想有汗醃住個傷口囉 ~
今晚媽咪 5 點幾打比我 問我係咪唔記得打比佢 我真係唔記得打比佢噃 因為平時放工就會打比佢家嘛 依家都唔駛番工 所以真係唔記得囉 咁我順便講埋佢知 我做完手術 尋日出院 佢又好驚啦 把聲都變都實哂 佢又問我係咪搵上次醫生同我開刀 又問家姐知唔知 我話家姐一早知啦 所以成日叫我食牛肉補血補血補血 ~
其實本身諗住做手術前幾日同媽咪講 不過里奧大人話唔好講 因為知媽咪咩都驚一餐 一陣血壓高仲慘 又驚媽咪黎探我頻樸 所以唔比佢知好過囉 ~
里奧大人做公司嘢 差唔多 7 點就落去食嘢喇 我勁想食 Prama Ham 所以去 Saizeriya 里奧大人唔想去架 不過知我唔想食飯 所以陪我食呢 佢話佢黎醫院幾日 覺得好似肥咗 嘩哈哈 鬼咩 食完無得郁 咁我食唔哂又要佢食埋 想唔肥都難咯 ~
食完行陣就番屋企喇 抖陣就沖涼 之後睇電視 我同里奧大人尋晚瞓得勁唔好呀 所以今晚 10 點幾就瞓喇 ~
( 19-OCT-2014 SUN )
慘囉 尋晚 12 點 45 分醒咗喇 熱到成條頸都濕哂 之後去廁所啦 一出黎又覺得勁凍 想點呀 哈 ~
都係 7 點起身 今朝 8 點先食早餐再食藥 之後等霍醫生黎喇 ~
芝腿治 + 熱華田 我成日覺得病人先飲華田呢 哈
霍醫生 10 點半巡房 話我可以出院喇 幫我換埋防水膠布 再叫我小心身體 唔想再幫我做第 3 次手術呢 之後等佢寫埋醫生紙再等拎藥就走得 ~
里奧大人 11 點到 我仲諗住好快走得 點知 12 點幾先搞掂 最緊要係 1 點前 check out 如果 1 點後就當從新一日計架喇 ~
呢個袋裝咗日用品 + 3 盒糖 + 3 件睡衣 + 3 件褸 + 1 件披肩 + 1 個暖杯 + 1 把風扇仔 + 1 本聖經 不過大部份嘢都無用過 哈 辛苦了里奧大人呢
我出院瘦咗 d 嘛 里奧大人聽錯咗 以為我話肥咗 笑得幾開心呀 痴線 因為真係應該無咩人會肥咗出院囉 ~
打的走喇 勁開心 因為里奧大人唔駛再頻頻樸樸嘛 ~
番到屋企真係唔敢做嘢呀 反而里奧大人就不停做屋企嘢 開機洗衫 熨衫換床單 尋晚仲煲定水添 勁好啦 之後我話係咪好忙呢 我平時就係咁架喇 佢話唔忙喎 真係一 d 都唔忙囉 又唔辛苦 衰 ~
抖陣就沖涼啦 超勁舒服 真係好鍾意沖完涼洗完頭 乾乾淨淨嘅感覺 ~
2 點幾去大快活食嘢 食我最唔鍾意嘅叉燒飯 我依家只可以食豬肉同飯 我要有 d 米氣嘛 但次次食一半就好飽 要回一回氣先再食 ~
真係勁迷你囉
行去百佳買乳酪 不過無大盒 size 所以今晚先去 Piago 買 ~
今次食得行得 好感恩好感恩呀 ~
6 點幾出門口 見到隔離單位嘅會計哥哥 佢見我按住肚又拎拐杖好愕然 我話做完手術呀 之後佢話佢去咗九洲工幹 係都要比 3 包薯條我 話好好食 好搞笑呀 唔通知我為食 ?!
我初初睇到包裝以為係人參呀 哈 ~
行呀行 去到地鐵站見到家庭醫生嘅姑娘 又好驚訝問我咩事 叫我小心保重身體喇 ~
途經商場又見到牧師 不過佢講緊電話 唔知我望到佢呢 出一出街見到咁多人 世界真係細呀 ~
去大快活食嘢 不過依家食完就想走 因為坐得耐呢 一起身個傷口會扯住 要行一陣先鬆番囉 所以我依家鍾意行多過食 勁唔似我囉 ~
d 豬軟骨好似哨牙咁呀
去 Piago 買乳酪 里奧大人見到 Pasco $13 有 5 個包仔又話買黎食 之後去買乳酪啦 我指比里奧大人睇話 475g 只係 $23 抵過細細杯要 $9 啦 咁我其實想買另一隻牌字 因為我想要更加大盒嘅 咁買完嘢 佢睇張單 問我知唔知盒乳酪要 $74 我話知呀 食開家嘛 之後佢話我指就指住 $24 話平 但買就買 $74 果 d 好似 d 奸商咁 哈哈 ~
買完就番屋企喇 里奧大人話我今次好勁 可以行咁耐 事實真係呀 我都估唔到可以行咁耐 不過我都話過 出院之後要做運動 做唔到都要行下 要血氣運行呀 ~
沖完涼就抖喇 睇下電視 11 點幾都瞓 lu ~


text:
2015年2月15日 星期日
蕃茄肉碎意粉 ( 15-FEB-2015 禁 )
( 15-FEB-2015 SUN )
今朝 9 點半起身喇 食埋早餐 番屋企抖陣就番教會喇 今日要做司事 所以要早 d 出門口呢 ~
崇拜完畢就番屋企 拎嘢去舖頭 ~
約埋 3 姑奶一齊食 tea 之後同里奧大人去超市買菜 買完就拎嘢走人喇 ~
行下馬莎 里奧大人諗住買褲 但驚 size 唔啱 所以番屋企睇清楚先今晚再去買 ~
番到屋企都 4 點幾 勁攰呀 不過都要預備定晚餐架喇 里奧大人就負責執行李 ~
搞掂哂都 7 點 快 d 食快 d 去徑步 ~
是日懶餐 - 蕃茄肉碎意粉
蕃茄肉碎意粉 - 今次分開煮啦 我唔食紅肉嘛 但里奧大人又唔鍾意吞拿魚 唔係唔駛咁煩 ~
差唔多食完 咁大食表妹打電話黎 佢無啦啦話牧師以後都教唔到輔導喇 嗚嗚 我知咩事啦 之前上主日學 導師都話佢有個同事上堂無啦啦暈咗 佢成個月都唔開心 我果下都好驚係教我嘅牧師 其實我想問架 但又好驚 因為我唔想真係係佢囉 點知大食尋晚講話係 13 號主懷安息 我當堂喊呀 咁心情平復 d 先洗碗 洗完碗就再上 FB 睇 之後喊得仲犀利 心情真係好低落 連續有 2 位牧者都去咗天家 ~
之前諗住同里奧大人去徑步 我話唔徑喇 唔係成日諗嘢 我話直接去馬莎買牌啦 順便買 2 包糖 想甜甜地呀 ~
沖埋涼就休息 里奧大人 11 自己瞓先 我其實瞓唔到 但 12 點喇 點都要瞓 我知今晚一定瞓得唔好架 唉 ~
訂閱: 張貼留言 (Atom)


text:
( 28-may-2012 sun )
今朝 9 點 15 分起身 食完早餐就番主日學之後再崇拜 今次里奧大人朋友又黎咗 好在唔駛一齊食 lunch 因為實在大把嘢未做呀 食一食又無咗兩個鐘 我情願快快手執好哂嘢好過 ~
去完百佳買生果就番屋企陣 hea 陣就去食 tea 食完就即番屋熨兩機衫先 之後又執執執 估唔到又執好埋個廚柜 呢下最開心 執呀執 好似執一世都未執完咁 里奧大人又無幫手 掛住睇之前買落嘅書 因為我話妳唔睇就即掉 所以佢快快趣睇完即掉 所以佢係無幫手執嘢 ~
終於執到我有 d 火喇 我話放棄唔執喇 就算有人黎都由得 d 嘢周圍放算數喇 ~
呢兩日執嘢好攰 又唔多舒服 都係出去食飯好 d 唔夠精神好鬼易病 ~
食完番屋企又執啦 里奧大人知驚主動執喇 不過執佢自己果 d 因為我話我次次一執好有空位 佢就會即刻擺嘢 明明唔係擺果度都擺 我話我真係無心機執 執完又擺 執完又擺 之後見到仲有件抓毛同厚褸未洗 我發火啦 我話呢 d 咁厚衫都唔係依家着啦 佢就話之前着 咁我仲火 依家仲掛喺度 天氣唔好先黎洗 一世都未乾啦 同埋問題係洗一件厚褸會佔咗半機位家嘛 咁又要將本應洗嘅衫遲 d 洗 沒完沒了啦 痴線 其實我執嘢洗衫真係完全無問題 但你唔好咁丫嘛 以為執嘢好簡單 雖則我係亂中有序 但大佬呀 我執嘢都要用時間架 ~